
Cuvânt înainte 


Ideea de a lansa o colecţie de tip Pleiade în 
literatura română este mai veche. Am discutat acest 
proiect, prima oară, cu Marin Preda, la Mogoșoaia, 
pe la sfârşitul anilor '70. Cultura română -— îi 
spuneam directorului „Cărţii Româneşti” — merită 
să aibă o asemenea colecţie de două ori avantajoasă: 
o dată pentru că oferă cititorului un obiect estetic, a 
doua oară, pentru că strânge într-un volum sau mai 
multe opera integrală a autorului într-o ediţie critică. 
Preda se arăta sceptic, nu cu ideea în sine, ci cu 
posibilitatea de a o realiza. A căzut de acord, totuşi, 
că merită să încercăm. „O sută de cărți fundamentale 
— ziceam eu — să selectăm cele o sută de cărţi 
fundamentale din cultura română”... Păstrez, cred, 
printre hârtiile mele un şervețel pe care notasem la 
repezeală primele zece titluri... 

Preda a dispărut curând (în mai 1980) şi ideea de 
a porni colecţia de opere fundamentale s-a retras şi 
ea, întristată, undeva în cotloanele imaginației 
melc... A revenit, în forţă, în 1999 când ministrul de 
atunci al Culturii, lon Caramitru, a convocat o 
reuniune cu cei implicaţi î în sărbătorirea a 150 de ani 
de la naşterea lui Mihai Eminescu. Îmi amintesc 
bine acea întâlnire la care participau oameni de peste 
tot. Fiecare propunea câte ceva: un spectacol, o 
călătorie pe urmele lui Eminescu, o statuie în fiecare 
oraş, un concurs de poezie, seminarii, expoziţii, 
albume, traduceri în limbi străine etc. ... Lucruri 
folositoare, desigur, dar — cele mai multe — efemere. 

Mi-a revenit atunci în minte vechiul proiect, 
abandonat odată cu moartea lui Preda... Proiectul 
putea începe cu poezia lui Eminescu. L-am propus 
şi, spre satisfacția mea, ministrul Culturii a înţeles 
repede despre ce-i vorba şi l-a acceptat... Aşa se face 
că, la 15 ianuarie 2000, apăreau primele trei volume 
din Eminescu, cuprinzând poezia, proza şi o parte 
din publicistica sa... Colecţia de „Opere 
fundamentale” — cum i-am spus până la urmă — 
debuta bine. Au fost trase, succesiv, 5000 de 
exemplare . Acest fapt ne-a dat curajul de a continua. 
A venit la Ministerul Culturii alt ministru (acad. 
Răzvan Theodorescu) şi colecția a continuat 
oarecare vreme, nu prea lungă, un an — doi, — pentru 
că au apărut alți miniştri ai Culturii şi au stopat orice 
posibilitate de a finanța acest proiect. Am căutat 
atunci, alte mijloace şi spre bucuria mea le-am aflat. 
Aşa au putut apărea: I.L. Caragiale, Creangă, 
Arghezi, Ion Barbu, Bacovia, etc. Când scriu, acum 
aceste rânduri (3 decembrie 2005), ne pregătim să 
scoatem al 71-lea titlu al colecţiei. Se întâmplă să 
fie (şi se întâmplă bine să fie) al VIII-lea volum din 
opera integrală a lui Arghezi, cuprinzând o parte din 
publicistica lui interbelică. Alte patru volume (Sorin 
Titel, T. Maiorescu) urmează să fie publicate până 
la sfârşitul anului. Aşadar: din ianuarie 1999 până 
în decembrie 2005 am reuşit să scoatem 75 de 
volume masive, tipărite la „Monitorul Oficial” în 
condiţii grafice cu nimic mai prejos decât modelul 
nostru parizian. Câteva titluri: operele integrale ale 
lui Eminescu (şapte volume), I.L. Caragiale (patru 
volume — opera integrală), Creangă, Ion Barbu 
(două volume), Arghezi (opt volume; ediţia 

continuă), Slavici (şase volume), Bacovia, Cantemir 
(un volum, cuprinzând scrierile româneşti), Mari 
cronicari moldoveni, Cronicari munteni, Heliade 
Rădulescu (I-II), Goga, Rebreanu (I-III), Mateiu I. 
Caragiale, Macedonski, Nicolae Filimon, Ştefan 
Bănulescu, Petru Dumitriu, Anton Holban, Sorin 
Titel, Mircea Vulcănescu etc. ... 

Planul nostru este ambițios. El are în vedere tot 
spaţiul culturii române, de la origini până în prezent. 
Prezentul (adică literatura postbelică) este 
reprezentat, deocamdată, de scriitorii clasicizaţi sau 
pe cale să se clasicizeze. Am început cu Preda, 
Nichita Stănescu, Sorescu şi am continuat, am 
menționat deja, cu Petru Dumitriu, Ştefan Bănulescu 
şi Sorin Titel. Am dori să continuăm, de pildă, cu 
Leonod Dimov. Încercarea noastră de a-l tipări s-a 
izbit însă de exigenţele (prea mari pentru noi) ale 
moştenitorilor. N-am reuşit până acum să ajungem 
la o înţelegere nici în privinţa lui Blaga. Nu mi-am 
pierdut însă speranța. Se profilează o ediție integrală 
a scrierilor Hortensiei Papadat-Bengescu şi alta care 
sa însumeze poeziile si eseurile lui Ion Pillat... Dacă 
socotelile noastre (financiare şi intelectuale) se 
împlinesc, vom avea într-un an-doi, strânse în 
volume masive, scrierile literare ale lui 
Kogălniceanu, lon Ghica, C. Negruzzi şi două sau 
trei volume din scrierile reprezentative ale „Şcolii 
Ardelene” (de la Inochentie Micu Klein până la 
George Bariț). 

Nu i-am uitat, evident, pe marii critici. G. 
Călinescu a fost prezent, în 2004, cu toate romanele 
sale, iar în viitor vrem să tipărim integral publicistica 
eminentă a lui G. Călinescu (o echipă formată din 

cercetători de la Institutul „G. Călinescu” pregăteşte 
cu osârdie, această ediţie care, după toate 
probabilitățile, va însuma circa 8000 de pagini). În 
fine, ne gândim la o selecție din scrierile lui Nicoale 
Iorga şi la două-trei volume care să cuprindă toată 
opera lui Maiorescu (inclusiv jurnalul său care nu a 
fost niciodată publicat integral până acum). 

Dar să ne întoarcem la literatură. Nu-l putem 
uita, desigur, pe Sadoveanu, un mare prozator care 
trece acum printr-un moment dificil. Plăteşte moral 
pentru câteva scrieri conformiste (Mitrea Cocor, 
Aventură în lunca Dunării, etc.). Va trebui să trecem 
peste ele şi să tipărim marile lui naraţiuni. Mă 
gândesc, apoi, la Camil Petrescu (romancier, 
dramaturg şi eseist), la un volum sau două care să 
cuprindă pe simboliştii români (mari şi mici) separat 
la poemele lui Minulescu, la romanele şi povestirile 
lui Mircea Eliade, la scrierile româneşti ale lui 
Cioran, Eugen Ionescu şi, evident, la opera lui C. 
Noica. Dintre scriitorii mai noi, n-ar trebui să 
lipsească, cred, din colecția noastră, G. Ibrăileanu, 
E. Lovinescu, Tudor Vianu, Şerban Cioculescu, 
Pompiliu Constantinescu, Perpessicius, Vladimir 
Streinu, nici B. Fundoianu — poet şi eseist — şi atâția 
alții. Ne trebuie timp, ne trebuie specialişti (cei 
existenţi aparţin, de regulă, generaţiei vechi); este 
încuraj jator, totuşi, că au început să apară câțiva tineri 
instruiți, dornici să facă această muncă anevoioasă 
şi deloc rentabilă din punct de vedere material. 

O colecție de „Opere fundamentale” este un 
semn că România rămâne, chiar în condiţiile 
tranziției, o ţară culturală. Francezii au început 
proiectul lor în 1931. Au ajuns, azi, la numărul 500 

din colecția — de mare prestigiu şi de delicata 
frumuseţe — Pléiade. Printre ultimii veniţi în familie 
se află Georges Simenon şi Aragon. Tribulaţiile 
politice, deloc glorioase, ale poetului suprarealist n- 
au împiedicat Editura Gallimard să-i publice 
poemele şi romanele. Amintesc acest amănunt 
pentru că am tipărit în 2004, în trei volume masive, 
opera românească a lui Petru Dumitriu, autor 
controversat. Un prozator, altminteri, de prim ordin 
în literatura română postbelică. Opera lui este 
inegală ca valoare, uneori sub talentul şi sub 
conştiinţa lui morală, dar ceea ce a scăpat 
mecanismelor ideologiei oficiale şi slăbiciunii 
omului care a scris-o este substanțial şi trebuie 
cunoscut de generațiile mai noi... Nu putem ignora, 
de asemenea, nici pe Eugen Barbu, autor a trei-patru 
cărți remarcabile... 

lată, dar, un program vast şi, încă odată, 
ambițios. Sper să-l putem duce la capăt. Fără 
partenerii noştrii (Editura Univers Enciclopedic 
Gold prin Vlad Popa şi „Monitorul Oficial” prin 
Doamnele Eugenia Ciubâncan şi Carmen Nastea) 
n-am fi reuşit să pornim şi, cum s-a văzut, să ducem 
până azi această colecție... Le mulțumesc pe aceasta 
cale. Pe criticii, cârtitorii şi răuvoitorii noştri îi rog 
să nu se grăbească. Să aibă încă puţintică răbdare. 
Ştiu că nu toate edițiile sunt perfecte, dar avem timp, 
sper, să corectăm ezitările, ambiguităţile noastre. 
Specialişti de înaltă clasă nu se mai găsesc, azi, în 
România pe toate drumurile. 

Aşadar: continuăm. 

3 decembrie 2005 


Acestea erau, cu aproape zece ani în urmă, 
proiectele, ambițiile, reveriile noastre în privinţa seriei 
de „opere fundamentale”. Ce am reuşit să realizăm 
între timp? Am reuşit să publicăm încă aproape 80 de 
volume, aşa încât la data când scriu aceste rânduri (2 
ianuarie 2014) am în faţă volumul 150 care 
reproduce, cu un aparat critic adus la zi, poemele 
integrale ale lui Eminescu în ediția Perpessicius. Este, 
dincolo de bucuria de a oferi publicului românesc o 
ediție de referință din Eminescu, după publicarea în 
facsimil (în 38 de volume) a manuscriselor sale, este 
totodată, zic, şi un elogiu adus lui Perpessicius, cel 
dintâi şi cel mai important editor de până acum al 
operei integrale a lui Eminescu. O ediţie la care a 
trebuit să ne întoarcem, din când în când, chiar dacă 
unele lecțiuni de aici pot fi corectate. Cu cele 38 de 
volume de facsimile în față, această operaţie poate şi 
trebuie făcută. 

Am reuşit, între timp, să tipărim în 12 volume 
(18.000 pagini) toată publicistica lui G. Călinescu, 
apoi poezia şi teatrul lui Blaga, cele opt romane ale 
Hortensiei Papadat-Bengescu (inclusiv Străina), pe 
Ion D. Sîrbu (jurnalele intime şi corespondența), 
Maiorescu (Jurnal, I), Mihail Sebastian (proza şi 
primele două tomuri din publicistica lui), Ion Budai- 
Deleanu, C. Negruzzi, discursurile parlamentare ale 
lui Maiorescu (două tomuri), Hasdeu (patru volume) 
şi să continuăm ediţiile integrale începute (Arghezi, 
Slavici, Goga, Sorescu, Nichita Stănescu etc.). Am 
început şi o serie dedicată marilor scriitori străini. Am 
debutat cu Shakespeare, Proust şi vom continua în 
2014-2015 cu Baudelaire. N-am reuşit să publicăm 
încă pe Ion Pillat, Camil Petrescu, Kogălniceanu, 

Ghica, aşa cum doream, nici pe Sadoveanu, 
Voiculescu şi Mircea Eliade, din motive ce nu ţin de 
noi. Ţin, în primul rând, de exigenţele din ce în ce mai 
mari şi irealizabile, financiar vorbind, ale celor ce 
dețin drepturile de autor. Ţin, totodată, şi de 
împuţinarea alarmantă a celor capabili să alcătuiască 
asemenea ediții complexe. Nu mai vorbim de 
dezinteresul total arătat de instituţiile culturale ale 
statului faţă de asemenea proiecte care, evident, nu 
aduc bani, dar dovedesc, repet, că România nu este 
culturaliceşte ultima ţară din Europa. Dimpotrivă, este 
o națiune culturală, marii ei poeţi şi moralişti, de 
exemplu, pot demonstra acest fapt... 

Cu ajutorul oamenilor de bine (oameni de 
afaceri, primari, preşedinţi de consilii judeţene) am 
ajuns, aşa dar, la volumul 150 din seria de „Opere 
fundamentale”. Fundaţia Naţională pentru Ştiinţă şi 
Artă, fundaţie de utilitate publică, aflată sub 
auspiciile Academiei Române, încearcă să ducă mai 
departe acest proiect de interes naţional. Proiect 
ambițios, dificil. 

Am tipărit, cum am semnalat, opera subiectivă 
a puţin cunoscutului Ion D. Sîrbu şi vrem să 
publicăm opera moralistică şi memorialistică a lui 
Petre Pandrea. Ne gândim apoi, la moraliştii români 
(mulți şi excepționali), apoi la criticii români 
(primele două tomuri de E. Lovinescu sunt în 
pregătire), la o antologie amplă din avangarda 
românească, la un volum care să cuprindă scrierile 
româneşti ale lui B. Fundoianu și la altul dedicat lui 
M. Blecher; în fine, nu l-am uitat pe Fănuş Neagu 
(în pregătire se află o culegere din povestirile sale), 
nici pe înaintaşul său Ion Agârbiceanu etc. Am reuşit 

să tipărim în 2012 în două tomuri masive scrierile 
româneşti ale lui Cioran. N-au putut fi însă difuzate, 
din motive, iarăşi, care nu depind de Fundaţia 
Naţională pentru Ştiinţă şi Artă. O poveste tristă care 
va fi relatată într-o zi... 

Până atunci sperăm că Parlamentul României îşi 
va aduce aminte că identitatea noastră este 
reprezentată, în primul rând, de cultura noastră şi, în 
consecință, va scoate o lege care să sprijine financiar 
tipărirea clasicilor, aşa cum fac toate națiunile 
civilizate şi responsabile. Căci, se ştie, cine nu se 
îngrijește de cultura lui nu-şi asigură viitorul în istorie. 


2 ianuarie 2014 


Parlamentul României nu ne-a dat între timp 
niciun semn (şi nici altă instituţie publică) în privinţa 
tipăririi, în ediții ştiinţifice integrale, a clasicilor 
români. Aşa că a trebuit să ne descurcăm, ca şi până 
acum, cum am putut: cu ajutorul oamenilor de bine 
sensibili la cultură care înţeleg că oraşul lor se 
înnobilează dacă respectă, în acest mod, valorile 
literaturii ivite, în decursul vremii, în sfera lor 
geografică, respectându-se, astfel, pe ei înşişi. 

În anii din urmă, Fundaţia Naţională pentru 
Știință şi Artă — fundație, repet, de utilitate publică 
aflată sub auspiciile Academiei Române — a încheiat 
un protocol de colaborare cu Muzeul Naţional al 
Literaturii Române şi, prin el, cu Primăria 
Municipiului Bucureşti şi, graţie acestei noi alianțe, 
am putut publica ediţii integrale din N. Bălcescu, M. 
Kogălniceanu, Ion Ghica, şi am putut continua altele 
începute mai înainte: Maiorescu — cu trei volume 

din Jurnal, Slavici (publicistică), Arghezi (volumele 
XI şi XII, cuprinzând totalitatea scrierilor în proză), 
Topîrceanu, Cioran, Ion Vinea, E. Lovinescu (vol. I 
din Junimismul literar), G. Călinescu (însumând, în 
trei volume, totalitatea scrierilor despre Eminescu), 
Eminescu (ediţie cronologică a poemelor, îngrijită 
de D. Murărașu) etc. Graţie colaborării cu Consiliul 
Judeţean Alba şi cu Primăria din Arad, am putut 
tipări — în opt volume — epica lui Ion Agârbiceanu 
ŞI, în două volume, poezia integrală a lui Augustin 
Doinaș. Primăria din Dumbrăveni, judeţul Suceava, 
ne-a sprijinit să tipărim, în alte trei volume masive, 
toate articolele politice ale lui Eminescu... 

În acest chip şi cu aceste mijloace, colecția „Opere 
fundamentale” a ajuns, iată, la volumul 200. 
Săptămânile trecute am ajuns din nou la Paris şi n- 
am ratat ocazia să intru în librăriile din Cartierul Latin 
pentru a vedea cât a sporit, între timp, colecția 
„Pleiade”, editată de Editions Gallimard, modelul 
nostru. Am descoperit că, prin operele Doamnei de 
Staël, a ajuns la volumul 637, de nu mă înşel. Dar, 
reamintesc, colecția „Pleiade” a debutat în 1931. Noi, 
europeni din Est, cu necazurile şi întârzierile noastre 
în istorie, am publicat primele trei cărți din colecția 
„Opere fundamentale” de-abia în anul de grație 2000. 
Au trecut, de atunci, 18 ani şi, iată, avem, în mână 
primul tom din scrierile ideologice şi culturale ale lui 
M. Kogălniceanu (din cele trei care acoperă opera lui, 
mai puţin oratoria), marcând, astfel, cel de al 200-lea 
volum al colecţiei. O coincidenţă simbolică: volumul 
200 apare atunci când se împlinesc 200 de ani de la 
naşterea lui Kogălniceanu, omul politic fundament al 
secolului al XIX-lea românesc. 

Mai este ceva de precizat: seria de literatură 
universală, începută cu o nouă traducere din Proust, 
a continuat cu integrala Shakespeare (în cinci 
volume), cu un volum din scrierile lui Kant 
(cuprinzând studiile lui fundamentale — cele trei 
critici!) şi un prim volum din eseurile lui Thierry de 
Montbrial. Am reluat proiectul Cantemir (primul 
proiect al Academiei Române, în 1866) şi am reuşit 
să tipărim până acum, în text bilingv, cinci noi 
volume (Descrierea Stării de Odinioară şi de azi a 
Moldovei — un volum; Creşterea şi descreşterea 
Imperiului Othman — două volume; Despre numele 
Moldaviei: în vechime şi azi, Istoria moldo-vlachică, 
Viaţa lui Constantin Cantemir. Descrierea stării 
Moldaviei: în vechime şi azi — un volum; Icoana de 
nezugrăvit a ştiinţei preasfinte, Pasaje neclare în 
Catehism, O cercetare naturală a monarhiilor, 
Elogiu pentru autor, Mic compendiu de logică — un 
volum), în traduceri noi, pe lângă cele publicate mai 
înainte (scrierile româneşti ale lui Cantemir: Divanul 
sau Gâlceava  înțeleptului cu lumea, Istoria 
ieroglifică şi Hronicul vechimii a romano-moldo- 
vlahilor), cu speranţa ca, în 2019, să încheiem acest 
proiect de prim ordin în cultura noastră. Am încheiat, 
deja, câteva ediţii integrale: Arghezi, Slavici, G. 
Topîrceanu, Cioran (opera românească), pe lângă 
cele citate mai înainte. Au apărut şi titluri noi în seria 
„Opere fundamentale”: de pildă, M. Blecher sau 
Avangarda românească, şi se află în pregătire două 
volume despre Existenţialismul românesc, altul 
despre Literatura parenetică românească, integrala 
poeziei lui Minulescu şi integrala scrierilor lui 
Pompiliu Constantinescu, Şerban Cioculescu, 

Vladimir Streinu, G. Ibrăileanu şi, evident, E. 
Lovinescu (din care au apărut până acum patru 
volume). Nu l-am uitat, de bună seamă, pe Nicolae 
Iorga. Primele trei volume din Istoria literaturii 
româneşti sunt aproape gata de a fi trimise spre 
tipografie. Trebuie să menţionez că, în realizarea 
acestor ediţii critice, care necesită multă ştiinţă de 
carte şi o enormă perseverenţă, un rol esenţial l-a 
avut şi-l va avea, sper, în continuare, grupul de 
cercetători de la Institutul de Istorie şi Teorie Literară 
„G. Călinescu” al Academiei Române, condus de 
prof. N. Mecu. Cine crede că o ediţie critică se face 
uşor, asamblând doar textele autorului, se înşală 
profund. Iar cine crede că o cercetare de acest fel nu- 
i o operă intelectuală de performanţă se înşală de 
două ori. Convingerea noastră (şi, în acelaşi timp, 
ambiția noastră) este să dăm culturii române un 
corpus de ediţii de referință din clasicii noştri, 
împiedicând, astfel, improvizaţia, lucrul de 
mântuială, pe scurt, adamismul de care suntem de 
multe ori suspectați. O cultură puternică cere şi o 
civilizație puternică a culturii. 

Acestea şi altele reprezintă, dincolo de alte 
considerente intelectuale, modul nostru de a 
întâmpina o sută de ani de la marea unire din 
1918, atunci când românii s-au putut regăsi între 
graniţele aceleiaşi ţări. Un eveniment major în 
istoria noastră. La pregătirea şi realizarea lui, 
scriitorii români din mai multe generaţii au avut 
un rol esenţial. 

Eugen Simion 


18 decembrie 2017 

SCRIITORI ROMÂNI 


Ion 


AGÂRBICEANU 
(1882-1963) 


„Selectat”, cum ar fi spus G. Ibrăileanu, de 
momentul literar, cultural și etic 1900-1910, care a 
fost unul de impunere și expansiune a ideii naționale 
şi a sămănătorismului (curent în care critica istorică 
literară l-a înseriat fără a fi prea atentă la marca 
obştesc-transilvană şi la cea strict individuală a 
prozatorului), marginalizat de critica estetică 
interbelică, reintrat după cel de-Al Doilea Război 
Mondial în corpusul de prim-plan al atenției, trăind 
şi scriind în ultimele sale decenii de viață sub 
teroarea celor mai negri ani ai regimului comunist, 
pe care — în chip miraculos — i-a traversat fără cedări 
ideologice şi morale, Ion Agârbiceanu a rămas, după 
dispariția sa fizică, în zona medie a ierarhiilor 
prozei, chiar dacă eforturile unor străpungeri către 
ținutul vârfurilor nu au lipsit (cazurile cele mai 
concludente: Mircea Zaciu şi Cornel Regman). 
Ediţia de acum, întocmită de Ilie Rad cu un aparat 
de un nivel proxim celor critice și maximală ca 
sumar, pune premisele revizuirii majore a încadrării 
tipologice și totodată axiologice a prozatorului. Fără 

îndoială, Agârbiceanu va rămâne și de acum înainte 
un scriitor de antologie, însă, cu toate textele lui în 
față strânse în cele opt volume din seria „Opere 
fundamentale”. Substanţialul studiu introductiv al 
lui Eugen Simion, echivalând cu o nouă, proaspătă 
micromonografie a operei, redimensionează scrisul 
lui Agârbiceanu din toate aceste perspective, 
deschizând o nouă zodie a receptării. În primul rând 
scoțându-l pe autorul mulțimii de proze scurte de 
sub presiunea ideii amintite mai sus, devenită clișeu 
critic: plasarea lipsită de nuanţe a autorului sub 
directiva sămănătoristă de atitudine, tematică și 
stilistică. Dar studiul se profilează de bun augur și 
într-un alt sens. Asupra prozatorului născut la 
Cenade sub razele de lumină ale miticului Blaj s-au 
aplecat cu precădere (și cu o empatie generoasă în 
calificative superlative) criticii și istoricii literari 
transilvani. Prin noua contribuţie, un mare critic 
muntean reorientează geografic acul receptării şi e 
de nădăjduit ca acesta să bată și către alte puncte 
cardinale. Ne îndreptăţesc la atari aşteptări 
pătrunzătoarele și comprehensivele cronici scrise 
despre primele două volume ale ediției. Nota bene: 
de către critici din ultimele generații. 


„Există în opera lui Agârbiceanu un filon creştin 
ecumenic: de-a lungul acestei construcţii epico-lirice 
de impresionante dimensiuni, la care a trudit vreme 
de cinci decenii, spiritul Apusului medieval și 
modern se contopeşte cu duhul Răsăritului arhaic- 
țărănesc. Contemplația mioritică își asociază vibrația 
meditaţiei franciscane, imnului închinat făpturilor 
umile şi Fratelui-Soare. O dimensiune a operei 

celebrează miracolul nesecat al Creaţiei, cealaltă 
coboară în abisurile sufletului omenesc. Parafrazând 
formula marelui filozof, Părintele Agârbiceanu 
scrutează în cele mai frumoase pagini dăruite 
literaturii române «cerul înstelat deasupra noastră și 
forța morală din noi.” (Mircea ZACIU) 


„Judecate estetic, după o sută de ani de când au 
fost publicate, povestirile lui Agârbiceanu, 
numeroase şi inegale, arată un simț epic indiscutabil 
şi, nu de puţine ori, un talent de mare prozator. 
Continuând pe Slavici, în linia prozei morale, și 
prefigurând pe Rebreanu, în linia realismului social 
dur, proza lui Agârbiceanu este, în genere, 
substanţială şi a o suspecta mereu de toate 
slăbiciunile sămănătorismului şi de stereotipiile 
moralismului este o mare eroare din partea criticii 
literare.” (Eugen SIMION) 

* 


Ediţie îngrijită, tabel cronologic, notă asupra 
ediţiei, bibliografie, note şi comentarii, referințe 
critice, glosar de Ilie Rad. Studiu introductiv de 
Eugen Simion: 

1.Opere, vol. 1, 2014, CLIV+1318 pag. Schițe şi 
povestiri (1902-1910). 

2. Opere, vol. II, 2014, 1648 pag. Schițe şi povestiri 
(1911-1922).Vol. I-II: 160 lei. 

3. Opere, vol. III, 2015, XVI+1808 pag. Schițe şi 
povestiri (1923-1959). 

4. Opere, vol. IV, 2015, 1288 pag. Povestiri şi nuvele 
(1906-1964). Vol. III-IV: 160 lei. 

5.Opere, vol. V, 2016, XVI+1728 pag. Romane: 
Arhanghelii (1913), Legea trupului (Povestea unei 

vieți) (1926), Legea minţii (Povestea altei vieți) 
(1927), Biruinţa (1930). 

6. Opere, vol. VI, 2016, 1856 pag. Romane: Sectarii 
(1938), Domnișoara Ana (1942), În pragul vieții 
(1942), Strigoiul (1969). 

Vol. V-VI: 199,50 lei. 

7. Opere, vol. VII, 2017, XIV+1618 pag. Romane: 
Licean... odinioară (1939), Vremuri şi oameni, I 
(1914-1916) (1942), Vremuri şi oameni, II (1916- 
1916) (1942); Vremuri şi oameni. Lume nouă, IHI 
(1919-1940) (1943). 

8. Opere, vol. VIII, 2017, 1600 pag. Romane: 
Vâltoarea (1940), Prăpastia (1940), Sfântul (1942), 
Frământări (1943), Prăbuşirea (1943). 

Vol. VII-VIII: 199,50 lei. 

loan 


ALEXANDRU 
(1941-2000) 


„Am luat parte la manifestația din Piaţa 
Universităţii și am fost martor la evenimentele de 
acolo, cu o cruce în mână, cu Sfânta Scriptură și 
cu Icoana Mântuitorului. Le ţineam predici 
soldaților să nu omoare!”. Mărturisirea, evocând 
teribila noapte de 21 spre 22 decembrie 1989, ne 
cheamă în minte, tulburător, versul lui Andrei 
Mureșanu din faimosul imn pașoptist („Preoţi, cu 
crucea-n frunte, căci oastea e creștină!”). Nu 
întâmplător, vocația de căpătâi a lui loan 
Alexandru, așa cum i-o dezvăluie a doua parte a 
operei lui, este a unui poet de fibră vaticinară, care 
şi prin gestul din decembrie îşi confirmă directa 
filiație cu mesianismul național transilvan şi cu 
tradiția poeziei religioase autentice (în dublu sens 
autentică: şi ca religioasă, şi ca poezie). A debutat 
ca poet al auroralului, trăit şi redescoperit, cu 
accente expresioniste, în chiar spațiul său natal, 
„satul transilvan, cu toată austeritatea şi 
sacralitatea lui” (cum îl defineşte într-un interviu); 
poet, totodată, al unui vitalism frenetic. A trecut 

apoi la o tematică tragică: Infernul discutabil şi 
Vămile pustiei, două cărți de poezie unanim 
considerate între cele mai bune ale deceniului 7, 
unii critici acordându-le chiar superioritatea 
absolută. Apoi, poetul care descoperise pe 
Hölderlin, pe filosofii şi scriitorii Eladei și se 
adâncise în exegeza Bibliei (toate aceste iniţieri 
spirituale fiind făcute prin lectura în original a 
textelor, din care de altfel a și tradus) a pus în 
lucrare un grandios program situat în prelungirea 
modernă a imnurilor pindarice și a laudelor iudeo- 
creştine. Prin autoritatea supremă a acestor 
modele tematico-stilistice ale umanității, autorul 
Imnelor (ale bucuriei şi ale provinciilor istorice 
românești) conferea tradiției locale prestigiul 
universalităţii. Deşi pune laolaltă poeme inegale 
valoric, în întregul ei, colecția de „imne” este 
monumentală, i lar lectura ei presupune o pregătire 
specială și familiarizarea cu dicţiunea solemnă a 
textelor sacerdotale. Inadecvările de lectură, 
alăturate falsei înțelegeri a situării poetului în 
vreme, au putut conduce, în epoca apariţiei lor, la 
catalogări de felul „misticul oficial”, 
colaboraționist al regimului: aserțiuni cu totul 
nedrepte, căci Alexandru — acest bard și psalt 
modern — se plasează prin întreaga lui creație lirică 
şi prestație civică în tradiția cea mai curată a 
profetismului de dincolo de munți, asociind 
mesianismul Şcolii Ardelene, al paşoptiștilor și al 
memorandiștilor, cu patosul lui Goga şi Cotruș şi 
cu „zariştea metafizică” şi nostalgia edenului de 
la Blaga. La o lectură comprehensivă şi totodată 
corectă, dreaptă — nicio contaminare cu joasa 

propagandă naționalistă a regimului Ceaușescu și 
nimic din ceea ce ar putea fi așezat sub semnul 
sintagmei „...cu voie de la poliţie” i 

In cele două masive volume, istoricul literar şi 
editorul Alexandru Ruja strânge tot ce a fost 
poezie publicată de autor în volume sau în 
periodicele literare. Este prima ediție integrală a 
operei poetice a lui Alexandru, alcătuită pe baza 
unei informaţii bogate și care se cuvine cu atât mai 
mult apreciată dacă ştim că editorul nu a avut la 
îndemână o monografie a poetului şi nici măcar o 
bibliografie a scrierilor lui. 


„Pentru neomoderniștii generației sale, [loan 
Alexandru] făcea, într-un fel, figură de... 
«neotradiționalist», dar mai mult în sensul acestui atribut 
admis în spaţiul «modernist», căci reactiva într-o formulă 
a «autenticității» un expresionism de substanță, de 
puternic angajament existențial, doar parțial «blagian» 
ori situabil în tradiția statuară a reprezentărilor lui Aron 
Cotruş, însă fără retorica aceluia. De la «imne» încoace, 
angajamentul a devenit «ascultare» în sens 
cvasimonahal, iar «nevoințele» de odinioară atât de 
încordat exprimate în vers, au trecut și ele sub același 
accent, anulând orice impuls de a mai trece «dincolo de 
legile cuviinţei».” (Ion POP) 

* 


Text ales și stabilit, note, comentarii, variante, 
cronologie şi indici de Alexandru Ruja. 
Introducere de Eugen Simion: 

9, Opere, vol. I, 2015,CLXVIII+1702 pag. Cum să 
vă spun; Viaţa deocamdată; Infernul discutabil; 
Vămile pustiei, Imnele Bucuriei;  Imnele 

Transilvaniei; Imnele Moldovei; Imnele Ţării 
Româneşti. 

10. Opere, vol. II, 2015,1512 pag. Imnele Iubirii, 
Imnele Putnei; Imnele Maramureşului; Poezii 


din reviste. 
Vol. I-II: 164 lei. 

(1880-1967) 


Poet, romancier, dramaturg, pamfletar, publicist 
dinamitând canoanele tuturor formelor literare în 
care s-a manifestat scriptic; publicându-şi prima 
poezie la 16 ani, dar dând la tipar primul său volum 
abia la 47; scriind în fiecare zi, dar debutând, cum 
mărturiseşte, zilnic, monument de orgoliu creator și 
provocator de dumnezei, dar simțind ca puțini alții 
tortura scrisului; trăind nu o dată sentimentul că e 
„cel mai tâmpit dintre proşti” şi mărturisindu-şi 
nimicnicia în faţa miracolului şi puterii divine . 
Acelaşi şi mereu altul cu fiecare nou volum, de la 
cel dintâi, Cuvinte potrivite (1927), până la ultima 
plachetă, intitulată premonitoriu Noaptea (1967). 
Acesta este Tudor Arghezi, despre care Pompiliu 
Constantinescu scria în 1940: „Poezia lui [...] e 
sortită, ca putere de expresie, ca adâncime de 
sensibilitate, ca organică viziune de lirism, să ocupe 
versantul liber de lângă Eminescu”. Non- 
conformismul scriitorului nu s-a rezumat la gesturi 
spectaculos-gălăgioase de frondă, nici la violentări 
exterioare de paradigmă (cum ar fi, luat în sine, 

limbajul din Flori de mucigai — 1931 — sau cel din 
pamflete), ci ţine de însăşi structura interioară a 
creatorului, de statutul lui ontologic existențial. De 
aici, bunăoară, figura lui spirituală contradictorie din 
Psalmi şi din restul poeziei religioase, imaginarul de 
apocalipsă din romanul Cimitirul Buna-Vestire 
(1936) sau statutul generic al universului său artistic, 
de o concreteţe şi aglomerare de materie ce au putut 
induce lui Ion Barbu imaginea nedreaptă a unui poet 
„respins de idee”, când în realitate Arghezi este un 
vizionar al imanenţei, așa cum a demonstrat Ioana 
Em. Petrescu. Ediţia de acum, imposibil de realizat 
fără admirabila generozitate a Mitzurei Arghezi, 
reuneşte pentru prima dată întreaga poezie şi 
publicistică a scriitorului. 


„Încurcat şi enervat mereu de rezistența pe care 
i-o opune expresia, d. T. Arghezi se opinteşte odată 
brusc, sfărâmă toate lanţurile şi spune mai tare și mai 
minunat decât oricine ceea ce are de spus. Să citească 
oricine un rând de d. T. Arghezi. Va simți atunci din 
ce rezervă inițială de forță pleacă cuvântul 
totodeauna încordat, cu toată comprimarea care l-a 
apăsat. Coarda care-l trimite nu e niciodată flască. El 
pleacă rar, dar totdeauna porneşte încărcat ca un 
cocoş de puşcă.” (Mihai RALEA) 


„Relaţia Psalmistului cu Domnul este aceea a 
omului cu semnul. Relaţie funciar ontică şi abia în 
subsidiar gnoseologică. In ce măsură semnul este, în 
ce măsură poate fi cunoscut, iată drama Psalmistului. 
Semnul se află chiar într-însul. Mai este el semn al 
Altuia; semnifică el altceva decât o preasubiectivă 

nălucire? [...]Are acest semn o ființă? Corespunde el 
Fiinţei divine? Unde, în ce fruct, în ce miez — se va 
întreba Psalmistul — se întrupează acest tainic semn? 
Poezia Psalmistului este în întregime orientată în 
acest sens.” (Nicolae BALOTA) 

x 


Ediţie îngrijită, tabel cronologic şi bibliografie 
de Mitzura Arghezi și Traian Radu. Prefaţă de 
Eugen Simion: 

„Opere, vol. I, 2000, CXII+842 pag. Versuri: Cuvinte 
potrivite (1927); Flori de mucigai (1931), Cărticica 
de seară (1935), Mărţişoare (1936); Hore (1939); 
Alte cuvinte potrivite (1940); Făt-Frumos (1940); 
Aleluia! (1940); Șapte cântece cu gura închisă 
(1940); Din Abecedar (1940); Una sută una poeme 
(1947); 1907 - Peizaje (1955); Stihuri noi - 1946- 
1955 (1956), Carnet - mai 1944 (1956), Cântare 
omului (1956); Stihuri pestrițe (1957). 

12. Opere, vol. II, 2000, 1032 pag. Versuri: I. În 
volume: Frunze (1961); Poeme noi (1963); 
Cadenţe (1964), Silabe (1965), Ritmuri (1966); 
Noaptea (1967); Frunzele tale (1968), Crengi 
(1970); XC (1970), Călătorie în vis (1973); 
Deslușiri (1980); II. Versuri pentru copii: Facerea 
lumii (1931); Tara piticilor (1947); Drumul cu 
povești (1947); Prisaca (1954); Cartea mea 
frumoasă (1958). Addenda: Prietenii copiilor pe 
terenul de sport (1942-1943); Animale mici şi mari 
(1943); Iubitele noastre animale (1944); Mici copii, 
mari bucurii (1944); Sporturile copiilor (1944); 
Sărbătoarea de păpuși se începe chiar acuşi 
(1944); Șapte frați (1963); II. Din periodice; IV. 
Inedite. 


1 


—_ 

Vol. I-II: 100 lei. 

Ediţie îngrijită şi note bibliografice de Mitzura 
Arghezi şi Traian Radu. Prefață de Eugen 
Simion: 

13. Opere, vol. III, 2003, 1494 pag. Publicistică 
(1896-1913). 

14. Opere, vol. IV, 2003, 1464 pag. Publicistică 
(1914-1919). 

Vol. II-IV: 110 lei. 

15. Opere, vol. V, 2004, 1608 pag. Publicistică (1919- 
iulie 1928). 

16. Opere, vol. VI, 2004, 1582 pag. Publicistică 
(august 1928-1930). 

Vol. V-VI: 107 lei. 

17. Opere, vol. VII, 2005, 1276 pag. Publicistică 
(1931- iunie 1933). 

18. Opere, vol. VIII, 2005, 1402 pag. Publicistică 
(iulie 1933-1940). Volumul cuprinde și ilustraţii 
(pag. 1349-1483) 

Vol. VII-VIII: 92,50 lei. 

19. Opere, vol. IX, 2006, 1914 pag. Publicistică 
(1941- 1947). Volumul cuprinde și ilustrații (pag. 
1845-1899) 

Vol. IX: 80 lei. 
Volumele I-IX au apărut în colaborare cu Editura 
Univers Enciclopedic. 

20. Opere, vol. X, 2011, 1776 pag. Publicistică (1951- 
1967): Postume; Cutia de poștă, Anchete şi 
interviuri, Prefeţe. 

Vol. X: 85 lei. 


Ediţie îngrijită şi note bibliografice de Mitzura 
Arghezi şi Traian Radu. Prefaţă de Eugen 

Simion: 

21. Opere, vol. XI, 2017, XL+1192 pag. Proză: Icoane 
de lemn; Poarta neagră; Cartea cu jucării; Tableta 
din Țara de Kuty. 

22. Opere, vol. XII, 2017, 1232 pag. Proză: Ochii 
Maicii Domnului; Cimitirul Buna-Vestire; Ce-ai cu 
mine, vântule?; Lina; Cuvinte potrivite şi... 
încrucişate. 

Vol. XI-XII: 150 lei. 
Volumele XI-XII au apărut în colaborare cu 
Muzeul Naţional al Literaturii Române. 


„ Un scriitor care, în limba 
publicisticei, a ieşit din cercul tras de 
Maiorescu şi se mişcă cu succes 
estetic pe registul cel mai întins al 
graiului românesc ni se pare a fi d. 
Arghezi, un adevărat revoluţionar în 
limba noastră literară.” 


G. Ibrăileanu 

AE. 
BACONSKY 
(1925-1977) 


Dintr-un convențional poet proletcultist, 
A.[natol] E.[milian] Baconsky devine protagonist al 
întoarcerii lirismului la esența sa. După ce într-un 
răsunător discurs rostit la Congresul Scriitorilor din 
1956 îşi reneagă creația anterioară, începând cu 
volumul de pasteluri (gen considerat atunci 
„evazionist”) Dincolo de iarnă (1957), poezia lui se 
eliberează de dogmele impuse, ajungând, cu 
Cadavre în vid (1969) şi postumul Corabia lui 
Sebastian (1978), să articuleze o distopie lirică, 
străvezie denunțare a regimului dictatorial. Un 
univers similar plăsmuieşte nuvelistica fantastică şi 
parabolică din Echinoxul nebunilor (1967) şi, mai 
ales, romanul de aceeaşi factură Biserica Neagră 
(publicat în 1972 în Germania şi abia în 1990 în 
România), o utopie negativă vizând deperso- 
nalizarea şi dezumanizarea din societatea totalitară. 
Paralel cu creaţia originală subversivă, o bogată 
activitate de comentare (Meridiane, 1965, 1969) şi 
traducere a marii poezii a lumii (Panorama poeziei 
universale contemporane, 1972). 

„Mai puternică decât experiența vidului şi a 
neantului, rămâne mereu la A.E. Baconsky experiența 
literaturii: scrupulul artistic, în loc să mărească tensiunea 
spirituală a poeziei o atenuează, filtrând-o prin prismele 
subtile ale metaforelor așa cum vitraliile filtrează şi 
purifică razele soarelui. Spiritul liricii generaţiei "60 se 
regăseşte la acest poet cu un decniu mai vârstnic ca la 
puţini alții.” (Nicolae MANOLESCU) 

* 


Ediţie îngrijită de Pavel Țugui şi Oana Safta. 
Introducere de Eugen Simion: 

23. Opere, vol. I, 2009, CXXTV+746 pag. Poezii: 1. Din 
volume: Două poeme (1956), Dincolo de iarnă. 
Pasteluri (1957); Fluxul memoriei (1957), Călătorii 
în Europa şi Asia (1960), Versuri (1961), Imn către 
zorii de zi (1962), Fiul risipitor (1964), Fluxul 
memoriilor. „ Inedite” (1967); Cadavre în vid (1969); 
Corabia lui Sebastian. Poezii şi antipoezii (1978), 2. 
Din periodice şi antologii colective. 

24. Opere, vol. II, 2009, 968 pag. Proză: Echinoxul 
nebunilor şi alte povestiri (1967), Biserica neagră 
(roman); Versuri (Addenda): 1. Din volume: Poezii 
(1950), Cântece de zi şi noapte (1954); Ciclul bulgar. 
Poeme. Copiii din Valea Arieșului din volumul Două 
poeme (1956); 2. Din periodice şi antologii colective. 
Vol. I-II: 106 lei. 


În volumul al doilea al ediţiei au fost incluse 
versurile din perioada proletcultistă a poetului, 
renegate de acesta, dar nu lipsite de oarecare 
valoare, mai mult documentară. 

George 


BACOVIA 
(1861-1957) 


Considerat de critica interbelică un poet 
monocord şi minor, George Bacovia este descoperit 
cu adevărat de criticii generației "60, care-l plasează 
printre marii noştri poeți moderni, poziție rămasă şi 
astăzi neclintită. Descinzând din ramura sumbră şi 
nevrotică a simbolismului, volumul Plumb (1916) 
configura un univers insolit, dominat de sentimentul 
totalei insecurizări şi solitudini, de acaparantul 
plictis provincial împins până la vidul existenţial — 
coordonate ale întregii sale lirici —, culminând (şi ca 
viziune, şi ca limbaj) în Stanțe burgheze (1946) şi 
consolidând impresia de depăşire a simbolismului 
prin expresionism sau prin anticipare a literaturii 
absurdului ori chiar a postmodernismului (prin 
fragmentarism şi sincopă, textualism, referință 
culturală). Bacovia realizează o performanţă 
paradoxală pentru logica poeziei moderne, căci dacă 
„Rimbaud invita poetul modern să viziteze 
nevăzutul, neauzitul, nepipăitul şi nemirosibilul 
pentru a putea reinventa poezia”, el izbuteşte acelaşi 
lucru determinând poezia „să coboare în micul 

infern al existenţei curente” (E. Simion). Ciclul 
Bucăţi de noapte reiterează, cu un plus de stranietate 
şi cu tehnica proprie poemului în proză bacovian, 
de asemenea novator (notația eliptică, suspensia, 
sintaxa abruptă), eul liric şi atmosfera din volumele 
de versuri. 


„Nicăieri nu se pune mai tulburătoare problema 
«poeziei de atmosferă» ca la Bacovia. [...] 
Atmosfera iese din limitarea senzațiilor, a 
imaginilor, a expresiei poetice şi din repețirea lor 
monotonă; obsesia dă chiar impresia unei intensități 
şi profunzimi la care spiritele mobile nu ajung. 
Poezia se reduce astfel nu numai la un nihilism 
intelectual, ci şi la unul estetic...” (E. LOVINESCU) 


x 


Ediție îngrijită de Mircea Coloşenco. Introducere 
de Eugen Simion. Ediția I, 2001, 1014 pag. Ediția 
a doua revăzută şi adăugită de Mircea Coloşenco: 
25. Opere, 2012, LXXV+1020 pag. I. Poezii: Plumb 
(1916), Scântei galbene (1926); Cu voi... (1930); 
Comedii în fond (1936), Stanţe burgheze (1946); 
Stanţe şi versete (1949-1954); Alte versete (1899- 
1957); II. Proză: Bucăţi de noapte (1926-1956); 
Poeme în proză, Alte poeme în proză; Dintr-un text 
comun. Roman [Cântec târziu] (1944), III. 
Publicistică, IV. Corespondenţă, V. Grafică, 
Addenda, Note. Variante. Comentarii (compoziţii 
muzicale pe versurile poetului, repere critice). 
Vol.: 72 lei. 

Eugen 


BARBU 
(1924-1993) 


Din mulțimea paginilor scrise de Eugen Barbu, 
în care proza de calitate alternează cu literatura de 
consum şi cu conspectul şi glosa, critica a decupat 
câteva valori sigure, începând cu romanul Groapa 
(1957), capodoperă încadrându-se în tradiția 
romanului mahalalei bucureştene, pe care însă 
scriitorul o înnoieşte prin potenţarea sordidului şi a 
cruzimii, ca şi a limbajului argotic — tot atâtea 
argumente ale criticii de întâmpinare a momentului 
ca s-o respingă ca „naturalistă”. Schimbând registrul 
acestui realism necruţător cu unul livresc, prozatorul 
reconstituie în Princepele (1969) — folosind cu 
imaginaţie lingvistică documente de epocă rare — tot 
un univers crepuscular, însă plasat în secolul 
fanariot, cu protagonişti memorabili: Principele, 
despot de o cruzime rafinată şi cinică, pe postul de 
discipol, şi Messer Ottaviano, pe cel de maestru. 
Relativ acelaşi spațiu diegetic este reluat în 
Săptămâna nebunilor (1981), unde timpul e însă cel 
al Eteriei ca şi cel anterior, un roman al unei lumi în 
asfințit, al cărei protagonist, Hrisant Hrisoscelu, 

trăieşte, transportat în lumea iluziei (replică la eşecul 
idealului revoluţionar), o lungă agonie. Tot la 
palierul de sus al operei se situează o seamă de 
nuvele din sfera realismului dur: După ploaie, 
Domnișoara Aurica ş.a. 


„Groapa afirma un stilist creator de atmosferă, 
un prozator din fibra balcanicilor, fixat asupra 
mediilor sordide, venind să se ataşeze unui lung 
şir de autori români, diferiți ca formulă şi valoare, 
ce evocaseră la rândul lor umanitatea declasată și 
tragică a periferiilor [...] Faţă de aceştia, Eugen 
Barbu este independent prin factura stilisică, dar 
consonant prin problematică şi prin optica asupra 
lumii «de la margine»: duritatea raporturilor 
umane, «patima», fondul sentimental subiacent 
ete. În felul acesta, cartea se aşază la capătul unei 
serii, pe care o ilustrează remarcabil, nedepășind- 
o totuşi în chip substanțial sub raportul viziunii 
generale. Princepele se subsumează și ea unei 
tradiții artistice bogat reprezentate [...], dar 
implică, mai subliniat decât Groapa, o tentativă 
modernă.” (G. DIMISIANU) 


x 


Ediție îngrijită, cronologie, note, comentarii, 
repere critice de Mihai Ungheanu. Prefață de 
Eugen Simion: 

26. Opere, vol. I, 2006, LX+1604 pag. Nuvele: Oaie şi 
ai săi, Prânzul de duminică, Vânzare de frate, 
Martiriul Sfântului Sebastian, Miresele, Mausoleul; 
Romane: Groapa. 

27. Opere, vol. II, 2006, 1880 pag. Romane: Săptămâna 

nebunilor; Principele, lanus, Jurnal (1942-1965). 
Vol. I-II: 148 lei. 

Volumele I-II au apărut în colaborare cu Editura 
Univers Enciclopedic. 


Ediţia este, în mod firesc, selectivă. Lipsesc o 
seamă de lucrări, precum Șoseaua Nordului (1959), 
Facerea Lumii (1964), Incognito (patru volume, 
1975-1980), slabe din punct de vedere estetic şi prea 
tributare epocii în care a trăit scriitorul sau acuzate 
de plagiat. 

Ion 
BARBU 
(1895-1961) 


Când afirma că obiectul poeziei lui Rimbaud îl 
formează „les existences embryonnaires, les germes, 
les paysage nubiles, les limbes [...], les points 
critiques d'une nature complétée par L'adjonction 
de certaines existences idéales”, Jon Barbu îşi 
definea propria poezie. Mai puțin vizibil în primele 
poeme — aşa-numitele în epocă „parnasiene”, 
centrate pe dionisiac-nietzscheeanul „elan” (vital) şi 
pe „abisul noumenal” (transcendenta „Fiinţă”) —, 
increatul cosmic articulează creaţia lui de maturitate. 
Incepând cu poemul După melci şi culminând cu 
ciclul „balcanic” (sarlâk), cel  „baladesc” 
(Uvedenrode) şi cel „hermetic” (Joc secund), 
simbolurile centrale („gasteropozii”, „oul? — 
„dogmatic” —, „nunta”, androginul Soare) figurează 
încă nemanifestatul, originarul, completitudinea. 
Poemele sunt de o modernitate paradoxală, căci prin 
ele Barbu urmărea — în chip declarat — să resusciteze 
oda pindarică şi spiritul Eladei: orfică, dionisiacă şi 
pitagoreică în „parnasiene”, balcanică, pendulând 
între „grotescă” şi „epifanie” (Ioana Em. Petrescu) 

în Isarlâk, Grecia barbiană e una geometrică, 
euclidiană în Joc secund. Creaţie a unui poet care se 
credea „suflet mai degrabă religios decât artistic” şi 
a unui matematician de elită (Dan Barbilian, cu 
contribuţii în domeniu recunoscute internațional) 
pentru care există un punct înalt în care geometria 
se întâlneşte cu poezia, opera lirică a lui Barbu 
presupune, spre a fi înțeleasă, un tenace proces de 
„acutumare” (Al. Paleologu). Ediţia de faţă, 
alcătuită de un pasionat al faptului documental și al 
amănuntului filologic, oferă materia întreagă pentru 
un atare proces. 


„Versurile din ciclul final (sarlâk) indică o 
receptare senzorială şi sentimentală a lumii, care are 
densitate, culoare, sunet şi e promițătoare de prea 
umane voluptăți. In ciclul median [Uvedenrode], 
realul se devalorizează: poemele ascund concepte, 
idei, sau ne instruiesc, în chip superior didactic, de 
sensul universului (Oul dogmatic, Ritmuri pentru 
nunțile necesare). E o formă tranzitorie. In fine, în 
Mod şi în celelalte poezii din primul ciclu [Joc 
secund], nu mai aflăm reprezentări senzoriale, ci o 
lume redusă la două dimensiuni, abstractă şi 
spiritualizată.” (Nicolae MANOLESCU) 


„Eliberarea de capcana formelor accidentale, 
eliberarea de rătăcirea oarbă prin Labirint, e sensul 
implicit al poeziei lui Ion Barbu și sensul pe care 
Brâncuși îl dă, explicit, întregii sale creații, înțeleasă 
ca «negare a labirintului» prin «libertatea deplină a 
operei.” (Ioana Em. PETRESCU) 

Ediţie alcătuită de Mircea Coloşenco. Prefaţă de 
Eugen Simion: 

28. Opere, vol. I, 2000, XCVI+1152 pag. Versuri: După 
melci; Joc secund, Versuri parnasiene; Versuri de 
circumstanță;, Autografe oferite, Traduceri. 
Addenda: Dedicaţii în versuri, Versuri cu dedicație, 
Autografe primite. 

29. Opere, vol. II, 2000, VI+1190 pag. Proză - Partea 
T: Proză de idei: |. Consideraţii teoretice de critică şi 
istorie literară; II. Declaraţii literare; III. Portrete; IV. 
Receptări şi repere în filosofia ştiinţei; V. Atitudini 
politice; VI. Jurnal de creaţie (1946-1959); VII. 
Diverse. Partea a I-a: Epistole. 

Vol. I-II: 131 lei. 
Volumele au apărut în colaborare cu Editura Univers 
Enciclopedic. 

Nicolae 
BALCESCU 
(1819-1652) 


Disputată deopotrivă de istoria politică şi socială 
— în primul rând, grație capodoperei Românii supt 
Mihai Voevod Viteazul, apoi limbii şi stilului 
celorlalte scrieri — şi de istoria literară, opera lui 
Nicolae Bălcescu nu se deosebeşte principial de cea 
a majorității autorilor români din primele epoci ale 
literaturii române, care sunt ale unei generoase 
simbioze de domenii şi stiluri. Priviţi circumspect şi 
cu suspiciuni în momentele de triumf ale autonomiei 
esteticului, aceşti creatori multipli sunt redescoperiți 
în aspectele de politropie a receptării, sensibile la 
heteronomia operei și la abordarea textului din 
perspective variate și nu o dată conjugate. 
Readucerea în actualitate — în condiţii tehnice de 
gală — a operei lui Bălcescu, prin ediția academică a 
lui Gheorghe Zane, revăzută şi actualizată de Dorina 
Rusu, se află în deplină concordanță cu asemenea 
deschideri spre lectura polivalentă ai căror 
contemporani suntem din 1990 încoace. Dar apariția 
celor două tomuri are și o semnificație superior etică 
şi formativ-educativă, de model. Cum de puţine ori 

se întâmplă în istoria politică și în cea literară, la 
Bălcescu a existat o perfectă congruență între opera 
scrisă şi cea așa-zicând trăită, altfel spus între 
adevărurile scrisului și cele ale activităţii lui politice, 
congruență dusă până la identificarea tuturor actelor 
vieții cu dezideratele năzuințelor lui sociale, 
naționale şi universal-umaniste și umanitariste. 
Bibliografia lui se suprapune ideal biografiei, cele 
două laturi converg într-o simbolistică a fervorii și 
incandescenţei pure şi purificatoare. Este şi ceea ce 
constituie liantul interior al tuturor actelor publice 
şi scrierilor lui Nicolae Bălcescu — operă a unei vieți 
fidel încorporate în ea. Faptul că o secțiune a ediţiei 
de faţă conţine bogata lui corespondență (e vorba de 
cea trimisă, însă în secțiunea de note şi comentarii a 
aparatului critic aceasta este frecvent întregită cu 
scrisorile de răspuns, care dă un plus de 
luminescenţă celor dintâi) nu face decât să confirme, 
prin ilustrare imediată, această aserțiune. 


„Cétait un érudit de premier ordre, et pourtant 
un esprit pratique, tres-net, tres-lumineux. Il eût été 
le grand historien de son pays et, sans nul doute, un 
de ses chefs des plus sages.” (Jules MICHELET) 


„Deşi Bălcescu se întemeiază pretutindenea pe 
izvoare şi scrierea lui [Românii subt Mihai Voevod 
Viteazul] e rezultatul unei îndelungate și 
amănunțite munci, totuşi munca nu se bagă nicăiri 
în samă, precum în icoanele meșterilor mari nu se 
vede amestecul amănunțit de văpsele şi desemnul 
îngrijit linie cu linie. O neobicinuită căldură 
sufletească, răspândită asupra scrierii întregi, 

topeşte nenumăratele nuanţe într-un singur întreg 
ŞI, asemenea scriitorilor din vechime, el îi vede pe 
eroii săi aevea şi-i aude vorbind după cum le 
dictează caracterul și-i ajunge mintea, încât toată 
descrierea persoanelor şi întâmplărilor e dramatică 
fără ca autorul să-și fi îngăduit a întrebuința 
undeva  izvodiri proprie ca poeţii.” (M. 
EMINESCU) 


„Istoricul Bălcescu ştie să dea seamă de faptele 
trecutului cu o exactitate rămasă necunoscută lui 
Heliade, preocupat totdeauna să găsească sub 
evenimentele istorice semnificația lor generală. 
Filosof al istoriei este şi Bălcescu în unele din 
momentele sale, dar față de galimatiasul teoretic al 
Echilibrului, cu cât mai limpezi, mai însumate, mai 
sigure, sunt reflecţiile lui Bălcescu...” (T. VIANU) 


x 


Ediţie critică de Gheorghe Zane și Elena G. Zane. 
Reactualizare şi indice de nume Dorina N. Rusu. 
Cuvânt înainte de Dan Berindei. Introducere de 
Eugen Simion: 

30. Opere, vol. I, 2017, CXX+966 pag. Scrieri istorice, 
politice şi economice (1844-1852). 

31. Opere, vol. II, 2017, 1660 pag. Românii supt Mihai 
Voevod Viteazul, Corespondenţă; Scrisori; 
Memorii, Adrese, Documente. 

Vol. I-I: 160 lei. 
Volumele au apărut în colaborare cu Muzeul Național 
al Literaturii Române. 


44 


se 
NULESCU 
(1926-1998) 


Proza lui Ştefan Bănulescu, scriitor originar din 
Făcăenii ialomiţeni, este prefațată de un ciclu de 
versuri dedicat toposului principal al creației sale, 
Câmpia, cu o geografie exotică şi o umanitate 
fabuloasă, populată de legende, superstiții şi mituri. 
Insolită în peisajul unei literaturi ce nu se 
emancipase bine de realismul socialist, culegerea de 
nuvele Jarna bărbaţilor (1965) venea cu o proză a 
cărei lume începe în realul imediat şi trece pe 
nesimţite în teritoriul unui fantastic sub coaja căruia 
stau arhaicul şi arhetipalul. Cartea de la Metopolis 
(1977) (prim volum dintr-o suită, Cartea 
Milionarului, ce n-a mai continuat) propune un ţinut 
imaginar (ca şi faulknerianul Yoknapatawpha sau 
Macondo-ul marquezian) şi „o tipologie nouă în 
epica românească” şi pe care „de aici înainte, critica 
literară va trebui s-o numească tipologia 
bănulesciană” (E. Simion): o lume eclectică, dar 
funciar bizantină, a unui Bizanţ crepuscular, 
decadent, în care „fiecare personaj reprezintă 
contrafacerea sau imitația degradată a unui erou 

veritabil” (E. Negrici). Glosele din „bătălia cu 
povestiri” şi memorialistica inclusă în ediție 
contribuie mai mult la înţelegerea şi plasarea 
pertinentă a acestui autor insolit. 


„În ciuda bunei primiri făcute la publicare, nuvelele 
lui Ştefan Bănulescu devansau cu mult timpul 
literaturii de atunci, faţă de care erau, de fapt, cu totul 
autonome; într-un deplin consens cu spiritul lumii 
înfăţişate în opera lui, evoluţia creatoare a scriitorului 
s-a desfășurat într-un chip atât de personal încât numai 
cu greu și totdeauna prin forțarea datelor el poate fi 
încadrat într-o evoluţie mai generală a prozei românești 
de după război. Pe care literatura lui nu o contrazice, 
căreia nu i se opune, dar nici nu i se subordonează, îi 
aparţine însă în fiecare moment prin dezvăluirea unei 
alte laturi.” (Mircea IORGULESCU) 


x 


Ediție îngrijită de Oana Soare. Prefață de Eugen 
Simion: 

32. Opere, vol. I, 2005, LXIV+1136 pag. Iarna 
bărbaților, Cartea milionarului, Proză eseistică. 
33. Opere, vol. II, 2005, 1240 pag. Proză 
memorialistică; Publicistică, Corespondenţă. 

Volumul are ilustraţii (pag. 1217-1232). 

Vol. I-II: 92 lei. 

Volumele au apărut în colaborare cu Editura Univers 
Enciclopedic. 

Lucian 


BLAGA 
(1895-1961) 


Lucian Blaga, scria Emil Cioran în 1934, „este 
cea mai completă personalitate din România, 
deoarece s-a ridicat la acelaşi nivel pe toate planurile 
în cari s-a realizat”. A le numi în ordinea intrării lor 
în scenă e imposibil, fiindcă ele sunt sincrone: 
poezie şi aforistică, teatru şi filosofie, eseistică şi 
publicistică. Opera întreagă e rodul unei 
personalităţi-monolit, „planurile” apar sudate pe 
dedesubt, lianții fiind dominați de supratema 
„misterului”, factor determinant al originalității 
părților şi întregului. Ei i se supun arta poetică din 
Poemele luminii, din celelalte volume antume, ca şi 
din ciclurile postume (cu corolarul aforistic din 
Pietre pentru templul meu) înţelegerea mitică a 
satului românesc şi teoria metaforei „revelatorii” din 
Trilogia culturii, precum şi fundamentele Trilogiei 
cunoaşterii, nefiindu-i străin nici „patosul 
expresionist” al pieselor de teatru. Aceeaşi 
supratemă susține şi reversul medaliei: golită de 
mister, lumea devine un „paradis în destrămare” şi 
intră în „vârsta de fier”, biserica odată ridicată, 

Manole şi zidarii lui se simt invadaţi de „pustietate”, 
Noe e înconjurat de adversitatea celor care nu pricep 
taina arcei sale. Intrat, după 1944, sub dictatura unui 
regim politic cu care a refuzat să colaboreze şi, 
astfel, să-şi renege şi să-şi denatureze crezul artistic 
şi filosofic — un regim politic el însuşi al destrămării, 
diametral opus, prin chiar filosofia lui, supratemei 
menţionate (decretată ostracizant ca „iraționalistă”, 
„mistică” şi „reacţionară”) —, autorul monumentalei 
opere a devenit vreme de două decenii un scriitor 
interzis, iar apoi acceptat cu rezerve de criticii 
oficiali ai regimului — care totuşi n-au putut stăvili 
nici vocile pertinente ale criticilor independenţi şi 
nici influența „catalitică” a gândirii şi creației 
blagiene. Cele trei volume de faţă, lucrare laborioasă 
a unuia dintre exegeţii de frunte ai scriitorului, 
George Gană, reprezintă una dintre cele mai bune 
ediții critice din cultura română. 


„Scrisul lui Blaga se naşte mereu la granița 
insesizabilă dintre reflectarea datului, receptat cu o 
sensibilitate acută şi cu o mare disponibilitate 
intelectuală, și proiecția de sine a propriului spirit. De 
aci, pe de o parte, lirismul fundamental, unitatea 
substanţei şi pecetea stilistică inconfundabilă și, pe de 
alta, densitatea materiei şi un anumit realism, care-l 
împiedică pe scriitor de la speculația goală și-l ţine la 
distanță atât față de ermetismul mallarmsean, cât şi față 
de avangarda postbelică.” (George GANĂ) 


„După Eminescu, Blaga a fost poetul cel mai profund 
implicat în construcția unui mit poetic național, căruia a 
ştiut să-i confere o valoare universală. Temperament 

goethean, el a trăit însă și a exprimat cu intensitate marile 
neliniști ale spiritului modern. Prin excelență 
interogativă, creaţia sa ajunge, în ultimă instanță, marea 
seninătate a clasicilor.” (lon POP) 

* 


Ediție critică de George Gană. Cronologie şi 
aducere la zi a receptării critice de Nicolae Mecu. 
Introducere de Eugen Simion: 

34. Opere, vol. I, 2012, CCXVI+1390 pag. Poezii: 
Poezii antume: Poezii (1942) (Poemele luminii, Pașii 
profetului, În marea trecere, Lauda somnului, La 
cumpăna apelor, La curţile dorului), Nebănuitele 
trepte (1943); Addenda, Din periodice, Poezii 
postume (Vârsta de fier, Corăbii cu cenuşă, Cântecul 
focului, Ce aude unicornul). 

35. Opere, vol. II, 2012, LXXIV+1078 pag. Teatru: 
Zamolxe. Mister păgân (1921); Tulburarea apelor. 
Dramă (1923), Daria. Dramă (1925); Ivanca. Joc 
dramatic (1925); Înviere. Pantomimă (1925); Meşterul 
Manole. Dramă (1927). 

36. Opere, vol. III, 2012, 1116 pag. Teatru: Cruciada 
copiilor. Dramă (1930); Avram lancu. Dramă 
(1934); Arca lui Noe. Piesă în patru acte (1944), 
Anton Pann. Piesă în trei acte (1945). 

Vol. I-III: 290 lei. 


Se reproduc primele volume din ediţia critică 
(vol. I-VI) alcătuită cu acribie filologică şi 
incontestabilă competență istorico-literară de 
regretatul profesor George Gană la Editura Minerva 
în anii 1982-1997, revăzută acum integral de 
Nicolae Mecu în vederea reeditării. 

M. BLECHER 
(1909-1938) 


Nu s-ar putea spune că M. Blecher a fost un 
refuzat sau un neînțeles al criticii, și asta încă de la 
debutul editorial cu Întâmplări í în irealitatea imediată 
(1936). Pompiliu Constantinescu, M. Sebastian, 
Octav Şuluțiu, Eugen Ionescu au salutat fără rezerve 
această primă carte și au scris despre ea propoziţii 
remarcabile, cu atât mai de apreciat dacă le plasăm în 
epocă — una de triumf a romanului psihologic și de 
analiză. Citim azi cronicile de întâmpinare scrise de 
ei şi de alți foiletoniști (ce-i drept, puţini, dar buni — 
între ei, Perpessicius) şi observăm că judecăţile lor de 
constatare şi de evaluare rezistă. Cu toate acestea, 
Blecher a fost multă vreme plasat într-o zonă 
marginală sau mai degrabă a indecizionalului. Și nu 
din considerente valorice, ci din cauza dificultății de 
a-l înscrie în tipologia existentă, în tabelul „canonizat” 
al romanului. Și aceasta atât din cauza specificului 
„materiei”, a „lumii” Intâmplărilor (şi, în secundar, a 
celorlalte două romane, Inimi cicatrizate şi Vizuina 
luminată, ultimul apărut postum, la începutul 
deceniului 8), cât și a tipului de narațiune. Pompiliu 

Constantinescu își începea cronica sa din „Vremea” 
(15 martie 1936), astfel: „Cartea dlui Blecher nu e un 
roman, dar nici un eseu, nu e un poem și nici un 
jurnal. Titlul ei spune prea mult sau nu spune nimic”. 
Caracterul deconcertant, venit dintr-o originalitate cu 
totul ieșită din comun, a făcut ca şi la 1970 un 
comentator învăţat, la zi cu lecturile şi de un gust 
foarte fin ca Dinu Pillat, să-l înscrie pe autor în rândul 
cazurilor insolite” de creatori. Prozatorul a continuat 
să rămână până azi în zona inclasabilului, iar 
interogații de felul celor puse în 1936 de Pompiliu 
Constantinescu au fost formulate în continuare. 
Roman sau autoficțiune diaristică? (Deci, la nivelul 
funcţiilor narative, narator-autor sau doar narator pur 
fictiv?) Aspirație a alterității sau a ipseității? 
(Respectiv, refuz dramatic al termenului opus 
fiecăreia dintre acestea?) Sunt întrebări puse şi astăzi, 
şi nu fără a căpăta răspuns. Insă niciuna dintre 
soluțiile propuse nu a fost învestită cu autoritatea 
definitivului (în măsura în care relativismul criticii 
permite acest lucru). Un lucru este sigur, căci poate fi 
verificat practic: opera lui Blecher deține o deschidere 
greu comparabilă către o multitudine de posibile, 
îndreptățind la existență atât de numeroase puncte de 
vedere, încât finalmente cea mai „adevărată” şi 
reprezentativă este suma lor. 


„Sursa de inspiraţie a întregii opere a lui Blecher este, 
indiscutabil, experienţa trăită. [...] Mărturisirea e o formă 
de exploatare a adâncimilor ființei, un mod de a fi onest 
cu propria biografie. Scrisul prelungește fidel, în pagină, 
dâra de sânge, tremurul mușchilor, halucinaţia, delirul 
senzorial. E o proiectare febrilă a interorității în țesătura 

plăpândă a frazelor, o epuizare a fiinţei, o vlăguire a ei.” 
(Radu G. ŢEPOSU) 
x 
Ediție critică, studiu introductiv, note, 
comentarii, variante și cronologie de Doris 
Mironescu. Postfaţă de Eugen Simion: 

37. Opere, 2017, LXXVI+1604 pag. Întâmplări în 
realitatea imediată: Inimi cicatrizate; Vizuina 
luminată; Proză scurtă. Aforisme; Poezii, 
Traduceri. Publicistică; Scrisori, Arhivă. 
Documentar; Mărturii, Iconografie. 

Vol.: 110 lei. Volumul a apărut în colaborare cu 
Muzeul Naţional al Literaturii Române. 


„Volumul de față — scrie Doris Mironescu în nota 
asupra ediţiei — adună tot ce este cunoscut la această dată 
din scrierile lui Blecher...” lar mai jos: „Am căutat să 
completez ediţia cu tot ceea ce a rămas de la Blecher, 
motiv pentru care am adăugat la secțiunea finală, cu scrieri 
paraliterare, acte oficiale privind viaţa scriitorului și 
mărturii ale apropiaților săi, precum și o secţiune de 
ilustraţii, cuprinzând desenele lui Blecher, câte sunt 
cunoscute până azi, dar şi fotografii și imagini ale locurilor 
pe unde a peregrinat”. Corpusul de texte cuprinde şi unul 
rămas nepublicat până acum, și anume prima versiune a 
romanului Inimi cicatrizate, intitulată Țesut cicatrizat şi 
„sensibil diferită” de forma definitivă a naraţiunii. 
Alcătuitorul ediției, Doris Mironescu, figură de prim-plan 
a eminentei generații de critici literari ce s-a impus atenției 
în jurul anului 2000, a publicat în 2011 o monografie, Viaţa 
lui M. Blecher Împotriva biografiei. Prin urmare el deţinea 
toate datele pentru a produce una dintre edițiile exemplare 
ale colecţiei. Şi a făcut-o. 

Dimitrie 
BOLINTINEANU 
(1819-1672) 


Autor al unei opere dintre cele mai ample şi mai 
diverse (a scris poezii lirice şi filosofice, încercând 
şi epopeea, „basme naţionale în versuri”, romane, 
drame istorice, memoriale de călătorie, publicistică, 
toate acestea fiind simultane, un timp, cu o activitate 
politică de paşoptist şi unionist, ministru în timpul 
lui Cuza), dar şi dintre cele mai inegale, Dimitrie 
Bolintineanu a intrat şi a rămas în conştiinţa publică 
drept autorul convenționalelor Legende istorice, pe 
când poetul de valoare e desemnat, în primul rând, 
de extinsul poem romantic Conrad — anticipare a 
eminescianului Memento mori —, de balada 
fantastică Mihnea şi baba (cu celebra ei cavalcadă, 
pe baza căreia G. Călinescu îl trece pe autor la 
capitolul „Descoperirea versului muzical”) şi, o 
treaptă mai jos, de poemele orientale arcadice 
(Florile Bosforului şi Macedonele), cu frumuseți 
feminine şi tablouri de natură sărutate lasciv de 
soarele meridional, romancierul rămânând valabil 
prin Elena, datorită propensiunii realiste — un 
realism social. Ediţia de față, alcătuită de un vechi 

cercetător al operei scriitorului, reţine reliefurile ei 
mai proeminente. 


„Bolintineanu rămâne şi azi un poet fragmentar 
remarcabil și o bună operă de izolare dă o colecţie 
surprinzătoare de instantanee poetice. El este întâiul 
versificator român cu intuiţia valorii acustice a 
cuvântului, care caută cuvântul pentru ceea ce sugerează 
dincolo de marginile lui noţionale și face din vers o 
singură arie. Bolintineanu e auditiv şi mecanic şi asta 
duce mai aproape de poezia modernă.” (G. 
CĂLINESCU) 

* 

Ediţie îngrijită, cronologie, note, comentarii şi 

bibliografie de Teodor Vârgolici. Prefaţă de 

Eugen Simion: 

38. Opere, vol. I, 2006, LXII+1520 pag. Poezii: Poezii 
de D. Bolintineanu atât cunoscute cât şi inedite 
(1865); Conrad (1867); Traianida (1869); Poeziile 
vechi şi noi ale d-lui Bolintineanu (1855), Brises 
d'Orient (1866). 

39. Opere, vol. II, 2006, 1448 pag. Romane: Manoil 
(1855); Elena (1862); Doritorii nebuni (1864). 
Însemnări de călătorie: Călătorii pe Dunăre şi în 
Bulgaria (1858), Călătorii la lerusalim în sărbătorile 
Paştelui şi în Egipt (1867); Călătorii la românii din 
Macedonia şi Muntele Athos sau Santa-Agora 
(1863); Călătorii în Asia Mică (1866); Insola 
Tenedos şi Canaris (1859); Călătorii în Moldova 
(1858), Vizita domnitorului Principatelor Unite la 
Constantinopole (1860). 

Vol. I-II: 125 lei. 

Ion 
BUDAI- 
DELEANU 
(1760-1820) 


Opera lui Ion Budai-Deleanu, singurul mare 
scriitor între corifeii Școlii Ardelene, a fost scrisă în 
afara țării (autoexilat încă din 1787, autorul ei a trăit 
până la moarte la Lemberg/Lvov). Tiganiada, 
capodopera sa, al cărei manuscris a fost descoperit 
postum şi editat (în versiunea a doua, definitivă) abia 
la 1925, a lipsit începuturile literaturii noastre moderne 
de o operă cu statut şi impact de model clasic. Sinteză 
de literatură europeană şi de folclor național, căruia 
scriitorul îi recunoaşte şi restituie, primul la noi, 
demnitatea, epopeea e opera „unui om cu desăvârşire 
occidental, fără a pierde nimic din spiritul ţăranului 
român” (G. Călinescu); sinteză de eroic întemeietor 
(în persoana istorică a lui Vlad Ţepeş şi în cea 
simbolică a lui Romândor) şi de parodie a eroicului; 
sinteză de text (diegeza) şi paratext (notele de subsol, 
comprimând o fabuloasă şi dezinvoltă erudiție veselă), 
totul alcătuind „un «tratat despre fericire» în gustul 
secolului al XVIII-lea” (Ioana Em. Petrescu), în care 
personajele axiale sunt „Urgia” (Răul), forță 
distructivă, şi Iubirea („Libovul Sfânt”), principiu 

armonizator. Se adaugă o importantă operă filologică 
şi istorică, cu miză militantă şi justițiară (Lexicon 
românesc-nemţesc, De originibus populorum 
Transylvaniae), precum şi o seamă de traduceri. 


„Am putea restitui barocului, clasicismului sau 
romantismului elemente disparate din Tiganiada, dar 
opera în întregul ei nu se lasă integrată definitiv niciunuia 
dintre aceste curente și modurile diverse (clasic, 
anticlasic, romantic) în care Homer e înţeles de Budai- 
Deleanu nu fac decât să sublinieze aspiraţia poetului 
român —care se simte un întemeietor de cultură — de a 
redescoperi condiţia originară a poeziei. De aceea, la 
capătul unei tradiţii literare atât de îndelungate încât lasă 
impresia de secătuire, Tiganiada este o operă de 
început.” (loana Em. PETRESCU) 

* 


Ediție îngrijită, cronologie, note şi comentarii, 
glosar şi repere critice de Gheorghe Chivu şi Eugen 
Pavel. Studiu introductiv de Eugen Simion: 

40. Opere, 2011, CII+1354 pag. Tiganiada; Trei viteji; 
Scrieri lingvistice; Scrieri istorice; Traduceri. 
Vol.: 72 lei. 


Realizată de doi reputați filologi, acreditați prin 
contribuţii-reper în materie de literatură română 
veche şi premodernă, ediția de față, definită de ei 
drept „diplomatică şi recapitulativă”, se distinge prin 
pertinenţa structurării sumarului, prin rigoarea şi 
acribia transcrierii textelor, ca şi prin bogăţia şi 
exactitatea informațiilor din secțiunea de note şi 
comentarii. 

& Dimitrie 
i CANTEMIR 
(1673-1723) 


Mai mult decât în alte cazuri, prezentarea 
analitică a unui autor de factura și talia lui Dimitrie 
Cantemir ar risca să pulverizeze o personalitate şi o 
operă (copleșitoare în absolut, şi cu atât mai mult 
prin raportarea la epoca în care a fost scrisă, precum 
şi la stadiul general al culturii române de atunci), 
ocultând imaginea monumentală a întregului. Este 
de aceea de preferat formularea sintetizatoare şi 
chintesenţială. Dar cum în cazul lui formula nu e 
unică, pot fi alese două din mai multe existente. 
Prima aparţine lui Blaga tânăr (1923) şi circumscrie 
o personalitate monolitică: „Dimitrie Cantemir, 
contemporanul lui Leibniz, e un fel de Leibniz al 
nostru, de o multilateralitate în adevăr uimitoare în 
activitatea lui ştiinţifică, literară, artistică, politică... 
Cantemir e întâiul spirit al nostru de dimensiuni în 
adevăr europene. De personalitatea lui — între cele 
mai interesante ale veacului aici în Răsărit — s-a 
interesat un Voltaire, care, se presupune, intenționa 
să scrie un studiu despre marele şi ciudatul domnitor 
al Moldovei.” Al doilea portret, aparținând lui G. 


57 


Călinescu (Istoria... 1941), descrie o complexio 
oppositorum Şi trimite la un alt tip cultural: „voievod 
luminat, ambițios şi blazat, om de lume şi ascet de 
bibliotecă, intrigant şi solitar, mânuitor de oameni şi 
mizantrop, iubitor de Moldova lui după care tânjeşte 
şi aventurier, cântăreţ în tambură ţarigrădean, 
academician berlinez, prinţ rus, cronicar român, 
cunoscător al tuturor plăcerilor pe care le poate da 
lumea, Dimitrie Cantemir este Lorenzo de Medici al 
nostru.” Odată încheiată, ediția de faţă va ilustra toate 
aceste fațete ale impunătoaei personalităţi şi opere. 


x 


Texte, cronologie, glosar, referințe critice și 
introducere la Hronicul... de Stela Toma. Prefață, 
indice de autori și introducere la Divanul... de 
Virgil Cândea. Introducere la Istoria ieroglifică de 
Nicolae Stoicescu: 

41. Opere, 2003, XLVIII+1656 pag. Scrieri în limba 
română: Divanul sau Gâlceava înțeleptului cu lumea 
sau Giudeţul sufletului cu trupul, Istoria ieroglifică, 
Hronicul vechimei a romano-moldo-vlahilor. Vol.: 
75 lei. Volumul a fost editat în colaborare cu Editura 
Academiei Române. 


Ediţia a Il-a îngrijită de Ana-Cristina Halichias. 
Ediţie bilingvă (latină-română). Traducere după 
originalul latin de Gh. Guţu. Introducere de Maria 
Holban. Comentariu istoric de N. Stoicescu. Studiu 
cartografic de Vintilă Mihăilescu. Indice de Ioana 
Constantinescu. Cu o notă asupra ediţiei I de D.M. 
Pippidi. Postfaţă de Eugen Simion. Dosar de 
receptare critică de Bogdan Crețu: 


58 


42. Opere, 2014, XCIV+738 pag. Descrierea Stării de 
Odinioară şi de azi a Moldovei. 
Vol.: 63 lei. 


Editarea textului latinesc şi aparat critic de 
Octavian Gordon, Florentina Nicolae şi Monica 
Vasileanu. Traducere de Ioana Costa. Cuvânt 
înainte de Eugen Simion. Studiu introductiv de 
Ştefan Lemny: 

43. Opere, vol. I, 2015, XLVII+1354 pag. Istoria măririi 
şi decăderii Curţii othmane. 

44. Opere, vol. II, 2015, 1216 pag. Istoria măririi şi 
decăderii Curţii othmane. 
Vol. I-II: 164 lei. 


Editarea textului latinesc, aparat critic şi indici de 
Florentina Nicolae. Traducere din limba latină 
Ioana Costa. Studiu introductiv de Andrei Eşanu 
şi Valentina Eşanu: 

45. Opere, 2017, CLII+1736 pag. Despre numele 
Moldaviei: în vechime şi azi, Istoria moldo-vlachică, 
Viaţa lui Constantin Cantemir, Descrierea stării 
Moldaviei: în vechime şi azi. Vol.: 63 lei. 


Editarea textului latinesc, aparat critic şi indici de 
Florentina Nicolae. Traducere din limba latină 
Ioana Costa. Studiu introductiv de Ştefan 
Afloroaei: 

46. Opere, 2017, CCĂLVIII+1126 pag. Icoana de 
nezugrăvit a ştiinţei preasfinte;, Pasaje neclare în 
Catehism; O cercetare naturală a monarhiilor, 
Elogiu pentru autor; Mic compendiu de logică. Vol.: 
63 lei. 

mă Jon Luca 
A CARAGIALE 
(1852-1912) 


Dacă Mihai Eminescu a dat expresie artistică 
genială părții din noi care ne leagă de absolut, de vis 
şi de transcendent, Ion Luca Caragiale ne-a înfățișat- 
o, în opera sa comică, pe aceea care ne blochează în 
zona joasă a realității, imediată şi relativă (G. 
Ibrăileanu a numit-o mahalaua sufletească), punând 
în faţa lumii româneşti oglinda măritoare a unui 
observator de geniu în latura morală. Oglinda a 
supărat, atrăgând asupra autorului, încă de la 
premiera comediei O noapte furtunoasă (1879), 
acuzaţiile de imoralitate şi lipsă de patriotism, 
reluate amplificat odată cu reprezentaţia piesei D- 
ale carnavalului (1885). În acelaşi an, T. Maiorescu 
îi lua apărarea într-un articol celebru, cu care începe 
de fapt exegeza caragialiană. Cu toate acestea, 
acuzaţiile au continuat, culminând cu diatriba lui N. 
Davidescu din 1935, Caragiale, cel din urmă 
ocupant fanariot sau inaderenţa lui la spiritul 
românesc. Bazat pe alte considerente, sociologice — 
caracterul istoric, deci perisabil, al lumii lui 
Caragiale, confundat cu valoarea estetică — un viitor 

mare critic, E. Lovinescu, a putut crede în tinereţe 
că interesul pentru opera lui comică va dispărea 
odată cu asanarea relelor din societatea românească. 
La timp şi cu ecou peste timp, celor revoltați că 
denunţă străinilor „mizeriile” noastre, autorul le-a 
replicat în stilul său caracteristic: „O, iluștrii mei 
patrioți! Dar străinii, oricât am tăcea noi despre 
micile noastre mizerii, ni le ştiu mai bine chiar decât 
ni le ştim noi — şi pe cele mici, şi pe cele mijlocii, şi 
pe cele mari — şi n-au nici naivitatea, ca mulţi dintre 
noi, să-și facă iluziuni, nici interesul, ca mai mulți 
dintre noi, să-şi minţă asupra stării noastre publice.” 
Obiecţiile nu au împiedicat clasicizarea scriitorului, 
înrâurită de contribuţiile critice esențiale ale 
contemporanilor scriitorului, Maiorescu, Gherea, 
Dragomirescu şi Ibrăileanu, şi consolidată în timp 
de o exegeză ce o concurează cantitativ şi valoric pe 
cea eminesciană și care totodată îi statucază valoarea 
universală. Suprem semnificativă în acest ultim sens 
este aserțiunea lui Eugen Ionescu din 1959: „Prin 
valoarea comediilor de moravuri şi de caractere, 
scrise, din păcate, într-o limbă fără circulație 
mondială, I.L. Caragiale este, probabil, cel mai mare 
dintre autorii dramatici necunoscuţi”. Intre exegeți, 
se detașează Şerban Cioculescu, a cărui afinitate 
pentru Caragiale (comparabilă cu cea a lui G. 
Călinescu pentru Eminescu) l-a împins să-şi facă din 
cercetarea biografiei şi operei scriitorului 
preocupare de o viaţă: mai întâi prin preluarea ediției 
critice rămase prin moartea lui Paul Zarifopol la un 
prim volum (vor fi în total şapte), mai Ediţia critică 
de faţă, alcătuită de o echipă de cercetători de la 
institutul „G. Călinescu” al Academiei Române, este 

cea mai cuprinzătoare dintre toate edițiile Caragiale. 
Luând „ca punct de pornire” edițiile Zarifopol- 
Cioculescu, precum şi ediția critică alcătuită de Al. 
Rosetti, Şerban Cioculescu şi Liviu Călin, din anii 
1960, ea le depăşeşte prin structură şi sumar, 
beneficiind, atât la capitolul operei, cât şi la cel al 
aparatului critic, de întreaga contribuţie editologică 
şi exegetică anterioară şi cuprinde în întregime opera 
scriitorului. târziu prin publicarea corespondenţei, 
iar între timp printr-o cuprinzătoare biografie, Viața 
lui I.L. Caragiale (1940). 


Ediţia critică de faţă, alcătuită de o echipă de 
cercetători de la Institutul de Istorie şi Teorie 
Literară „G. Călinescu” al Academiei Române, este 
cea mai cuprinzătoare dintre toate edițiile Caragiale. 
Luând „ca punct de pornire” edițiile Zarifopol- 
Cioculescu, precum şi ediția critică alcătuită de Al. 
Rosetti, Şerban Cioculescu şi Liviu Călin, din anii 
1960, ea le depăşeşte prin structură şi sumar, 
beneficiind, atât la capitolul operei, cât şi la cel al 
aparatului critic, de întreaga contribuţie editologică 
şi exegetică anterioară şi cuprinde în întregime opera 
scriitorului. 


„Opera [comică] caragialiană privită în față cu simţ 
de răspundere şi virilitate e un avertisment şi un imbold 
e depăşire; ea serveşte scopurilor naționale bine înţelese, 
prin ricoşeu, prin implicațiile ei melioriste. [...] Dar mai 
este o altă operă a lui Caragiale, în mare parte 
necunoscută, a publicistului cultural și politic, însuflețită 
de o dorință reală de mai bine pentru ţara sa.” (Şerban 
CIOCULESCU) 

„Prin valoarea comediilor de moravuri și de 
caractere, scrise, din păcate, într-o limbă fără circulaţie 
mondială, I.L. Caragiale este, probabil, cel mai mare 
dintre autorii dramatici necunoscuţi.” (Eugen 
IONESCU) 


„S-a afirmat, îndată după revoluţia din decembrie, că 
am fi ieșit din zodia lui Caragiale. S-au făcut chiar, pe 
această temă, unele exerciţii estetice, entuziaste şi 
premature. Revanșa lui Caragiale n-a întârziat și ea a fost, 
după cum ştim, copleşitoare. Actualitatea lui s-a ridicat 
la cote nemaivăzute, singurul concurent notabil fiind, în 
răstimpuri, autorul Țiganiadei. Nu întâmplător, în fostul 
CPUN, de hazlie memorie, s-a făcut auzită fraza: 
«Domnilor, să rămânem în Caragiale și să nu cădem în 
Budai-Deleanu!. Soarta scriitorului nu trebuie totuşi să 
ne îngrijoreze; el a traversat cu bine și alte perioade 
dificile, o va traversa şi pe asta. Niciodată nu vom izbuti 
să-l epuizăm pe Caragiale. El este acela care întotdeauna 
ne va epuiza pe noi.” (Ştefan CAZIMIR) 


x 


Editie îngrijită, note, comentarii de Stancu Ilin, 
Nicolae Bârna și Constantin Hârlav. Studiu 
introductiv de Eugen Simion. Ediţia întâi, patru 
volume: 

47. Opere, vol. I, 2000, 1200 pag. Proză literară. 

48. Opere, vol. I, 2000, 1232 pag. Teatru. 

49. Opere, vol. III, 2001, 1238 pag. Publicistică. 

50. Opere, vol. IV, 2002, 1190 pag. Corespondenţă 
(1067 scrisori). 
Volumul a apărut în colaborare cu Editura Univers 
Enciclopedic. 

Ediţia a II-a, în cinci volume, ediție revăzută şi 
adăugită de Stancu Ilin, Nicolae Bârna şi 
Constantin Hârlav. Studiu introductiv de Eugen 
Simion: 

51. Opere, vol. I, 2011, CXII+840 pag. Proză literară: 
În volume: Trei novele (1892); Note şi schițe (1892); 
Schițe ușoare (1896), Schițe (1897); Notite şi 
fragmente literare (1897); Momente (1901), Mitică 
(1902); Schițe nouă (1910). 

52. Opere, vol. II, 2011, VI+1050 pag. Proză literară: 
În periodice; Postume. 

53. Opere, vol. IN, 2011, VI+1282 pag. Teatru: O noapte 
furtunoasă; Conul Leonida față cu reacţiunea, O 
scrisoare pierdută, D-ale carnavalului, Năpasta, O 
soacră; 1 Aprilie (monolog), Modern (monolog 
burlesc); Începem! Roma învinsă (traducere); Scrieri 
despre teatru: Note și schițe (1882); Versuri. 

54. Opere, vol. IV, 2011, VIII+1280 pag. Publicistică: 
In volume: Note și schite (1892); Schițe ușoare 
(1896); Culisele chestiunii naționale (1896); Notiţe 
şi fragmente literare (1897); 1907. Din primăvară 
până-n toamnă (1907); În periodice; În manuscrise. 
Volumul conţine ilustrații (pag. 1257-1272). 

55. Opere, vol. V, 2011, VIII+-1216 pag. Corespondenţă. 
Volumul conţine ilustrații (pag. 1207-1210). 

Vol. I-V: 351 lei. 
Volumele au apărut în colaborare cu Muzeul Naţional 
al Literaturii Române. 

Mateiu 
CARAGIALE 
(1885-1936) 


Asemenea lui Ion Luca, tatăl său, Mateiu 
Caragiale a fost un artist laborios, obsedat de forma 
perfectă (nuvela Remember, dată la tipar în 1921, a 
fost, zice el, „remaniată progresiv” începând cu 
1911, iar romanul Craii de Curtea-Veche a fost 
lucrat din 1910 până în 1926, când începe să apară 
în „Gândirea”). Preocupat până la obsesie de poetica 
„tainei”, ambiguității şi incertitudinii şi ilustrând 
dandysmul şi decadentismul fin de siècle (canonic 
întruchipate de sir Aubrey de Vere, eroul din 
Remember), scriitorul dă prin Craii de Curtea-Veche 
o „ficţiune memorialistică” (Ovidiu Cotruş), 
întreținând deliberat confuzia între eul biografic şi 
cel artistic (al povestitorului), într-o naraţiune 
dominată de componenta unei inițieri, avându-l ca 
subiect pe însuşi naratorul şi ale cărei niveluri îşi 
găsesc corespondențe bine definite în natura morală 
a personajelor (abstras, reflexiv şi contemplativ, 
idealist etc. vs. de o sociabilitate gregară, activ, 
materialist etc.), ca şi în registrele stilistice ale 
relatării, de la cel înalt, nobil, la cel jos, vulgar, la 

care se adaugă cel „neutru”, al povestitorului (N. 
Manolescu). Un ciclu de poeme, Pajere, anticipă 
cultul trecutului („a optsprezecea sută”) din roman, 
două proze abia începute (Sub pecetea tainei, 
Soborul ţaţelor) continuă poetica specifică a 
celorlalte două încheiate, iar un Jurnal de mare 
interes aruncă lumini clarificatoare asupra tuturora. 


„(Re)lectura unei cărți precum Craii de Curtea-Veche 
(ca şi aceea a marilor poeme sau, dintre moderni, a lui 
Proust sau Joyce sau Borges, și a altor câţiva, puțini) e 
infinită. Ca marea lui Paul Valery din Le cimtiere marin, 
ea e mereu începută, toujours recommencee, niciodată 
cu adevărat terminată sau terminată doar accidental, din 
oboseală, lipsă de timp sau uitare, prin care se exprimă 
nevoia de Altceva.” (Matei CĂLINESCU) 


x 


Ediție îngrijită, studiu introductiv, note, 
variante şi comentarii de Barbu Cioculescu. 
Prefață de Eugen Simion: 

56. Opere, 2001, CXIV+974 pag. Opere literare: 
Pajere, Remember; Craii de Curtea-Veche; Sub 
pecetea tainei, Anexe, Articole, Studii 
heraldice; Insemnări;, Note de lectură. 

Vol.: 72 lei. 
Volumul a apărut în colaborare cu Editura 
Univers Enciclopedic. 


De mică întindere, opera cunoscută a scriitorului 
este cuprinsă integral în acest volum. 

George 
CALINESCU 
(1899-1965) 


Personalitate de o creativitate debordantă şi 
polivalentă, îndreptăţind situarea în galeria 
oamenilor de Renaştere produşi de cultura română 
(Cantemir, Hasdeu, Pârvan, lorga, Eliade), G. 
Călinescu frapează prin extraordinara originalitate 
a operei, în toate compartimentele ei. Poetul scrie 
versuri livreşti, cu menţiunea că pentru el cultura 
devenise o a doua natură. Romancierul porneşte de 
la tehnica balzaciană (cazul cel mai caracteristic: 
Enigma Otiliei, 1938), pe care însă o deturnează prin 
intervenţia unei perspective inedite, a „ochiului 
estetului”, din care rezultă „un balzacianism fără 
Balzac” (N. Manolescu), creând totodată o comedie 
umană a carnavalescului, „jocoserioasă” (N. 
Balotă), marcată de voluptatea caricaturalului, 
formulă îmbogățită (Bietul Ioanide, 1953) cu 
introducerea „esecului romanesc” şi a „dramei 
omului superior în lumea românească” (E. Simion) 
şi complicând-o prin inserții de roman polițist, care 
dau un plus de culoare celui politic ca şi celui erotic. 
Comedia umană din creaţiile epice se continuă cu 

„gâlceava înţeleptului cu lumea” din vasta şi 
complexa eseistică, unde prim-planul îl ocupă tot 
geniul său caracterologic. Criticul şi istoricul literar 
impun nu numai prin noutatea şi adesea insolitul 
judecăților, dar şi prin revoluţionarea a însuşi 
statutului teoretic al celor două discipline, căci prin 
studiile Tehnica criticii şi a istoriei literare (1939)şi 
Istoria ca „Ştiinţă inefabilă ” şi sinteză epică (1947), 
el introduce un nou concept de critică şi istorie 
literară, pus sub semnul creației. Pe o asemenea 
platformă teoretică e scrisă Istoria literaturii române 
de la origini până în prezent (1941), sinteză inedită 
în plan european, neegalată în plan național şi care, 
alături de cele lovinesciene, a creat canonul 
literaturii române, rămas în linii mari neschimbat 
până azi, operă totodată justițiară, datorită căreia 
scriitori ca Heliade, Slavici, Coşbuc, Macedonski au 
fost scoşi din (pen)umbră şi trecuţi în rândul 
clasicilor. Cum însuşi a spus-o, monografiile Viaţa 
lui M. Eminescu şi Opera lui M. Eminescu — repere 
mereu valabile în exegeza poetului național — au fost 
gândite (şi) ca operaţii preliminare sintezei din 1941, 
prin ele istoricul literar putând stabili maximul 
valoric, piscul cel mai înalt în funcţie de care a 
ridicat ulterior întreaga hartă a literaturii române. 
Extraordinară prin dimensiuni şi calitate este şi 
publicistica, operă însumând, în ediția realizată de 
o echipă de cercetători ai Institutului de Istorie şi 
Teorie Literară „G. Călinescu” al Academiei 
Române, 12 mari volume aducând la lumină și texte 
necunoscute (de pildă, prima versiune, mult 
deosebită de cea publicată, a strălucitului eseu 
Universul poeziei) sau greşit interpretate şi, nu în 

ultimul rând, stând mărturie, în a doua parte a ei, 
pentru destinul dramatic al unui creator de mare 
formare confruntat cu o „istorie pe care geniul său 
nu o merita” (E. Simion). Editând romanele, Nicolae 
Mecu le restituie forma originară, anterioară 
intervențiilor cenzurii comuniste. 


„Valoarea permanentă la care țintește şi ajunge 
temperamentul lui critic este monumentalul, totdeauna 
evident prin materia multă și aprins până la urmă atât de 
amănuntul scăpărător, cât și de însuși stilul cantităţii. În 
limitele monumentalului, afirmaţiile critice, intuițiile, 
impresiile, asociaţii, disociaţii, referința erudită, 
paradoxul, raționamentele, sofismele şi mai cu seamă 
metaforele sar una asupra altora, se încalcă, se asupresc, 
se acopăr și reapar, luptându-se încolăcit şi alcătuindu- 
se astfel într-o impunătoare arhitectură de stil baroc.” 
(Vladimir STREINU) 


„Opera lui G. Călinescu reprezintă o piatră de hotar 
pentru critica, pentru literatura și, nu mai puțin, pentru 
întreaga cultură română. În acest sens nu e deloc lipsit 
de relevanță faptul că autorul care a lansat cele mai 
fertile idei din critica românească [...] rămâne şi 
singurul pe care continuatorii săi l-au considerat 
genial.” (Andrei TERIAN) 

* 

Ediţie îngrijită, cronologie, note, comentarii, 

variante şi repere critice de Nicolae Mecu. Prefaţă 

de Eugen Simion: 
57. Opere, vol. 1, 2004, CXII+872 pag. Romane: Cartea 
nunţii şi Enigma Otiliei. 

58. Opere, vol. II, 2004, 1864 pag. Romane: Bietul 
Ioanide şi Scrinul negru. 


Ediţie coordonată de Nicolae Mecu. Text îngrijit, 
note şi comentarii de Nicolae Mecu, Oana Soare, 
Alexandra Ciocârlie, Pavel Ţugui şi Magdalena 
Dragu. Prefaţă de Eugen Simion: 
59. Opere, vol. I, 2006, CXXXVI+1606 pag. 
Publicistică (1920-1932). 
60. Opere, vol. I, 2006, 1344 pag. Publicistică (1933- 
1935). 
Vol. I-II: 126 lei. 
. Opere, vol. III, 2007, VI+1766 pag. Publicistică 
(1936-1938). 
. Opere, vol. IV, 2007, XIV+1486 pag. Publicistică 
(1939). 
Vol. III-IV: 94,50 lei. 
63. Opere, vol. V, 2008, XII+1172 pag. Publicistică 
(1940-1946). 
64. Opere, vol. VI, 2008, 1184 pag. Publicistică (1946- 
1947). 
Vol. V-VI: 126 lei. 

Ediție coordonată de Nicolae Mecu. Ediție 
îngrijită de Alexandra Ciocârlie, Alexandru 
Farcaș, Nicolae Mecu, Pavel Țugui, Daciana 
Vlădoiu. Prefață de Eugen Simion: 

65. Opere, vol. VII, 2009, VI+1528 pag. Publicistică 
(1948-1955). 

66. Opere, vol. VIII, 2009, 1680 pag. Publicistică (1955- 
1957). Vol. VII-VIII: 126 lei. 

67. Opere, vol. LX, 2010, VI+1282 pag. Publicistică 
(1958-1959). 

68. Opere, vol. X, 2010, 1216 pag. Publicistică (1960- 
1962). 
Vol. IX-X: 126 lei. 

69. Opere, vol. XI, 2012, VI+1178 pag. Publicistică 
(1963-1965). Conferinţe. 

70. Opere, vol. XII, 2012, XVIII+1550 pag. Publicistică 
(Postume și inedite). 
Vol. XI-XII: 145 lei. 


Ediţie critică de Nicolae Mecu, Ileana Mihăilă, 
Daciana Vlădoiu. Introducere de Eugen Simion: 
71. Opere, vol. 1,2016, LXX+1178 pag. Viaţa lui Mihai 
Eminescu; Opera lui Mihai Eminescu (1). 
72. Opere, vol. II, 2016, 976 pag. Opera lui 
Eminescu (2). 
73. Opere, vol. III, 2016, 1424 pag. Eminesciene 
dincolo de monografie. 
Vol. I-III: 194 lei. 
Volumele I-III (2016) au apărut în colaborare cu 
Muzeul Naţional al Literaturii Române. 

Emil 
CIORAN 
(1911-1995) 


După fulminanta irupere din anii '30 ai secolului 
trecut, când din cauza împrejurărilor istorice cărțile 
lui incendiare nu au putut beneficia de o receptare 
detaşată, liberă de partizanatul ideologic şi politic, 
Emil Cioran, devenit pentru autoritățile comuniste 
unul dintre cei mai periculoşi şi condamnabili 
români „transfugi” (plecase în Franța în 1937 cu o 
bursă şi ulterior se stabilise la Paris), devine un 
nume interzis, doar spre sfârşitul regimului 
Ceauşescu, publicându-i-se cu mare dificultate un 
volum de Eseuri (1988). După 1989 este pusă în 
circulaţie, prin traduceri, opera lui scrisă în franceză 
şi sunt publicate în mari tiraje şi cărțile sale 
româneşti, se scriu studii şi cărți despre el, sunt 
discutate liber etapele şi punctele delicate ale 
biografiei şi operei româneşti şi, dincolo de 
controversele legate de asemenea aspecte particulare 
ale omului şi creaţiei sale, Cioran îşi capătă locul de 
drept în cultura națională, acela de mare filosof şi 
scriitor, ducând pe cele mai înalte trepte — în cultura 
română şi în cea europeană — arta eseului. Ediţia 

întocmită cu devotament, răbdare şi acribie cu 
adevărat benedictine de către Marin Diaconu se 
constituie într-un eveniment cultural de anvergură: 
este pentru prima dată când sunt adunate între 
copertele aceleiaşi ediţii toate scrierile româneşti ale 
lui Cioran (din volume şi — ceea ce constituie marea 
noutate — din periodice), în acest fel punându-se la 
îndemâna conaţionalilor săi un instrument cu funcţie 
cel puţin dublă: pentru înțelegerea în întregul ei a 
operei eseistului scrisă în limba sa maternă şi pentru 
punerea ei față-n faţă cu aceea care l-a făcut celebru 
în lume — limba franceză. În plus, ea ne dă 
posibilitatea să urmărim pas cu pas întreaga devenire 
a marii personalităţi şi creaţii. Este o ediţie care nu 
escamotează nimic din ceea ce, în opera cioraniană, 
nu poate fi acceptat din punct de vedere ideologic- 
politic de către cititorul de azi, şi editorul, şi 
coordonatorul colecției pornind de la ideea că 
adevărul nu trebuie ocultat nici atunci când nu (ne) 
convine. 


„Din conflictul dintre conștiință și viaţă (ci nu din 
acel dintre viaţă şi spirit) scoate Cioran un sens nou al 
spiritului: zbuciumul necontenit al conștiinței stânjenite 
de viaţă, care se răzbună punând viaţa în problemă. În 
problemă fără soluție. Lupta cu incertitudinile tale 
proprii: agonie şi disperare. [...] Se vede că teza lui 
Cioran e un antropolgism agonic al lucidității şi al 
disperării, iar atitudinea metafizică nu e altceva decât 
refuzul resemnării sau al împăcărilor iluzorii, cu toate că 
păstrează în el certitudinea totală a înfrângerii. Spiritul, 
rană. Conştiinţa, sabie.” (Mircea VULCĂNESCU) 

„Cioran este, probabil, cel mai important moralist 
într-o literatură — cum este literatura română — în care 
moraliştii ocupă, alături de poeți şi critici, primele locuri 
în ierarhia creației. E neîntrecut în a suci ideile și a scoate 
din gusurile și dezgusurile lui propoziţii memorabile. 
Sunt multe asemenea propoziții norocoase și ele 
alcătuiesc, în limba română, o operă considerabilă în 
sfera filosofiei morale.[...] Devenind scriitor moralist, lov 
modern a ştiut să-și valorifice suferințele într-o utopie 
neagră în care, fapt curios, strălucesc intens luminile 
apocalipsului...” (Eugen SIMION) 


x 


Ediţie îngrijită de Marin Diaconu. Introducere de 
Eugen Simion: 

74. Opere, vol. I, 2012, CCXCII+1372 pag. Volume (1): 
Pe culmile disperării (1934); Cartea amăgirilor 
(1936); Schimbarea la faţă a României (1936); 
Lacrimi şi sfinți (19377); Amurgul gândurilor (1940). 
Volumul cuprinde ilustraţii. 

75. Opere, vol. II, 2012-1996 pag. I. Volume (2): 
Îndreptar pătimaş (1940-1944, 1991); TI. 
Publicistică; III. Manuscrise; IV. Corespondenţă 
(trimisă, 1930-1947); V. Rapoarte; Addenda: Emil 
Cioran — Conștiinţa ca fatalitate, Emil Cioran — 
Breviar pătimaș; Corespondenţă primită (1931- 
1943); Repere critice (1933-2011); Aurel Cioran — 
Fişier bibliografic, Eleonora Cioran - Despre 
posteritatea manuscriselor românești ale lui Emil 
Cioran, Nicolas Cavaillis, Cioran — Manuscrits 
roumain (1940-1946), Manuscrise românești ale lui 
Emil Cioran (1927-1947); Mihai Sorin Rădulescu — 


74 


Emil Cioran și genealogia sa. 
Vol. I-II: 193 lei. 

76. Opere, vol. III, 2017, VI+1408 pag. Volume (3): 
Îndreptar pătimaş (II) (1940-1944); Razne; Despre 
Franţa; Publicistică (2); Interviuri, Corespondenţă. 


Ediţie îngrijită de Marin Diaconu. Traducerea 
scrisorilor din limba franceză de Ileana Littera: 

77. Opere, vol. IV, 2017, 1082 pag. Corespondenţă; 
Note şi comentarii. Volumul cuprinde ilustraţii. 
Vol. III-IV: 150 lei. 

George 
COŞBUC 
(1866-1918) 


Debutul editorial (cu Balade şi idile, 1893) al 
ardeleanului George Coşbuc, în plină epocă de 
expansiune a eminescianismului, consacra un mare 
poet al universului rustic, frapând prin originalitatea 
perspectivei. Imaginea, care a făcut şcoală, de „poet 
al ţărănimii”, propusă în 1897 de critica sociologică 
a lui C. Dobrogeanu-Gherea, se vede răsturnată 
către mijlocul veacului al XX-lea de Vladimir 
Streinu: suverana viziune idilică a cosmosului 
coşbucian este fructul unui punct de vedere citadin, 
„căci perspectiva bucolică se deschide de pe 
«trotuar» asupra vieţii rustice, dar nu şi din miezul 
acestei vieţi asupra ei însăşi”. Opera originală este 
flancată, la un nivel valoric comparabil, de cea a 
traducătorului, care a dat versiuni-reper ale unor 
opere clasice (Odiseea lui Homer, Eneida şi 
Georgicele lui Vergiliu, Sakuntala indianului 
Kalidasa), triumfând prin traducerea capodoperei lui 
Dante, Divina Comedie, versiune dintre cele mai 
valoroase în lume şi până astăzi neegalată în plan 
național, însoţită de un tom de comentarii bogate în 

clarificări şi intuiţii fertile. Se adaugă o serie de 
scrieri de popularizare pe teme istorice (Războiul 
nostru pentru neatârnare, Povestea unei coroane de 
oțel) şi etnofolclorice (Superstiţiile păgubitoare ale 
poporului nostru). 


„Coşbuc nu este numai un desăvârşit tehnician, dar 
nu rareori şi un poet mare, profund original, un vizionar 
al mişcărilor sufleteşti sempiterne, cu un accent 
ardelenesc numaidecât evident, inimitabil şi tocmai 
pentru aceea așa de des imitat. El a izbutit, ca și 
Eminescu de altfel, să facă poezie înaltă care să fie sau 
măcar să pară pricepută poporului şi să educe astfel la 
marele lirism o categorie de oameni străini în chip 
obișnuit de literatură.” (G. CĂLINESCU) 


„».. Coşbuc urmărește configurarea unei utopii în care 
elementele naturale devin «surogate mitologice» [...]. De 
aceea ni se pare că, în esență, universul coșbucian are 
structura feericului, voalată, neîngrădită nici de 
stereotipiile basmului, netulburată nici de terorile 
imaginare specifice fantasticului. [...] Lumea lui Coşbuc 
este un spectacol inventat, de la ceremonialul general- 
uman, nunta ori moartea, şi feeria arhaic-infantilă, 
hibernală sau estivală (Zarna pe uliţă, Noapte de vară), 
până la feericul pur (Nuntă în codru)” (Petru POANTĂ) 

* 


Text stabilit şi cronologie de Gavril Scridon. 
Ediție revăzută, note, comentarii, repere critice, 
bibliografie şi indici de Gheorghe Chivu. Studiu 
introductiv de Dumitru Micu: 

78. Opere, vol. I, 2006, CLX+1086 pag. Poezii: A. Din 
volume: Balade şi idile, Fire de tort, Ziarul unui 

pierde-vară, Cântece de vitejie, B. Din periodice; C. 
Postume. 
Vol. I: 66 lei. 

79. Opere, vol. II, 2007, 1252 pag. Proză: A. Din 
volume: Din , Versuri şi proză”; Războiul nostru 
pentru neatârnare;, Povestea unei coroane de oțel, 
Din țara Basarabilor, Dintr-ale neamului nostru; 
Superstițiile păgubitoare ale poporului nostru; B. 
Din periodice; C. Varia; D. Postume; Repere critice. 
Vol. II: 48 lei. 

Volumele I-II au apărut în colaborare cu Editura 
Univers Enciclopedic. 

Introducere, ediţie, note, comentarii, glosar şi 
repere critice de Gheorghe Chivu: 

80. Opere, vol. I, 2013, XXXII+1808 pag. Traduceri: 
Traducerea „Divinei Comedii”; Comentariu la 
„Divina Comedie”; Addenda. 

Vol. DI: 150 lei. 


Ediţia începută de Gavril Scridon şi continuată 
de Gheorghe Chivu va mai cuprinde, printre altele, 
şi tălmăcirile de mare virtuozitate şi fidelitate ale 
bardului de la Hordou, printre care: Homer — 
Odiseea; Vergiliu — Eneida, Antologie sanscrită; 
Kalidasa — Sacontala. 


78 


Ion U 
CREANGA 
(1837-1889) 


Ion Creangă este cel mai înşelător geniu al 
Junimii. Șireteniei sale i-au căzut victimă mai întâi 
junimiştii, care făceau mult haz de „ţărăniile” lui 
spuse şi scrise şi-l caracterizau restrictiv ca „scriitor 
poporal”. Definiția, pătrunsă şi în rândul publicului 
larg, nu este falsă, ci numai incompletă, fiindcă 
scriitorul izbuteşte ceea ce niciunul nu a mai reuşit: 
să fie în acelaşi timp şi în aceeaşi măsură un creator 
folcloric şi cult. Cei doi obraji se îmbină perfect, 
alcătuind un singur şi armonios chip. În poveşti, ca 
şi în Amintiri..., el reuşeşte rara performanţă de a 
transpune fără pierderi semnificative limbajul oral 
în cel scriptic, reabilitându-l astfel pe cel dintâi. Prin 
întreaga lui operă, Creangă săvârşeşte un radical act 
justiţiar, o veritabilă restitutio dignitatis, propulsând 
în lumina marii arte — şi astfel conferindu-i acte de 
nobleţe — o lume până la el ignorată, subapreciată, 
privită cu condescendență. Subtilităţile îi sunt 
multiple şi a trebuit să vină monografia lui G. 
Călinescu din 1938 pentru a ne revela ce se ascunde 
sub suprafaţa textuală. Scrie Povestea lui Harap- 

Alb, aparent un basm popular obişnuit (cum par şi 
celelalte semnate de el), dar în realitate ne dă o 
complexă şi meşteşugită naraţiune de iniţiere, cu 
personaje fabuloase zugrăvite cu geniu de 
caracterolog. Scrie nişte aparent foarte accesibile 
Amintiri din copilărie, punând la încercare 
capacitatea taxonomică a criticilor. Compune nuvela 
Moş Nichifor Coţeariul şi-l pune în încurcătură pe 
cititorul neversat, obişnuit să caute explicaţiile în 
„fapte”, când, în realitate, totul aici e faptă de limbaj 
insidios, ultrasubtil, prin care „harabagiul”, sesizând 
că „asta pică de coaptă”, deşteaptă apetitul erotic al 
„giupâneşicăi Malca”, făcând-o să-i cadă plocon în 
braţe. Scrie aparent nevinovata (o poveste pentru 
copii, spunem toți) Punguţa cu doi bani, care în 
lectura cititorului expert nu se arată lipsită de 
simbolistică sexuală — şi de altfel povestea ar fi avut 
la Junimea şi o versiune licenţioasă. Compune două 
poveşti deocheate, păcălindu-i de data aceasta pe 
amatorii de pornografie, fiindcă în prim-planul 
naraţiunilor stă măiestria artistică, adică frumosul, 
pour les connaiseurs, acesta. Râde şfichiuitor, 
prinzându-i în cursă pe criticii stalinişti, bucuroşi să 
găsească în avara babă chiaburimea, în moş 
țărănimea săracă, iar în rebelul cocoş clasa 
muncitoare revoluționară, când, de fapt, cum ne 
învaţă criticii veritabili, râsul lui Creangă este unul 
carnavalesc, igienizant-regenerator. Paginile sale 
sunt copleşite de un haz contagios. Iată însă că în 
ultima vreme exegeți de talia lui Valeriu Cristea şi 
Eugen Simion descoperă în ele şi multă cruzime. 
Suceşte, în fine, frazele în aşa fel încât ne pune 
logica în stare de criză, dar tot el ne linişteşte, fiindcă 

pentru cititor, ca şi pentru țărişoara lui, „n-ar fi rău 
să fie bine”. 


„Scriitori ca Creangă nu pot apărea decât acolo unde 
cuvântul e bătrân și echivoc și unde experiența s-a 
condensat în formule nemișcătoare. Era mai firesc ca un 
astfel de prozator să răsară peste câteva veacuri, într-o 
epocă de umanism românesc, Născut cu mult mai 
devreme, Creangă s-a ivit acolo unde există o tradiţie 
veche şi deci și o specie de erudiție, la sat, și încă la satul 
de munte de dincolo de Siret, unde poporul e 
neamestecat și păstrător.” (G. CĂLINESCU) 


„Omul lui Creangă este un tip esențialmente 
elegiac, nostalgic, stă cu faţa spre trecut şi suspină după 
ceea ce a fost şi nu mai este şi, în același timp, vede 
lumea în alcătuirile ei comice. Se bucură de spectacolul 
vieţii, dar îl judecă uneori cu surprinzătoare cruzime. 
Morala lui este, în fundamentul ei, clasică, şi Creangă 
însuși este un moralist clasic, care nu se încurcă prea 
mult cu zonele intermediare. Desparte clar şi judecă 
drept, când este vorba de virtuțile și căderile morale 
omenești.” (Eugen SIMION) 


x 


Ediție critică, note, variante şi glosar de Iorgu 
Iordan şi Elisabeta Brâncuş. Ediţie revăzută şi 
adăugită. Introducere de Eugen Simion: 

81. Opere, 2000, CXX+1396 pag. Poveşti; Amintiri din 
copilărie, Povestiri, Varia; Corespondenţă; Poveşti 
„corosive”, Note şi variante. 

Vol.: 96 lei. Volumul a fost realizat în colaborare cu 
Editura Univers Enciclopedic. 

Ediţie critică, note şi variante, glosar de Iorgu 
Iordan şi Elisabeta Brâncuş. Ediţie revăzută şi 
adăugită de Grigore Brâncuş. Prefaţă de Eugen 
Simion: 

82. Opere, 2014, CXXXII+1356 pag. Poveşti, Amintiri 
din copilărie, Povestiri; Varia; Corespondenţă, 
Poveşti „corosive”, Note şi variante. 

Vol. 67 lei. 

Ștefan Augustin 
DOINAŞ 
(1922-2002) 


În receptarea comună a operei poetice a lui 
Ștefan Aug. Doinaș s-a petrecut un fenomen de 
transfer şi de hibridare a percepției. Intelectual foarte 
cultivat, cu un grund filosofic și literar dobândit la 
şcoala culturii germane, traducător al unora dintre 
cele mai dificile opere ale literaturii universale 
(exemplul suprem: Faust, capodopera lui Goethe), 
eseist descifrând exemplar gramatica și pedagogia 
lirismului și, totodată, practicând o critică de poezie 
artist cu erudiția și rigoarea criticilor de meserie, 
poezia lui a putut fi lesne asimilată unei emanații 
intelectualiste, ceea ce nu o dată a făcut ca 
recunoaşterea sa ca mare poet să fie rostită în mezza- 
voce. Lipsită de aderenţe facile, această poezie, 
izvorâtă dintr-o personalitate creatoare pentru care 
cultura a devenit natură şi servită de o dicțiune 
specială pe care Ov.S. Crohmălniceanu, afiliind-o 
curentului Jugendstil, o consideră unică în lirica 
română (v. citatul de mai jos), s-a impus, în percepția 


83 


criticii, drept una dintre creațiile majore ale poeziei 
noastre din a doua jumătate a secolului trecut. Odată 
depăşită dificultatea descifrării ei (constând, în 
primul rând, în înlăturarea aparenţelor abstracte, de 
poezie „conceptuală”), opera poetului Doinaș își 
revelează dimensiunea mitică şi vibraţiile de 
adâncime ale lirismului orfic. Dramatismul ei, lipsit 
complet de gesticulație exterior-retorică şi, prin 
urmare, fiind cu atât mai autentic și mai profund, 
pune, ca orice mare creaţie, întrebările fundamentale 
ale existenței umane. Inventarul acestor interogații 
capitale a fost încununat, în ultima parte a vieții 
poetului, cu acelea presupuse de problematica 
psalmilor, din nefericire puţin comentaţi la apariție 
şi asupra cărora Eugen Simion se opreşte acum într- 
un amplu capitol al introducerii la ediție, consacrat 
lor în chip special, văzând în ei sinteza ultimă a 
poeziei autorului. 

Ediția de față, alcătuită de istoricul literar 
Alexandru Ruja (care acum două decenii ne-a dat 
integrala Aron Cotruş, iar de curând, în seria „Opere 
fundamentale”, două cuprinzătoare volume loan 
Alexandru), este cea mai amplă de până acum, 
adunând la un loc întreaga operă poetică a lui Ştefan 
Aug. Doinaș apărută în volume şi în periodice. Este 
o ediţie critică în care „variantele” sunt de cele mai 
multe ori poeme de sine stătătoare, întregind în fapt 
corpusul de texte. Generoasele repere critice dau 
seamă de o diversitate a interpretărilor pe care numai 
o mare poezie o poate obține. 


„la epoca respectivă și ulterior, noi n-am avut 
corespondentul românesc al poeziei unui Stefan George 

sau Hofmannstahl [...]. Cu Doinaș, o extrem de subtilă 
formulă poetică, absentă până la el în lirica noastră, îşi 
capătă încetăţenirea. Sonuri neauzite înainte în limba 
noastră pornesc să răsune dintr-odată cu un timbru 
fascinant. Nu e puţin să înfăptuieşti așa ceva. Când e 
vorba de o pleiadă întreagă poetică, lucrurile devin mai 
simple. În astfel de cazuri, lucrează şi legea numerelor 
mari. Un stil poetic poate astfel cristaliza prin contribuţia 
mai multor talente, nu neapărat foarte puternice. Ca o 
singură voce să realizeze o atare experienţă e nevoie de 
daruri puţin comune.” (Ov.S. CROHMĂLNICEANU) 


x 


Text ales şi stabilit, note, comentarii, variante, 
cronologie şi indici de Alexandru Ruja. 
Introducere de Eugen Simion: 

83. Opere, vol. I, 2016, CLX+1230 pag. Cartea 
mareelor, Omul cu compasul, Seminţia lui 
Laokoon; Alter ego; Ce mi s-a întâmplat cu două 
cuvinte, Papirus, Anotimpul discret, Hesperia; 
Vânătoare cu şoim. 

84. Opere, vol. H, 2016, 1436 pag. Interiorul unui 
poem; Arie şi ecou, Lamentaţii, Aventurile lui 
Proteu: Psalmi; Ovidiu la Tomis; Versuri „din exil”; 
Ontopoeme;, Ad usum delphini, Cameră de luat 
vederi; Parabole lirice; Răzleţe;, Poezii din reviste. 
Vol. I-I: 164 lei. 

Petru 


| P > D, DUMITRIU 


(1924-2002) 


Studiază filosofia la ea acasă, adică în Germania; 
ziua de 23 August îl prinde în tară, unde rămâne în 
continuare; în 1947 debutează cu un volum de 
rafinate proze scurte, remarcat de Călinescu; trece 
apoi cu arme şi bagaje de partea realismului 
socialist, devenind, ca răsplată, un răsfăţat al 
regimului, totuşi căutând (Şi izbutind), printr-un 
mare roman de familie — frescă a societății 
româneşti de la 1860 până la zi — ca, dincolo de 
tributul plătit ideologiei oficiale, să-şi dea măsura 
uriaşelor lui înzestrări; pe 22 ianuarie 1960 pleacă 
cu maşina în Germania comunistă, trece în Berlinul 
occidental şi cere azil politic; fostul potentat al 
Uniunii Scriitorilor, director de editură şi de consiliu 
al editurilor îşi câştigă acum pâinea cotidiană ca 
funcționar, scrie mereu, denunțând regimul din ţară, 
dar neluând în braţe nici civilizaţia vestică, unde 
descopere o altă față a „Vârstei de fier”, pentru care 
eseurile sale religioase se vor o replică şi un 
îndreptar spiritual; regimul din România îl pune la 

stâlpul infamiei ca ruşinos „transfug”, îl scoate din 
biblioteci, programe şcolare şi manuale, dar nu intră 
nici în grațiile Vestului; devine astfel un scriitor fără 
de țară. După 1989, doi critici — Eugen Simion şi 
George Pruteanu — îl vizitează la Metz şi scot apoi 
incitante cărți de convorbiri conținând mărturisiri de 
preţ: pentru unii dezvăluiri dramatice şi căință 
sinceră, pentru alții probe de cinism. Aceasta a fost 
odiseea lui Petru Dumitriu, cel mai cult romancier 
român postbelic şi unul dintre cei mai înzestrați 
creatori epici români. 


„Excelând în portrete, romancierul [din Cronică 
de familie] le concepe în funcţie de o qualite maitresse 
poetică. Observarea fizionomiilor sau a trupului denotă 
o mare vocaţie a schimonosirii. O mizantropie abia 
mascată conduce mâna portretistului în aceste imagini 
fizice naturaliste și arcimboldeşti. Detaliul sordid e 
îngroșat, cea mai desăvârşită frumuseţe are un aer 
morbid; ravagiile vârstei, grăsimea, sechelele bolilor, 
decrepitutdinea nu sunt niciodată uitate.” (Nicolae 
MANOLESCU) 


x 


Ediţie îngrijită de Ecaterina Țarălungă. Prefață 
de Eugen Simion: 

85. Opere, vol. I, 2004, CXX+1326 pag. Publicistică. 
Dosare de securitate. Eseuri. Proză. Alte texte 
(Despre viață şi cărți; Noi şi neobarbarii, Din 
periodice; Euridice. 8 proze), Cronică de la câmpie. 
Volumul cuprinde ilustraţii. 

86. Opere, vol. I, 2004-1784 pag. Cronică de familie. 

87. Opere, vol. III, 2004-1982 pag. Colecţii de Biografii, 

Autobiografii şi Memorii contemporane. 

Vol. I-I: 208 lei. 

Volumele au apărut în colaborare cu Editura Univers 
Enciclopedic. 


Volumele nu cuprind scrierile realizate cu 
conştiinciozitate sub semnul ucigător al „realismului 
socialist” (Drum fără pulbere, Pasărea furtunii ş.a.). 

Mihai 
EMINESCU 
(1850-1889) 


Destinul național al operei lui Mihai Eminescu 
începe cu ediția Poezii, alcătuită de T. Maiorescu şi 
apărută în decembrie 1883. Până atunci de circulație 
restrânsă practic la cercul revistei „Convorbiri 
literare”, poezia eminesciană cunoaşte deodată o 
bruscă iradiere în toate provinciile românești. 
Catalizat de tragica îmbolnăvire a poetului, în vara 
aceluiaşi an, tot acum se naşte ceea ce avea să fie 
numit mitul Eminescu. Consolidat de epocalul 
articol al lui Maiorescu Eminescu şi poeziile lui 
(1889), în care criticul Junimii profețea 
covârşitoarea influenţă a verbului poetului în veacul 
care urma, mitul eminescian îşi îmbogățește 
componentele şi-şi amplifică iradierea pe măsură ce 
văd lumina tiparului noi teritorii ale creației: 
publicistica politică, poezia postumă, dramaturgia. 
Cât priveşte interpretarea, momentul crucial al 
exegezei şi publicării operei eminesciene este 
marcat de deceniul 4 al secolului al XX-lea, când 
apar lucrările lui G. Călinescu Viaţa lui M. Eminescu 
(1932) şi Opera lui M. Eminescu (în cinci volume, 

1934-1936), urmate de monumentala ediție critică 
întocmită de Perpessicius, M. Eminescu, Opere 
(primul volum în 1939), care va fi încheiată de o 
echipă condusă de Petru Creţia (partea filologică) şi 
D. Vatamaniuc (istorie literară), la sfârşitul 
deceniului 9 şi va număra 17 volume in quarto. 
Două decenii mai târziu, din inițiativa şi sub 
îndrumarea acad. Eugen Simion, prinde realitate 
visul mai vechi al filosofului C. Noica de publicare 
a „Caietelor Eminescu” la Biblioteca Academiei. A 
rezultat un număr de 38 de volume masive, tipărite, 
prin măiestria artistului plastic Mircia Dumitrescu, 
în aşa fel încât copia manuscriselor să fie mult mai 
lizibilă decât originalul. Simultan cu această 
nesperată realizare şi din aceeaşi inițiativă, 
Parlamentul României votează o lege prin care ziua 
de 15 ianuarie (a naşterii lui Eminescu) este 
declarată „Ziua culturii naționale”. 

In loc de orice alt comentariu şi totodată în 
concordanţă cu cele de mai sus, să recitim finalul 
articolului maiorescian din 1889, memorabilele 
concluzii ale articolului M. Eminescu, poet naţional 
(12 iunie 1964), scris de cel mai important exeget al 
poetului, iar în final aserțiunea blagiană de rezonanță 
filosofică și antropologică din Trilogia culturii. 


„Pe cât se poate omeneşte prevedea, literatura poetică 
română va începe secolul al 20-lea sub auspiciile geniului 
lui, şi forma limbei naționale, care și-a găsit în poetul 
Eminescu cea mai frumoasă înfăptuire pănă astăzi, va fi 
punctul de plecare pentru toată dezvoltarea viitoare a 
vesmântului cugetării românești.” (T. MAIORESCU) 

„Există o condiţie excepţională care ridică pe 
Eminescu deasupra poeţilor de circulație mărginită. A 
cunoscut poporul şi provinciile româneşti, a devenit 
familiar cu speculaţiile filosofice cele mai înalte, a iubit 
fără a fi fericit, a dus o existență nesigură şi trudnică, a 
trăit într-un veac ingrat ce nu răspundea idealului său, a 
plâns şi a blestemat, apoi s-a îmbolnăvit şi a murit foarte 
tânăr. Tot ce a avut de spus, a spus până la 33 de ani. Viaţa 
lui se confundă cu opera, Eminescu n-are altă biografie. 
Un Eminescu depăşind vârsta pe care a trăit-o ar fi ca un 
poem prolix. Însăși nebunia pare o operă de protest. Şi 
de aceea oricine îl va citi, pe orice punct al globului, va 
înţelege că Eminescu a exemplificat o dramă a omului, 
că el a scris în versuri o zguduitoare biografie. Alţii au o 
operă eminentă şi o biografie monotonă şi fără 
semnificație. Rar se întâmplă ca un poet să fie sigilat de 
destin, să ilustreze prin el însuşi bucuriile şi durerile 
existenţei şi de aceea multă vreme M. Eminescu va 
rămâne în poezia noastră nepereche.” (G. CĂLINESCU) 


„Există o «Idee Eminescu», iar aceasta s-a zămislit 
sub zodii româneşti” (Lucian BLAGA) 


x 


Ediţie îngrijită de D. Vatamaniuc. Prefață de 
Eugen Simion: 

88. Opere, vol. I, 1999, LXVII+1002 pag. Poezii: Poezii 
publicate în timpul vieții, Din manuscrise. 

89.Opere, vol. I, 1999, 1262 pag. Proză. Proze 
publicate în timpul vieții; Din manuscrise; Versiuni. 
Variante. Texte aferente. Exerciţii; Teatru: Drame 
istorice; Alte drame; Comediile, Literatura 
populară. Poeme originale de inspirație folclorică; 

Basme în proză. 

90. Opere, vol. III, 1999, 1264 pag. Publicistică (1877- 
1888): Studii şi articole publicate în timpul vieții; Din 
manuscrise; Corespondenţă. Fragmentarium. 

Vol. I-III: 200 lei. 

91. Opere, vol. IV, 2000, VIII+1846 pag. Publicistică 
(1876-1880): Studii şi articole publicate în timpul 
vieţii; Din manuscrise. 

92. Opere, vol. V, 2000, 1924 pag. Publicistică (1880- 
1889): Studii şi articole publicate în timpul vieții; Din 
manuscrise. 

Vol. IV-V: 150 lei. 

93. Opere, vol. VI, 2003, XII+1620 pag. Dicţionarul de 
rime; Traduceri; Transcrieri; Note de curs; Note de 
lectură; Excerpte, Corespondenţă  |Prozodie; 
Filologie; Estetică; Cultură şi ştiinţă; Despre 
literatură şi artă; Literatură universală; Addenda 
(Corespondenţa Mihai Eminescu — Veronica Micle)]. 

94. Opere, vol. VII, 2003, VI+1550 pag. Traduceri, 
Transcrieri. Note de curs; Note de lectură, Excerpte 
(Istorie; Geografie; Filosofie; Etică; Psihologia 
popoarelor; Economie; Sociologie şi politică; Drept; 
Ştiinţe). 

Vol. VI-VII: 150 lei. 


Ediţie critică, note, variante şi cronologie de 
Perpessicius. Diferențe textuale şi un comentariu 
asupra ediţiei Perpessicius de Nicolae Georgescu. 
Introducere de Eugen Simion: 

95. Opere, 2013, 1536 pag. Poezii. 
Vol.: 87 lei. 


Ediţie critică şi note de D. Vatamaniuc. 

Introducere de Eugen Simion: 

96. Opere, vol. I, 2015, XLIV +1394 pag. Articole 
politice (Publicistică — Studii şi articole publicate în 
timpul vieţii; Din manuscrise), Fragmentarium. 

97. Opere, vol. I, 2015, 1808 pag. Articole politice. 

98. Opere, vol. HI, 2015, 1536 pag. Articole politice. 
Vol. I-III: 251 lei. 


Ediţie critică de Dumitru Murăraşu. Cuvânt 
înainte de Eugen Simion: 

99. Opere, vol. I, 2017, LVI+1016 pag. Poezii (1966- 
1877). 

100. Opere, vol. II, 2017, 844 pag. Poezii (1878-1883). 

Vol. I-II: 100 lei. 

Volumele I-II (2017) au apărut în colaborare cu 
Muzeul Național al Literaturii Române. 


Ediția Poezii de la poziția 94 a apărut în preajma 
celebrării din 2014 a „Zilei culturii naționale” (15 
ianuarie), marcând totodată apariția celui de al 150- 
lea volum din colecția „Opere fundamentale”, o 
apariție ce se constituie și într-un omagiu adus 
marelui editor eminescian Perpessicius. 


93 


FILIMON 
(1819-1865) 


Ingerând câte ceva din toate formele de roman 
contemporane lui, deşi fără a le metaboliza până la 
a le topi într-o creație monolitică, Nicolae Filimon, 
prozator, publicist, primul nostru cronicar muzical, 
reuşeşte, în Ciocoii vechi şi noi (1863), să dea drept 
de cetate epică unei lumi (noua clasă, burghezia) şi 
mai ales să creeze un tip de cursă lungă în proza 
noastră, arivistul (preludat de Mitică Râmătorian din 
nuvela Nenorocirile unui slujnicar, 1861), cu 
menţiunea: „Dinu Păturică e un Julien Sorel valah. 
[...] nu e un simplu şi vulgar vânător de avere, ci un 
însetat de toate senzațiile vieţii” (G. Călinescu). 
Creatorul de personaje foloseşte doar paleta alb- 
negru şi portretul exterior, fără analiză psihologică 
(,„„„.nepriceput în a citi în suflete, a devenit în schimb 
expert în citirea pe chipuri”, asertează N. 
Manolescu). Totuşi, personajele au un contur 
memorabil. La fel, descrierile (Bucureştii de la 
1820), chiar dacă ele nu poartă încă amprenta 
personajelor. Memorialul Escursiuni în Germania 
meridională (1858) e opera unui autodidact amator 

de cultură (de muzică, în primul rând), de pitorescul 
oamenilor şi locurilor, dar şi de conversaţie, 
reprodusă cu vervă. 


„Dinu Păturică are meritul nu numai de a fi cap de 
serie, dar, în această postură, prin chiar specificul operei 
lui Filimon, prin realismul ei naiv-justiţiar, de a fi o 
existență emblematică, încât, oglindiți în imaginea lui, 
continuatorii săi îi amplifică prestigiul estetic, îi 
precizează, printre meandrele alcătuirii lor morale și 
psihice, conturul epic. [...] Bogata posteritate a lui Dinu 
Păturică, dându-i o autentificare de prim ordin, dovedește 
că ființa sa imaginară a corespuns unei lungi perioade 
din istoria societății româneşti și prin aceasta 
problematica sa, oricât de primară, crește spre mai 
complexe şi mai profunde interogaţii autohtone de natură 
spirituală.” (I. NEGOITESCU) 


x 
Ediţie îngrijită, prefață, note şi bibliografie de 
Mircea Anghelescu: 

101. Opere, 2005, XLX+1270 pag. Ciocoii vechi şi noi; 
Nuvele. Basme,  Escursiuni în Germania 
Meridională; Publicistică. 

Vol.: 52,50 lei. 
Volumul a apărut în colaborare cu Editura Univers 
Enciclopedic. 

Ion 


GHICA 
(1816-1897) 


Când ne gândim la el ca scriitor, ne apare 
spontan în minte propoziţia-medalie a lui G. 
Călinescu: „Opera lui Ghica este muzeul Carnavalet 
al nostru, organizat de un bun artist”. O (aproape) 
coincidență cronologică întăreşte parcă „definiția” 
criticului: muzeul menţionat, care avea să adune tot 
ce e mai caracteristic pentru istoria Parisului, a fost 
deschis în 1866, iar Scrisorile către V Alecsandri, 
unde este reînviată istoria „micului Paris”, se publică 
în „Convobiri literare” un deceniu și ceva mai târziu. 
Tot în Istoria... sa din 1941, Călinescu mai spune că 
povestitorul deţine o imaginaţie „arabă”, ceea ce, 
între altele, vrea să sugereze policromia exotică a 
evocărilor şi, de asemenea, că acestea sunt aburite 
de un aer de poveste orientală, rostită molcom şi cu 
efect aromitor, eventual „la gura sobei”, de dragul 
destinatarului, poetul de la Mircești, pentru care 
focul din cămin era într-adevăr un succedaneu al 
„doritului soare”. Prozatorul dotat cu geniu 
memorialistic, impresionând fără egal prin 
extraodinara memorie a locurilor, oamenilor şi 

faptelor și reușind totodată să recreeze o atmosferă 
prin resuscitarea vorbirii persoanelor devenite 
personaje, şi-a folosit înzestrarea (sau poate mai 
nimerit ar fi să spunem, sorescian, că talentul de 
povestitor l-a luat pe dinainte) nu numai în 
faimoasele epistole literare trimise prietenului său, 
poetul. Convorbiri economice izbutesc performanța 
de a prezenta pe înțelesul nespecialiştilor o materie 
exactă, abstractă și complicată, și aceasta graţie 
darului lui Ion Ghica de a narativiza tot ce i se ivește 
sub condei. Insă — altă performanţă — literaturizarea 
nu afectează valoarea de adevăr a acestor pagini de 
superioară popularizare, a căror valabilitate era 
recunoscută şi la 1937 de către un eminent 
economist, academicianul Victor Slăvescu. Duhul 
povestitorului infuzează, de asemenea, o fabuloasă 
corespondență -— veritabil discurs de escortă 
personalizată a operei majore. 

Toate acestea, plus o seamă de alte evocări, apoi 
de disertaţii și articole pe diverse teme de istorie 
socială, economică și politică, sunt reunite în cele 
trei masive volume ale ediției din seria „Opere 
fundamentale”. Ele reiau ediția critică a lui Ion 
Roman apărută în urmă cu câteva decenii la Editura 
Minerva, actualizată și adăugită de o echipă de 
cercetători de la Institutul de Istorie şi Teorie 
Literară „G. Călinescu”. Sunt astfel republicate 
pentru întâia oară de la apariție câteva texte cu 
caracter istoric, politic şi social în care tânărul Ghica 
pledează cauza Principatelor, înfățișând puterilor 
occidentale nu numai situația lor internă, ci şi 
pericolul expansionismului rusesc. Se editează, de 
asemenea în premieră, un discurs al „beiului de 

Samos” în fața senatului insulei. 


„Scrisorile lui lon Ghica, de o încântătoare varietate, 
trecând în revistă un secol de viață românească, din 
sumbrele vremi ale lui Mavrogheni până în pragul 
istoriei contemporane, reuşesc să afirme triumful 
scrisului spontan, al spiritului digresiv şi al euforiei 
anecdotice.” (Şerban CIOCULESCU) 


x 


Ediţie critică şi studiu introductiv de Ion Roman. 
Revăzută și actualizată de Daciana Vlădoiu, 
Alexandra Ciocârlie, Ileana Mihăilă, Alexandru 
Farcaş, Oana Soare şi Nicolae Mecu. Prefaţă de 
Eugen Simion: 
102. Opere, vol. I, 2017, CCLVIII+1322 pag. Scrisori 
către V. Alecsandri; Convorbiri economice. 
103. Opere, vol. II, 2017, XX+1724 pag. Studii. 
Articole. Documente. 
104. Opere, vol. III, 2017, LXII+I554 pag. 
Corespondenţă. 
Vol. I-II: 210 lei. 
Volumele au apărut în colaborare cu Muzeul Naţional 
al Literaturii Române. 

| Octavian 


(1881-1938) 


Debutul editorial (Poezii, 1905, premiul 
„Năsturel-Herescu” al Academiei Române) a 
însemnat pentru Octavian Goga atingerea maximei 
lui performanțe estetice şi de receptare. Autorul 
devenea fulgerător cel mai popular poet al 
începutului de veac, fiind „selectat” masiv graţie 
congruenței depline dintre „extraordinara reverie a 
resurecţiei şi a izbăvirii” (E. Simion) şi orizontului 
de aşteptare al întregii comunităţi româneşti, ca şi 
coerenței (ce se va păstra mereu) dintre vocea 
artistului şi militantismul fervent şi tenace al omului 
politic — devenit, după 1918, deputat, ministru şi, 
pentru nici două luni (1937-1938), prim-ministru al 
unei echipe guvernamentale de extremă naționalistă. 
Volumele care au urmat (Ne cheamă pământul, Din 
umbra zidurilor etc.) îl continuă pe primul, 
nemaiavând însă unitatea lui de monolit şi nici forţa 
şi „hermetismul” de acolo (G. Călinescu) al rostirii, 
în timp ce versurile postbelice (Din larg, volum 
apărut postum, 1939) sunt mărturii ale unei 
sfâşietoare (de)zbateri lăuntrice, patosul militantului 

civic şi politic rămânând să se manifeste în 
răsunătoare discursuri şi articole vaticinare (Mustul 
care fierbe) şi în evocări expresive (Precursori). Ca 
dramaturg, este notabil mai ales prin observaţia 
socială din Domnul notar. 

„In poezia lui Goga dăm de structura poeziei lui 
Eminescu, dar astfel acoperită încât abia se bagă de 
seamă. Goga a intuit mai bine decât oricare geniul 
poetului Doinei şi a ştiut să-l continue cu materie nouă. 
Şi Eminescu, şi Goga cântă un inefabil de origine 
metafizică, o jale nemotivată, de popor străvechi, 
îmbătrânit în experienţa crudă a vieţii, ajuns la bocetul 
ritual, transmis fără explicarea sensului. De aceea poezia 
lui Goga este greu de comentat, fiind cu mult deasupra 
goalelor cuvinte, de un farmec tot atât de straniu și 
zeuduitor. După Eminescu și Macedonski, Goga e întâiul 
poet mare din epoca modernă, sortit prin simplitatea 
aparentă a liricei lui să pătrundă tot mai adânc în sufletul 
mulțimii, poet național și totdeodată pur ca şi Eminescu.” 
(G. CĂLINESCU) 


x 


Ediție, note, variante şi comentarii de Ion Dodu 
Bălan. Introducere de Eugen Simion: 

105. Opere, vol. I, 2001, LX+1352 pag. I. Poezii: În 
volume: Poezii (1905), Ne cheamă pământul 
(1909); Din umbra zidurilor (1913), Din larg 
(1939). În periodice: Poezii originale; Traduceri; 
Poezii (1973) (poezii inedite şi poezii apărute în 
periodice); II. Teatru; III. Mărturii. Însemnări. 
Jurnale. 

Volumul a apărut în colaborare cu Editura Univers 
Enciclopedic. 

Vol. I: 71 lei. 

106. Opere, vol. II, 2010, XII+1486 pag. Publicistică în 
volume: O seamă de cuvinte (1908), Ce e 
„Tribuna” zilelor noastre (1911); Însemnările unui 
trecător (1911), Strigăte în pustiu (1915); Mustul 
care fierbe (1927); Precursori (1930); Aceiaşi luptă 
Budapestea-Bucureşti (1930). 

Vol. II: 71 lei. 
Ediţia se va încheia cu un al treilea masiv volum de 
publicistică extrasă din periodicele vremii. 

Bogdan Petriceicu 
HASDEU 
(1838-1907) 


Geniu enciclopedic, savant de temperament 
romantic, deschizător de drumuri şi întemeietor în 
lingvistică, filologie, folcloristică (Principie de 
lingvistică, grandiosul dicționar Etymologicum 
Magnum Romanie, culegerea comentată Cuvente 
den bătrâni), istoric de neţărmurită fantezie (Istoria 
critică a românilor), fondator şi conducător al 
primelor reviste specializate de la noi în domeniile 
menţionate („Columna lui Traian” ş.a.), Bogdan 
Petriceicu Hasdeu a fost, în acelaşi timp, o 
personalitate literară prestigioasă din epoca Junimii, 
manifestându-se, prin temperament şi orientare, ca 
principal opozant al lui Maiorescu şi al celebrei 
societăți ieşene. Autor de versuri, postulând un 
model de „poezie neagră, o poezie de granit”, 
„mişcată de teroare şi palpitând de ură”, prozator pe 
teme istorice (v. romanul neterminat Ursita), 
mânuind într-un chip modern pastişa şi parodia în 
Duduca Mamuca / Micuța (1864), „mică bijuterie 
indiscretă şi intertextuală” (N. Manolescu), 
dramaturg cu merite majore, dând, prin Răzvan şi 

Vidra (1867), prima noastră dramă istorică valabilă, 
cap de serie al unei tradiţii remarcabile, iar prin Trei 
crai de la răsărit (1879) înscriindu-se el însuşi într- 
o tradiție, cea a denunțării stricătorilor de limbă. 
Spirit prin excelenţă critic şi polemic, Hasdeu este 
şi un gazetar temut, exersându-se şi în comentarea 
(teoretică şi practică) a literaturii, precum amplul 
articol Mişcarea literelor în leşi (1863), una dintre 
primele manifestări româneşti de critică literară. 


„Geniu de înspăimântătoare vastitate, Hasdeu şi-a 
cheltuit puterile sale creatoare cu o nepăsare pe care 
numai un prinț, un romantic şi un erou ca el și-o putea 
îngădui. Din tot ce ar fi putut crea, au rămas multe 
şantiere, și foarte puţine monumente. Dar planurile 
acestor șantiere sunt suficiente să acorde semnificaţie 
istorică unei întregi epoci.” (Mircea ELIADE) 


„Opera hasdeană rămâne ca literatură a imaginaţiunii 
ştiinţifice, ca un roman al senzației investigative. Cu 
veleităţi pozitiviste, cu tendinţa de a reconstitui dintr-un 
dinte de cal un dinozaur, Hasdeu e un Al. Dumas al 
istoriei şi un Edgar Poe al filologiei. El posedă până la 
virtuozitate arta de a ațâța curiozitatea, de a irita şi de a 
amâna, de a lăsa pe cititor în prada celei mai furioase 
nevoi de a afla imposibilul.” (G. CĂLINESCU) 


* 
Ediție îngrijită, cronologie, note, comentarii, 
variante de Stancu Ilin şi Ionel Oprişan. 
Introducere de Eugen Simion: 
107. Opere, vol. I, 2006, LXXXVII+1760 pag. I. Poezii 
din volume: Poezii (1873); Sarcasm şi ideal (1897); 

Din periodice; Din manuscrise, Poezii de tinerețe; 
Traduceri. II. Proză din volume: Proză literară, 
Proză istoriografică (loan Vodă cel Cumplit); 
Memorialistică; Traduceri; Din periodice şi 
manuscrise: Proză literară — Romane. Nuvele; 
Povestiri; Pamflete. Foiletoane. Pagini umoristice; 
Caleidoscop satiric; Proză istoriografică,; 
Memorialistică; Traduceri; Addenda. 

108. Opere, vol. II, 2006, 1436 pag. Dramaturgia, din 
volume: Răzvan şi Vidra, Trei crai de la Răsărit; 
Femeia. Din periodice: Răposatul postelnic; 
Scenete. Dialoguri. Folcloristica: Drept cutumiar, 
Studii de tinerețe în limba rusă, Lucrări în limba 
română (prefețe, studii, articole, recenzii, rapoarte 
academice şi note bibliografice). 

Vol. I-II: 132 lei. 

109. Opere, vol. III, 2007, VI+1546 pag. Studii şi 
articole literare, filosofice şi culturale; Studii şi 
articole de economie politică. 

110. Opere, vol. IV, 2007, 1880 pag. Publicistică 
politică (1958-1904). 

Vol. III-IV: 129 lei. 
Volumele au apărut în colaborare cu Editura Univers 
Enciclopedic. 


Această ediție, alcătuită de doi cercetători 
experimentați ai Institutului de Istorie şi Teorie 
Literară „G. Călinescu”, vizează întregul spectru de 
preocupări ale acestei personalități. 

Ion 
HELIADE- 
RADULESCU 
(1802-1872) 


Eclectice, ideile sale estetice nu l-au împiedicat, 
totuşi, pe Ion Heliade Rădulescu să-şi manifeste în 
creaţia literară înclinațiile structurale, prin care 
„literatura română intră în marile spaţii ale 
romantismului european şi implică în substanţa ei 
orizontul istoriei, al filosofiei istoriei şi al gândirii 
religioase...” (M. Anghelescu). Zburătorul, poem 
unanim recunoscut drept capodopera lui lirică, este 
doar fața vizibilă a unei opere poetice uimind prin 
amploarea şi exuberanţa fanteziei şi aspirând să 
reconstituie mitopoetic naşterea şi devenirea 
cosmosului şi a umanităţii (Anatolida sau Omul şi 
forțele), în construcţii ce revelează „un mistic la 
modul dantesc, cu uriaşe viziuni profetice” (G. 
Călinescu). Operaţie continuată în fabuloasa proză 
de idei din Biblicele şi Echilibrul între antiteze, în 
care integrează organic şi istoria propriei lui patrii. 
Pe lângă acestea, actuala ediție publică, pentru 
prima dată în limba ei originală, piesa esenţială a 
memorialistului, Souvenirs et impressions d'un 

proscrit (Paris, 1850) şi broşura Le protectorat du 
Czar ou la Roumanie et la Russie, apărută în acelaşi 
an şi tot în Franța; de asemenea, se restituie în 
condiţii de performanţă filologică al treilea text din 
tripticul parizian (editat la noi o singură dată, însă 
defectuos, în 1893, în traducere): Memoirs sur 
l’histoire de la régénération roumaine ou sur les 
événements de 1848 accomplis en Valachie. In 
întregul ei, este o ediție care documentează 
imaginea unui Heliade organic şi sistematic, 
propusă de editor în studiul său introductiv. 


„Pentru lon Heliade Rădulescu a scrie înseamnă, 
în sensul cel mai plin, a face. Noţiunea de gratuitate 
(plăcere) nu intră în limbajul său. Nici aceea de 
angoasă, răspândită printre spiritele întemeietoare. 
Limpede, hotărât este la Heliade sentimentul datoriei. 
Literatura este o datorie, o politică („iată dar că 
devărata literatură a unei naţiuni este adevărata ei 
politică”) şi competenţa ei se întinde de la gramatică 
la ideea de divinitate. A scrie este, în aceste condiţii, 
un act politic fundamental: înainte de a fi o manifestare 
a eului, de a exprima un mod de a fi, poezia este 
conștiința unei naţii şi rolul ei este să formeze o limbă 


şi să creeze o mitologie națională.” (Eugen SIMION) 


x 
Ediţie îngrijită, prefață, note şi bibliografie de 
Mircea Anghelescu: 
111. Opere, vol. I, 2002, XLIII+1300 pag. Versuri; 
Proză; Scrieri istorice şi memorialistice. 
112. Opere, vol. I, 2002-1080 pag. Istoria critică 
universală; Biblice; Echilibru între antiteze. 

Vol. I-II: 150 lei. 
Volumele au apărut în colaborare cu Editura Univers 
Enciclopedic. 

Anton 


HOLBAN 
(1902-1937) 


„E mai normal să profiţi de literatură pentru a-ți 
face portretul interior şi a căuta să-ți prelungeşti 
existenţa. [...] Tot ce am scris [...] este rezultatul 
propriilor mele experienţe” — mărturiseşte Anton 
Holban. „Literatura lui [...] este o transcriere mai 
stilizată a aceloraşi nelinişti care l-au torturat ca 
om”, afirmă criticul Pompiliu Constantinescu, 
înainte de a se fi publicat aşa-numitul testament 
literar din care am citat. Dintr-o asemenea înţelegere 
a creaţiei a ieşit una dintre formele cele mai pure ale 
romanului românesc autenticist şi de analiză, 
ilustrată la vârf de tripticul maturității scriitorului, O 
moarte care nu dovedeşte nimic (1931), Ioana 
(1934) şi Jocurile Daniei (roman apărut postum, 
1971), romane „statice”, care, spre deosebire de cele 
„dinamice” (cantonate în zona „lucrurilor exterioare 
oamenilor”), „te obligă a rămâne înăuntrul 
oamenilor”, cum asertează scriitorul într-o încercare 
de teoretizare. O operă scrisă parcă la întrecere cu 
timpul necruţător şi care îl proiectează pe nepotul 
lui E. Lovinescu între protagoniştii bătăliei pentru 

înnoirea romanului românesc, unul care a dat 
realizări de primă mărime, pe care ediția de acum 
ne ajută să le scoatem din marginalitate. 


„Anton Holban a fost un «analist» în înţelesul cel 
mai propriu al cuvântului. Prozatorul face parte din 
familia Hortensiei Papadat-Bengescu și a lui Camil 
Petrescu. Literatura sa, asemănătoare sub o anumită 
latură celei practicate în cercul «Sburătorul», e 
consacrată mai ales sondajelor interioare, se ocupă cu 
disecția mentală a stărilor sufleteşti, are un caracter 
pronunțat psihologic.” (Ov.S. CROHMĂLNICEANU) 


x 


Ediție îngrijită, cronologie, note şi comentarii de 
Elena Beram. Studiu introductiv de Eugen 
Simion: 

113. Opere, vol. 1, 2005, LXXX+958 pag. Romane 
(Romanul lui Mirel; Parada dascălilor; O moarte 
care nu dovedește nimic; Toana; Jocurile Daniei); 
Schițe şi nuvele. 

114. Opere, vol. II, 2005, 1126 pag. Teatru (Oameni 
feluriţi; Rătăciri); Note de călătorie; Comentarii 
critice. 

Vol. I-II: 66 lei. 
Volumele au apărut în colaborare cu Editura Univers 
Enciclopedic. 

Garabet 
IBRAILEANU 
(1871-1936) 


Puţine destine critice româneşti au fost atât de 
puţin previzibile ca acela al lui G.[arabet] Ibrăileanu. 
A încerca să-l defineşti printr-una dintre etape 
înseamnă a neglija faptul fundamental că, în opera 
sa, conceptul critic e o realitate dinamică, aflată într- 
o continuă devenire. Adept, la început, al 
determinismului sociologic al lui Gherea (pozitivist, 
materialist, marxizant), pe care-l combină şi-l 
relaxează curând prin apelul la psihologie (de la care 
împrumută factorul mediator al „temperamentului”), 
păstrând în continuare tipul de gândire determinist, 
dar mutându-l în zona etnicului şi elaborând — în 
paginile revistei „Viaţa românească”, fondată şi 
condusă de el vreme de 27 de ani — teoria 
„specificului” (cu corelatul ei, teoria „selecţiei”), în 
ultimă instanță privilegiat în raport cu esteticul, 
Ibrăileanu ajunge finalmente să formuleze 
dezideratul criticii „complete”, care solidarizează 
toate metodele şi al cărei scop ultim este 
identificarea şi argumentarea valorii estetice. 
Contradicțiilor dintre etapele succesive, stinse în 

sincretismul criticii totale, le corespund cele 
sincronice, dintre opțiunea conceptuală de la un 
moment dat şi cea rezultată din exerciţiul (practic) 
al criticului de/pe text. Astfel, preferința teoretică 
pentru romanul „de creaţie” (şi, grosso modo, pentru 
o literatură tradițională) e simultană cu comentarea 
entuziastă a celui „de analiză”. Aşa se face că 
Ibrăileanu este unul dintre primii şi cei mai pasionaţi 
comentatori români ai lui Proust şi că tot el va scrie 
unul dintre cele mai pure romane de analiză din 
literatura română (Adela, 1933), apreciat la 
superlativ de un alt mare critic, aflat întreaga lui 
viaţă pe o baricadă de ideologie literară: „un model 
de literatură psihologică” în care „totul [e] 
solubilizat în perfecta adaptare a ritmului sufletesc 
cu cel al alocuţiunii” (E. Lovinescu). 


„Fanatic şi sceptic, religios şi ateu, pesimist şi 
optimist, aristocrat şi democrat, delicat şi violent (şi s- 
ar mai putea găsi multe dublete de acestea), iată atâtea 
dualisme care fac din G. Ibrăileanu una din cele mai 
complexe personalități pe care le-a avut cultura 
noastră, unul din acele esprit-carrefour prin 
excelenţă.” (Mihai RALEA) 


x 


Ediție coordonată de Victor Durnea. Introducere 
de Eugen Simion: 

115. Opere, vol. I, 2014, XLII +1350 pag. Cuprinde 
volumele de critică şi istorie literară publicate de G. 
Ibrăileanu în timpul vieții: Spiritul critic în cultura 
românească, Scriitori şi curente, Opera literară a 
d-lui Vlahuţă. 

116. Opere, vol. II, 2014, 1280 pag. Cuprinde prima 

parte a compartimentului de critică şi istorie literară 
din periodice: Note şi impresii; După război, 
Cultură şi literatură, Scriitori români şi Străini; 
Studii literare. 

Vol. I-II: 145 lei. 


Panait 
ISTRATI 
(1884-1935) 


Fiu al unei spălătorese românce şi al unui 
contrabandist grec care-l părăseşte la vârsta de un an; 
repetent de două ori în şcoala primară; băiat de 
prăvălie, ucenic plăcintar, ucenic în sala cazanelor în 
docurile Brăilei; hamal în port; zugrav; fecior de casă 
şi chelner la un hotel; servitor într-un spital; închis şi 
condamnat pentru solidaritate cu revoluţia rusă din 
1905; militant socialist; rătăcind de la Brăila la 
Bucureşti, Alexandria (Egipt), Pireu, Napoli, Damasc 
(ca pictor de firme); întorcându-se la Brăila, apoi la 
Bucureşti, ca militant de marcă al Partidului Social- 
Democrat, pe urmă la Cairo, Paris (zugrav), Lausanne 
(lucrător manual), din nou Paris, apoi Nisa (zugrav, 
ambalator de cărți, vânzător stradal de ochelari), unde 
încearcă să se sinucidă, dar e salvat. Trimite o epistolă 
lui Romain Rolland, care-l îndeamnă să scrie 
literatură. Aceasta este — într-un expozeu lacunar — 
viaţa prescriitoricească a lui Panait Istrati, autor 
franco-român, urmărit de Siguranţă pentru activitatea 
sa procomunistă, vizitând URSS şi dezvăluind lumii 
(Vers l’autre flamme, Paris, 1929 / Spovedania unui 

învins) adevărata faţă a regimului sovietelor, scriindu- 
şi prozele de imaginație în franceză (învățată ca 
autodidact) şi pe unele traducându-şi-le singur: „un 
Gorki balcanic” (R. Rolland) făcând cunoscută 
cititorilor europeni o umanitate inedită din zona 
Bărăganului şi a Brăilei, avându-i ca protagonişti pe 
Chira Chiralina, Moş Anghel, Codin, chipuri de 
haiduci etc., precum şi pe Adrian Zografi, naratorul- 
personaj, alter ego-ul său. „A făcut profesiune de om, 
în timp ce se face din ce în ce mai mult profesiune 
din tăierea firului în patru”, scria la moartea sa un 
spirit raționalist şi clasic, adversar al tehnicii 
cazuistice, Şerban Cioculescu. 


„Mica noastră literatură ar fi înscris o pagină de mare 
glorie dacă ar fi avut norocul ca Istrati să scrie în limba 
română.” (Pompiliu CONSTANTINESCU) 

* 


Ediție îngrijită, cronologie, note şi comentarii de 
Teodor Vârgolici. Traduceri (vol. IT) de Alexandru 
Talex. Introducere de Eugen Simion: 

117. Opere, vol. I, 2003, CL+1206 pag. Povestiri, 
Romane: Trecut şi viitor; Moş Anghel; Taţa Minca; 
Casa Thuiringer, Biroul de plasare; Chira 
Chiralina; Codin; În lumea Mediteranei. Apus de 
Soare; Pescuitorul de bureţi. 

118. Opere, vol. II, 2003, 1164 pag. Povestiri. Romane: 
Haiducii; Domnița din Snagov; Neranţula; Ciulinii 
Bărăganului; În lumea Mediteranei. Răsărit de 
Soare; Spre altă flacără. Spovedanie pentru învinşi. 
Vol. I-II: 150 lei. 

Volumele au apărut în colaborare cu Editura 
Academiei Române şi Editura Univers Enciclopedic. 

Mihail 
KOGĂLNICEANU 
(1817-1891) 


Într-o epocă în care presiunea şi mirajul 
globalizării (pornit, acesta, din convingere reală sau 
numai din impuls de imitație snoabă și din ambiția 
de plasare în „siajul” ultimului „trend”) riscă să 
genereze amnezii culturale, o operă precum aceea 
lăsată de Mihail Kogălniceanu vine ca un corectiv 
şi ca un model de situare în lume şi, totodată, de 
raportare la inovaţie și la tradiţie. Un model de 
dreaptă socotință, întrupat de un gânditor şi un om 
practic care nu era străin nici de una, nici de cealaltă. 
Fiu al vornicului moldovean și al descendentei dintr- 
o veche familie genoveză stabilită la Cetatea Albă, 
format la luminile Occidentului, dar începându-și 
opera printr-un compendiu de istorie națională, 
Kogălniceanu deţinea toate datele pentru a deveni 
vocea ideală a moderaţiei. Intreaga sa lucrare 
politică, literară și culturală este vertebrată — așa cum 
demonstrează studiul introductiv al ediţiei — de o 
astfel de situare; totul, într-un registru stilistic care 
lui G. Călinescu i-a apărut drept cel mai puţin retoric 
din întreaga generație pașoptistă. Ironia literatului, 

fie că e a prozatorului sau a comentatorului- 
îndrumător, este una din mărcile acestui stil: acidă 
atât cât să disloce inerțiile, dar îndeajuns de benignă 
ca să fie constructivă, adică să unească, iar nu să 
ducă la pernicioasa, dizolvanta „dizbinare”. 
Limitându-ne la omul de litere, observăm că 
directiva „Daciei literare” (din care s-au tras apoi 
toate programele principalelor reviste de la 1848), 
disertația susținută de protagonistul romanului 
rămas doar început, Tainele inimei, policromul 
tablou al Iașilor întâlnit în acelaşi text sau mai 
exoticele secvenţe ale jurnalului spaniol sunt — toate 
acestea și indiferent de gen — emanații ale aceluiași 
spirit de echilibru fertil, productiv. Prin fire, ca şi 
prin voință și opțiune, pregătit să răspundă 
imperativelor momentului istoric, Kogălniceanu își 
teoretizării doar atât cât să pună pietrele de temelie 
inițiativei practice, construcției în real. Acelaşi raport 
a făcut ca scriitorul, care se anunţa în chip strălucit, 
să părăsească potecile ficţiunii și ale gratuității în 
favoarea legislatorului și îndrumătorului cultural, iar 
apoi, odată cu ivirea terenului favorabil desfăşurării 
geniului său practic, după Unirea din 1859, să se 
investească integral în treburile cetății. Literatura a 
pierdut astfel un posibil mare scriitor, în vreme ce 
politica a câştigat cu certitudine un bărbat de statură 
inegalabilă (v. citatul de mai jos din Iorga). 

Ediţia de față, care, chiar lipsită de marea operă 
oratorică a lui Kogălniceanu, ilustrează îndeajuns 
valenţele aminite mai sus, o reia pe cea întocmită 
mai de mult de Dan Simonescu, adăugându-i texte 
noi. Este vorba, în primul rând, despre instructivul 

şi savurosul epistolar din prima tinereţe (scrisorile 
adresate „cu multă fiască plecăciune” tatălui său, 
proverbialul „băbaca”), editat cu ştiinţă și acribie 
de Andrei Nestorescu, apoi de alte câteva texte 
editate de Monica Vasileanu — înzestrata tânără 
cercetătoare de la Institutul de Lingvistică al 
Academiei Române, care şi revizuieşte filologice 
întregul corpus de texte al ediției (e suficient să 
menţionăm recolaționarea jurnalului spaniol, 
deficitar copiat și descifrat de vechiul editor). A 
rezultat o ediție superioară celei dintâi, sub 
raportul sumarului, precum și al calității 
filologice. 


„Un om genial, cel mai mare conducător cultural 
şi politic pe care l-au avut românii în epoca modernă” 
(N. IORGA) 


„Vocaţia principală a lui Kogălniceanu este aceea 
de pedagog, sfătuitor, îndrumător al naţiei, adică de 
moralizator. Un moralizator care vrea să reformeze 
societatea și moravurile ei, dar nu în chip radical și cu 
mare grabă, pentru a nu strica tradițiile sănătoase, 
temeinice și, de bună seamă, pentru a nu sminti omul 
românesc. Este un reformist moderat, și în privința 
moralei individuale, și în privinţa celei colective. El 
predică iscusinţa şi ceartă neiscusința [...]. Este, se 
înțelege, de partea civilizației, doreşte ca ea să se 
întindă pe pământul românesc, dar nu uită să atragă 
atenţia asupra «prisosului de civilizaţie», adică asupra 
exceselor ei.” (Eugen SIMION) 


x 

Texte alese şi stabilite, note, comentarii şi glosar 
de Dan Simonescu și Andrei Nestorescu. 
Reviziure filologică, cronologie şi indici de Monica 
Vasileanu. Repere critice de Dorina Rusu şi 
Nicolae Mecu. Cuvânt înainte de Alexandru Zub. 
Introducere de Eugen Simion: 

119. Opere, vol. 1, 2017, CXXXVI+1014 pag. Scrieri 
literare: Programe literare; Proză; Teatru; Versuri, 
Memorialistică; Corespondenţă. 

120. Opere, vol. II, 2017, 896 pag. Scrieri culturale: 
Articole; Cuvântări. 

Vol. I-II: 150 lei. 


Text ales şi stabilit, note şi comentarii, revizuire 
filologică, indice şi repere critice de Dorina N. 
Rusu. Prefaţă de Alexandru Zub: 

121. Opere, vol. III, 2017, XXX+1554 pag. Scrieri 
istorice: Scrieri istorice; Introduceri, prefețe, note 
de editor; Însemnări şi note istorico-culturale; 
Documente, studii, cuvântări; Naraţiuni de 
inspiraţie istorică. 

Vol. III: 95 lei. 
Volumele I-III au apărut în colaborare cu Muzeul 
Naţional al Literaturii Române. 

Eugen 
LOI VINESCU 
(1881-1943) 


Există, la o privire fugară, un paradox al 
receptării operei lui E. Lovinescu: deşi criticul a 
teoretizat, i-a pledat cauza și l-a impus printr-un 
program şi o strategie promovate cu o consecvență 
niciodată relaxată, estetismul său a fost atacat şi 
condamnat — cu o consecvență egală celei a 
promotorului — de pe platforme de ideologie social- 
politică şi culturală. Paradoxul este însă numai 
aparent, fiindcă doctrina sa estetică și însuși 
conceptul (şi practica lui subiacentă) de modernism, 
în cadrul căruia criticul își aplică judecata de 
valoare, sunt derivate dintr-o ideologie de acelaşi 
tip. Pe asemenea baze este atacat și condamnat 
Lovinescu dinspre tabăra tradiționalistă (exemplul 
cel mai concludent, și ca durată, și ca intensitate: 
polemica de o viaţă cu N. Iorga), cea a dreptei 
interbelice și, în primul rând, a extremei ei, iar după 
1945, cea a extremei stângi. Contestarea cea mai 
radicală şi, mai ales, mai insidioasă şi mai perfidă s- 
a făptuit însă nu prin luptele de idei din interbelic, 
duse într-un regim de libertate a cuvântului, ci în 

timpul regimului comunist. Şi nu atât în primele 
două decenii, de stalinism mai mult sau mai puțin 
„pur și dur”, cât atunci când jugul ideologic se mai 
relaxase, şi anume în anii '70-'80 ai secolului trecut. 
Mai precis, cele mai insidioase, perfide și 
periculoase pe termen scurt şi lung au venit din 
partea curentului aşa-numit protocronist, care nu a 
ezitat, in extremis, să-l înscrie pe Lovinescu în tabăra 
trădătorilor de patrie. Prelungiri ale acestei ofensive 
au continuat și după 1989, când protocronismul s-a 
revigorat în noul context ideologic, al integrării 
europene și al globalizării. Firește, apărarea valorilor 
lovinesciene nu a lipsit, nici în anii național- 
socialismului ceauşist, nici în cei de după 1989. 
Toate acestea spun limpede un lucru: opera teoretică 
şi critică a lui E. Lovinescu s-a aflat mereu în 
actualitate. lată de ce se impunea reeditarea ei 
sistematică, cu text integral şi comentarii provenite 
din toate taberele şi neestropiate de cenzură. 
Programul a fost început cu cele două Istorii ale 
literaturii române contemporane (1926-1929 şi 
1937) şi, aproape simultan, cu Istoria civilizației 
române moderne (1924-1926), nava-fanion a 
ideologiei lovinesciene, punând — prin conceptul 
central de sincronism — fundamentul întregii acțiuni 
a criticului. Ediţia restituie textul integral al lucrării 
şi prezintă — într-un aparat critic al cărui volum îl 
depăşeşte pe cel al textului — geneza, contextul ei şi 
al apariției, tabloul atât de contradictoriu al 
receptării, de la 1926 până în prezent, multe dintre 
compartimentele secţiunii de note şi comentarii 
constituindu-se în studii de istorie literară. Ediția 
continuă prin publicarea — pentru prima dată 

integrală — a ciclului junimist, din care a apărut deja 
primul volum, conţinând clasica monografie T. 
Maiorescu. 


„E. Lovinescu avea structura unui credincios 
normal, fără mistică. Credea în viaţa literară, în 
permanenţa valorilor, într-un depozit etern al tuturor 
evenimentelor. [...] Văzându-şi existența istorică 
proiectată pe eternitate, E. Lovinescu avea o amenitate 
de caracter pe care n-a putut-o strica niciuna din 
normalele alterări ale sufletului uman. Indiferenţa lui 
pentru valorile neliterare era așa de profundă, încât în 
preajma lui şedeai, ca intelectual, într-un aer purificat, 
respirabil” G. CĂLINESCU) 


„Pentru înţelegerea spiritului lovinescian, Istoria 
civilizației române moderne e hotărâtoare. Dacă orice 
carte încorporează o stare morală, o psihologie în clipa 
cunoașterii de sine, lucrarea sociologică a lui 
Lovinescu poate fi considerată un... poem sociologic 
pe tema liberalismului, scris de un intelectual care, prin 
toată alcătuirea lui intimă, e legat de vechiul spirit 
moldovenesc, tradiţionalist. Rațiunea învinge însă 
afecțiunea, aici ca şi peste tot, în critica lovinesciană”. 
(Eugen SIMION) 


x 


Ediție coordonată de Nicolae Mecu. Text 
îngrijit, note şi comentarii de Alexandra 
Ciocârlie, Alexandru Farcaș, Nicolae Mecu și 
Daciana Vlădoiu. Introducere de Eugen Simion: 
122. Opere, vol. I, 2015, CCVI+1170 pag. Istoria 
literaturii române contemporane (Evoluţia 

ideologiei literare; Evoluţia criticei literare; 
Evoluţia poeziei lirice). 

123. Opere, vol. II, 2015, 1344 pag. Istoria literaturii 
române contemporane (Evoluția „prozei 
literare”; Mutaţia valorilor estetice); Istoria 
literaturii române contemporane (1900-1937). 
Vol. I-II: 154 lei. 


Ediţie critică de Nicolae Mecu şi Oana Soare. 
Introducere de Eugen Simion: 
124. Opere, 2016, XLVIII+1086 pag. Istoria 
civilizaţiei române moderne. 
Vol.: 70 lei. 
Volumul a apărut în colaborare cu Muzeul Naţional 
al Literaturii Române. 


Ediţie coordonată de Nicolae Mecu. Text îngrijit 
de Daciana Vlădoiu. Note, comentarii şi indice 
de nume de Oana Soare. Introducere de Eugen 
Simion: 
125. Opere, vol. I, 2017, XXXVI+1050 pag. Ciclul 
junimist: monografia T. Maiorescu. 
Vol. I: 95 lei. 

Alexandru 


MACEDONSKI 
(1854-1920) 


Temperament romantic, Alexandru Macedonski 
este, de asemenea, scriitorul român de la confluența 
secolelor al XIX-lea-al XX-lea, cel mai receptiv la 
schimbările de paradigmă instituite de curentele 
occidentale ale vremii: parnasianism, simbolism / 
decadentism, naturalism, dar şi neoclasicism 
(prezentate în cenaclul său „Literatorul” şi în revista 
omonimă), cunoscute la sursă şi care se plachează 
pe structura lui genuin romantică, într-o operă 
alimentată neîncetat de „personalismul acut” 
(Adrian Marino) al celui ce trăieşte la cele mai înalte 
cote afective decăderea materială şi socială a 
familiei nobiliare, nerecunoaşterea şi oprobiul 
public, acutizate major după publicarea epigramei 
vizându-l pe Eminescu bolnav (1883). Opera se va 
constitui prin urmare drept reacție la ceea ce autorul 
considera a fi materialism trivial, abuzuri şi injustiţii 
ale epocii, pe de o parte deschizându-se furibund- 
polemic către contemporani, iar pe de alta 
izolându-se princiar în sfera inaccesibilă celorlalți 

(epataţi ca burghezi materialişti, stupizi şi 
insensibili), a purității, sublimului, spiritualului, într- 
un cuvânt a dealului şi Artei. Noaptea de mai, 
Noaptea de decemvrie, Rondelurile, ca şi nuvelele, 
poemele în proză, romanul Thalassa, piesele de 
teatru Le Fou? şi Moartea lui Dante se vor 
revendica de la această dualitate/complementaritate. 
Marginalizat, minimalizat şi ocultat decenii la rând 
prin impactul biografiei asupra bibliografiei, 
Macedonski este recuperat ca mare scriitor (un 
clasic) spre mijlocul secolului al XX-lea, prin 
acțiunea editorială a lui T. Vianu (Opere, I-IV, 1939- 
1946), capitolul din Istoria... lui G. Călinescu 
(1941), apoi prin masiva şi erudita monografie a lui 
A. Marino din 1966-1967. 


„Macedonski este poetul  dematerializărilor 
succesive, al transfigurărilor graduale, care introduc în 
univers organizări și modificări calitativ noi, cu tendința 
convertirii la regimul spiritual a întregii materii și 
existențe. Aceasta este şi marea sa vocaţie, atributul 
suprem al originalității sale literare.” (Adrian MARINO) 


x 


Ediţie alcătuită de Mircea Coloşenco. Introducere 
de Eugen Simion: 

126. Opere, vol. I, 2004, XCVI+2160 pag. Partea întâi: 
Scrieri în limba română — Versuri (volume): 
Prima verba (1872); Poesii (1882); Excelsior 
(1895), Flori sacre (1912), Poema rondelurilor 
(1927); Din colecţii şi periodice (1870-1920); 
Proză (volume): Cartea de aur (1902); Thalasa. 
Marea epopee (1916/1969); Din colecţii şi 

127 


128. 


periodice (1875-1920), Poeme în proză. 
. Opere, vol. II, 2004, 1924 pag. Dramaturgie: 
Unchiaşul sărăcie; ladeş!; Saul; Traduceri şi 
adaptări (din colecţii şi periodice); Partea a doua: 
Scrieri în limba franceză — Versuri (în volum): 
Bronzes (1897); Proză (în volum): Le Calvaire de 
feu, roman (1906); Balalaikas, Contes Seyto-slaves 
(1911); Povestiri (din colecţii şi periodice). 
Dramaturgie: Le fou?; La mort du Dante; 
Scenario. 

Vol. I-II: 122 lei. 

Opere, vol. III, 2007, VIII+1312 pag. Publicistică: 
Literatorul. 1880-1919: I. Cuvinte-program; II. 
Poetică. Filosofie. Cugetări, III. Conferinţe. 
Cuvântări; IV. Analize literare; V. Cronici teatrale; 
VI. Polemici. Campanii de presă; VII. Articole 
ştiinţifice, financiare şi politice; VIII. Monumente 
istorice; IX. Figuri contemporane; X. Necrologuri; 
XI. Adnotări bibliografice şi culturale; XII. 
Societatea revistei „Literatorul”; XIII. Addenda; 
XIV. Extrase din presă şi corespondenţă despre Al. 
A. Macedonski. 

Vol. III: 56 lei. 
Volumele au apărut în colaborare cu Editura Univers 
Enciclopedic. 


Volumul al treilea al ediţiei de „Opere” cuprinde, 


în ordine cronologică, contribuţiile publicistice ale 


lui 


Alexandru Macedonski în revista înființată şi 


dirijată de el, „Literatorul”. 

Titu 
i MAIORESCU 
(1840-1917) 


Fiu al profesorului filolog Ioan Maiorescu 
(paşoptist moderat, adversar al preluării modelelor 
străine fără adaptarea lor la realitățile naţionale), T. 
Maiorescu a fost o personalitate de mare 
complexitate. Jurist de formaţie şi practicând 
avocatura („moşia mea”). Om politic aparținând 
aripei junimiste a Partidului Conservator, de mai 
multe ori ministru şi într-un rând prim-ministru 
(1912-1913). Din 1871 fără întrerupere deputat în 
Parlamentul României, reputat ca mare orator, temut 
prin stringenta logică şi ironia discursurilor sale, pe 
care, precedate de introduceri privind istoria politică 
a țării, le publică în cinci volume (1897-1915). 
Profesor de logică — autor al unui manual celebru — 
şi de filosofie la universităţile din Iaşi şi Bucureşti. 
Ideolog cultural, creator al teoriei „formelor fără 
fond” (În contra direcţiei de astăzi în cultura 
română, 1868) şi, pe această platformă, strălucit 
polemist în ofensiva împotriva falsului şi 
mediocrității din toate domeniile vieţii publice. 

Membru fondator, lider şi mentor al societății 
literare Junimea şi al revistei „Convorbiri literare”, 
teoretician şi critic literar. Este întemeietorul criticii 
estetice în literatura română, separând valoarea 
artistică de celelalte şi instituind-o ca obiectiv 
specific al creaţiei literare şi deopotrivă al criticii, 
definind moralitatea artei ca implicită dimensiunii 
ei estetice (ca funcţie de „ficțiunea ideală” și de 
„înălțarea impersonală”) (Comeaiile d-lui I.L. 
Caragiale, 1885). Plasându-l, pe baza a numai trei 
poezii (gest de mare risc, indicând intuiție, siguranță 
a gustului şi curaj critic), în fruntea „noii direcții” 
imediat după Alecsandri şi proclamându-l „poet, 
poet în toată puterea cuvântului”, tot el este acela 
care prin articolul Eminescu şi poeziile lui (1889) îl 
statuează ca poet de geniu şi, prin observaţiile 
privind personalitatea şi opera, trasează direcții 
esențiale ale eminescologiei, prognozând şi 
impactul uriaş al poetului asupra literaturii secolului 
al XX-lea şi a întregului viitor „vestmânt al cugetării 
româneşti”. Jurnalul, început în 1855 şi încheiat cu 
câteva săptămâni înainte de moarte, este piesa cea 
mai extinsă temporal din întreaga diaristică 
românească şi una dintre capodoperele genului la 
noi, dezvăluind extraordinara voinţă autoformativă 
a tânărului, dar şi faţa obscură, dramatic traversată 
de furtuni lăuntrice devastatoare, a „olimpianului”. 
Un extrem de bogat epistolar acompaniază opera 
diaristului. 


„La răspântiile culturii române veghează ca şi 
odinioară degetul lui de lumină: pe aici e drumul. 
Autoritatea i s-a menţinut și astăzi pentru că pleacă din 

înseși izvoarele spirituale fără moarte ale logicei, bunului 
simţ, bunului gust, și s-a realizat într-o formă pură, fără 
vârstă.” (E. LOVINESCU) 


„Ca la toți marii scriitori români, lucrarea seculară 
a limbii se concentrează şi la el într-un mare salt 
înainte, încât darul unui singur om pare și de data 
aceasta a înlocui opera înceată a mai multor generații. 
Nimeni nu scrisese ca Maiorescu mai înainte și puțini 
l-au egalat în vigoare, concizie și proprietatea 
exprimării mai târziu. Nu este deci exagerat a spune că 
în domeniul său propriu, lucrarea la care a supus graiul 
nostru nu a fost cu nimic mai prejos decât aceea a lui 
Mihai Eminescu.” (Tudor VIANU) 


* 
Ediție îngrijită, cronologie, note şi comentarii de 
D. Vatamaniuc. Studiu introductiv de Eugen 
Simion: 

129. Opere, vol. 1, 2005, XCIV+1466 pag. Critice, I-III 
(1866-1907): Recenziuni literare; Rapoarte la 
Academie; Discursuri ocazionale. 

130. Opere, vol. II, 2005, 1124 pag. Traduceri: I. Poezii 
(în presă şi în manuscrise), Literatura populară (în 
presă şi în manuscrise); II. Proze (în volum, în 
presă, în manuscrise); III. Teatru — în volum: 
Copilul Eyolf de H. Ibsen; în presă — Din Faust de 
Goethe; Filozofie; Postume; Încercări. literare 
(poezii, proze, teatru), Istorie; Filologie; 
Lingvistică. Vol. I-II: 86 lei. 


Ediţie îngrijită, prefaţă, note şi bibliografie de D. 
Vatamaniuc. Introducere de Eugen Simion: 

131. Opere, vol. III, 2006, XXVIII+II26 pag. 
Discursuri parlamentare cu priviri asupra 
dezvoltării politice a României sub domnia lui 
Carol I (1866-1888). 

132. Opere, vol. IV, 2006, 1360 pag. Discursuri 
parlamentare cu priviri asupra dezvoltării politice 
a României sub domnia lui Carol I (1888-1917). 
Vol. II-IV: 106 lei. 

Volumele I-IV au fost editate în colaborare cu Editura 
Univers Enciclopedic. 


Text stabilit, traducere, nota asupra ediției, note, 
glosar şi indici de Ana-Maria Dascălu şi Bogdan 
Mihai Dascălu. Tabel cronologic de Tiberiu 
Avramescu. Prefaţă de Eugen Simion: 
133. Opere, vol. I, 2013, LXVIII+1274 pag. Jurnal, vol, 
I: 1855-1882. Vol. I: 84 lei. 


Text stabilit, traducere, note şi comentarii de Ana- 
Maria Dascălu și Bogdan Mihai Dascălu. Ediţie 
revizuită filologic, notă asupra textului românesc 
şi indice de Adina Dragomirescu. Revizuirea 
textelor în limbi străine de Gabriela Danţiș. 
Prefaţă de Eugen Simion: 
134. Opere, vol. II, 2017, XVIII+1214 pag. Jurnal, vol, 
II: 1883-1889. 
135. Opere, vol. III, 2017, 1248 pag. Jurnal, vol. III: 
1890-1897. 
Vol. H-I: 140 lei. 
Volumele au apărut în colaborare cu Muzeul Național 
al Literaturii Române. 


Volumele I-III cuprinzând Jurnalul maiorescian 

sunt segmentate fiecare în câte două mari 
compartimente: în primul, destinat cititorului 
obişnuit, acesta va afla transcrierea modernă a 
textelor scrise în limba română de T. Maiorescu în 
anii 1850, precum şi traducerea textelor scrise în 
limba germană şi mai puţin în limba franceză; în 
secțiunea a doua, secțiunea-martor, destinată 
specialiştilor, se publică textele în limba română 
exact aşa cum le-a scris Maiorescu, precum şi 
originalele, redactate în limbi străine, îndeosebi în 
germană şi franceză. 

(1894-1935) 


Dispărut prematur, înainte de a-şi fi actualizat 
întregul potenţial alimentat de „o putere de creaţie 
impresionabilă ca elementele oarbe ale firii” (Ş. 
Cioculescu), Gib. I. Mihăescu a apucat totuşi să dea 
indicii concludente privitoare la direcția originală în 
care se îndrepta talentul său. Privită în ansamblu, 
opera lui este o radiografie a obsesiei împinse până 
la patologic: obsesia erotică în primul rând, ilustrată 
mai întâi în nuvele (La ,„ Grandiflora ”, 1928), apoi 
întruchipată memorabil de locotenentul Ragaiac, 
protagonistul romanului Rusoaica (1933), 
combinată în celălalt roman valoros, Donna Alba 
(1935), cu obsesia ascensiunii sociale, totul într-o 
proză de analiză a pornirilor obscure şi de observație 
socială, în spiritul unui realism dus până la punctul 
în care fenomenele investigate se învecinează cu 
fantasticul. 


„Rusoaica este capodopera lui Gib I. Mihăescu. Cu 
un material în parte cules personal, în parte sugerat de 

povestirile unor camarazi militari, romancierul a eşafodat 
construcţia cea mai puternică a carierei sale. [...] Prin 
simbolismul ei implicit, ea îmbogățeşte nu numai 
literatura națională de care e legată prin limbă, dar însăşi 
literatura continentală, prin adevărul general omenesc, 
precum şi prin infuzarea nu știu cărui misticism slav, de 
derivație dostoievskiană — fenomen de altfel de 
răspândire europeană.” (Șerban CIOCULESCU) 


x 


Ediție îngrijită, studiu introductiv, cronologie, 
note, comentarii şi variante de Alexandru 
Andriescu: 

136. Opere, vol. I, 2008, CLXXX+1212 pag. Nuvele şi 
povestiri: Scrieri de tinerețe (1919-1921), La 
„Grandiflora” (1928); Vedenia (1929); Din 
periodice (1921-1935), Nuvele regăsite (îngrijite de 
Leon Baconsky). 

137. Opere, vol. II, 2008, 1104 pag. Teatru: Pavilionul 
cu umbre; Confraţii; Sfârşitul; Criză în barou. 
Romane: Braţul Andromedei; Femeia de ciocolată. 
Texte recuperate. 

138. Opere, vol. III, 2008, 1520 pag. Romane: 
Rusoaica; Zilele şi nopțile unui student întârziat; 
Donna Alba. 

Vol. I-II: 174 lei. 


Ediţia, publicată inițial la Editura Minerva, a 
fost revăzută integral în vederea reeditării; de altfel, 
datorită calităților ei ştiinţifice incontestabile, a 
primit premiul „Perpessicius” al Muzeului Naţional 
al Literaturii Române (premiu rezervat edițiilor 
critice). 

Constantin 
NEGRUZZI 


(1808-1868) 


Dacă pentru a ajunge la maturitate marea poezie 
a trebuit să-l aştepte pe Eminescu, iar romanul pe 
Slavici şi Rebreanu, nuvelei româneşti i-a fost dat 
să-şi înceapă cariera printr-o capodoperă: Alexandru 
Lăpuşneanu (1840), de Costache Negruzzi, scriere, 
zice Călinescu, putând ajunge la fel de celebră ca şi 
Hamlet dacă ar fi fost scrisă într-o limbă de uz 
universal. Coincidente cronologic şi nu departe 
valoric de ea stau cele 22 de schiţe din ciclul Negru 
pe alb — Scrisori la un prieten, modele de concizie 
caracterologică în felul fiziologiilor uzuale în epocă, 
dar şi glose în manieră eseistică pe teme diverse: 
miniaturi pline de vervă, scrise într-o limbă literară 
surprinzător de evoluată pentru o vreme care era una 
a dibuirilor şi experimentelor fanteziste. Se adaugă 
nuvela O alergare de cai, revelată în ultimul timp 
drept o „bijuterie de precizie tehnică” (N. 
Manolescu). Natura şi disciplina clasică a autorului 
(grație cărora el construieşte şi frazează limpede, 
armonios şi cu maximă economie a mijloacelor) 

temperează — exceptând ceea ce el însuşi şi-a definit 
ca „păcatele tinereţelor” — excesele de tot felul, în 
numele bunului simţ şi al spiritului critic, însuşiri ce 
l-au determinat pe G. Ibrăileanu să-l numească 
„primul junimist”. Ediţia critică de acum e opera 
unui filolog dublat de istoricul literar autor al unei 
monografii C. Negruzzi, profesorul ieşean Liviu 
Leonte. 


„În rândul primilor realiști stă Costache Negruzzi, 
natură cumpătată şi discretă, stăpân pe acea disciplină 
interioară care îl împiedică să se destăinuiască prea 
abundent și care, în locul expresiei patetice a propriilor 
sentimente, preferă observația exactă a realității 
exterioare, însuflețită uneori prin comentariul său ironic. 
Trăind în afară mai mult decât în sine, Negruzzi observă 
natura și omul. (Tudor VIANU) 


x 


Ediție critică, note şi variante de Liviu Leonte. 
Studiu introductiv de Eugen Simion: 
139. Opere, 2009, LXXVIII+1234 pag. Păcatele 
tinereţelor; Proză. Poezie. 
Vol.: 69 lei. 


Publicată iniţial în seria de „Opere” a Editurii 
Minerva, ediţia a fost în întregime revizuită în 
vederea reeditări, fiind reintroduse în text şi 
paragrafele eliminate de cenzură. Ca atare, ținând 
seama de valoarea ei ştiinţifică, a primit premiul 
„Perpessicius” pentru ediţii critice al Muzeului 
Naţional al Literaturii Române. 

Hortensia 
PAPADAT 
BENGESCU 
(1876-1955) 


Opera Hortensiei Papadat-Bengescu realizează, 
printr-o metamorfoză asupra căreia ideologia critică 
a lui E. Lovinescu a jucat un rol catalitic (scriitoarea 
frecventând cu fidelitate cenaclul „Sburătorul”), 
trecerea de la proza subiectivă, lirică şi impresionistă 
(Femeia în fața oglinzei ş.a.), la cea obiectivă din 
marele roman al familiei Hallipa, care, prin primele 
trei piese (Fecioarele despletite, Concert din muzică 
de Bach, Drumul ascuns), a făcut din autoare un 
creator de primă mărime al romanului psihologic 
românesc, aşa cum este clasată ferm de exegeza de 
după 1960 (față de judecăţile minimalizante şi 
indecise ale criticii interbelice), E. Simion asertând 
că „ciclul Hallipilor aduce o tipologie nemaiîntâlnită 
până atunci în romanul românesc şi, mai ales, vine 
cu un stil nou de a scrie. Un stil în care pătrunde 
masiv eseul romanesc şi analiza psihologiilor în 
mişcare”. Reconstituind devenirea burgheziei 
româneşti, în speţă a celei din „Cetatea vie”, adică 
Bucureştiul de după Primul Război Mondial, ciclul 

poate fi înțeles şi ca ilustrarea epică a replicii de 
factură ideologică liberală pe care Lovinescu o 
dăduse teoriei maioresciene a „formelor fără fond” 
. „A adopta întâi, a se adapta îndată, a se pătrunde 
pe urmă. Era o metodă inversă. Aşezau întâi etajul 
pe piloni şi apoi lucrau de la el, în jos, tencuiala”, 

sună o inserție eseistică de mare pondere euristică 
din An roman. Istoria e continuată în romanele 


pe E E. 


Străina. 


„Plăcerea prozatoarei este să vadă cum scapătă 
sufletul, cum își mărturiseşte mizeria și suferințele, după 
ce a făcut totul ca să pară de viță aleasă. Au dispărut 
eleganţele, precautțiile și tonul corect, locul lor luându-l 
frivolitatea, mahalagismul și tertipul. [...] Am putea 
spune că între autoare și eroi se instaurează un raport de 
adversitate şi beligeranță, cu adevărat captivant. 
Romanciera, care nu-şi mai iubeşte personajul cu pasiune 
flaubertiană, îl spionează și-l perchiziționează fără 
îndurare, în vreme ce acesta luptă să-și ascundă păcatele 
şi infirmitatea.” (Al. PROTOPOPESCU) 


* 


Ediţie coordonată de Gabriela Omăt. Text îngrijit 
de Viviana Șerbănescu. Note şi comentarii de 
Eugenia Tudor Anton şi Gabriela Omăt. Studiu 
introductiv de Eugen Simion: 

140. Opere, vol. 1, 2012, LXIV+1392 pag. Romane: 
Femeia în faţa oglinzei; Balaurul; Fecioarele 
despletite; Concert din muzică de Bach; Drumul 
ascuns. 

141. Opere, vol. II, 2012, 1512 pag. Romane: 

Logodnicul şi Rădăcini. 

142. Opere, vol. III, 2012, 1840 pag. Romanul inedit 
Străina (Studiu de arhivă şi selecţia lotului 
manuscris de Elena Docsăneanu). 

Vol. I-III: 304,50 lei. 


Romanul Străina, crezut multă vreme pierdut, 
este publicat pentru prima dată în ediţia de faţă, 
grație dificilei şi acribioasei „ipoteze de 
reconstituire” a Gabrielei Omăt, care revizuieşte şi 
completează întreaga ediție a Eugeniei Tudor Anton, 
apărută inițial la Editura Minerva. Ediţia a primit 
recent (2013) premiul „Perpessicius” pentru ediţii 
critice al Muzeului Naţional al Literaturii Române. 

Marin 
PREDA 
(1922-1980) 


După convingătorul debut cu volumul de nuvele 
Întâlnirea din Pământuri (1949), carte novatoare la 
noi prin introducerea masivă a tehnicii 
comportamentiste, cu corelatul ei — absenţa 
naratorului omniscient —, şi aducându-i autorului, 
prin chiar acestea, acuza (ideologizată, anatemizantă 
şi penalizantă în epoca realismului socialist) de 
naturalism, romanul Moromeţii, I (1955) îl consacră 
pe Marin Preda drept clasic al literaturii române. 
Romanul îmbogăţea imaginarul epic românesc cu o 
zonă inedită, satul din Câmpia Dunării, schimba 
major perspectiva tradițională asupra lumii rurale şi 
crea un tip memorabil de țăran, Ilie Moromete, 
pentru care pământul nu mai reprezintă scopul 
ultim, ci o valoare-mijloc pentru o existenţă liberă: 
„Domnule, eu întotdeauna am trăit independent”, va 
spune eroul în volumul al doilea (1967), carte 
subtextual subversivă, punând în cauză, prin vocea 
lui Moromete (erou cu credibilitate şi prestigiu 
sporite, căci el devenise deja categorie tematică şi 

stilistică:  „moromețianismul”), colectivizarea 
agriculturii, după cum I/ntrusul pune sub semnul 
întrebării industrializarea socialistă forțată. Caracter 
subversiv, merge, în Cel mai iubit dintre pământeni 
(1980) — roman „fota/”, zice la apariție E. Simion: 
erotic, politic, social, eseistico-filosofic —, până la 
denunțarea pe faţă a „erei ticăloşilor” (regimul 
comunist) şi reduce până la insignifianță ponderea 
cedărilor ideologice pe care a fost nevoit să le facă 
spre a-şi putea publica marile opere (între reuşite, o 
carte-jurnal de creaţie, Viaţa ca o pradă, 1977). In 
total, o literatură produsă de o mare conştiinţă 
morală în neîntreruptă stare de veghe şi de alertă, 
preocupată cu dramatică fervoare de „blestematele 
chestiuni insolubile”, ca şi de etica scrisului şi de 
confruntarea pe viață şi pe moarte cu abisurile 
acestuia. 


„Meritul principal al lui Marin Preda e de a fi dat 
prozei noastre un volum de conştiinţă corespunzător. [...] 
Nu în sens civic, moral sau artistic — sensuri față de care 
autorul Imposibilei întoarceri şi al unei opere atât de 
perfecte ca Moromeţii nu este şi nu poate rămâne străin 
—, ci în Acela mai special de complexitate a trăirii, de 
totalitate a exprienţelor interioare (şi orice experiență, de 
orice natură, devine în ultimă instanță interioară), de 
amplitudine a comprehensiunii.” (Valeriu CRISTEA) 


„În Cel mai iubit dintre pământeni, confesiunile, 
portretele, reflecțiile morale (foarte serioase, foarte 
profunde) alcătuiesc un dens roman de moravuri, scris 
de un moralist de forță. Puţini au remarcat această 
dimensiune (excepţională) a epicii lui Marin Preda. 

Prozatorul este un moralist autentic, aforismele lui (în 
sfera existenţială) sunt memorabile. A scris în fond un 
roman puternic, care nu s-ar putea numi altfel decât 
romanul unei conştiinţe reflexive în timpul unei dictaturi 
odioase.” (Eugen SIMION) 


x 
Ediţie îngrijită de Victor Crăciun. Prefață de 
Eugen Simion: 

143. Opere, vol. I, 2002, CXIV+1358 pag. Nuvele şi 
povestiri: Întâlnirea din Pământuri, Indrăzneala; 
Friguri; Desfăşurarea, Din publicații şi alte 
volume, din manuscrise şi dactilograme; Moromeţii 
D. 

144. Opere, vol. II, 2002, 1736 pag. Moromeţii (II); 
Risipitorii; Intrusul; Marele singuratic. 

145. Opere, vol. III, 2002, 1660 pag. Delirul; Cel mai 
iubit dintre pământeni. 

Vol. I-III: 280 lei. 

146. Opere, vol. IV, 2003, XII+1348 pag. Viaţa ca o 
pradă; Imposibila întoarcere; Convorbiri cu 
Florin Mugur, Articole şi eseuri din publicaţii şi 
manuscrise; Articole. Interviuri şi alte convorbiri. 
Vol. IV: 70 lei. 


Un al cincilea volum va cuprinde însemnările 
subiective (jurnalele intime), corespondenţa 
scriitorului, în bună parte inedită, precum şi 
documente privitoare la biografia şi opera lui Marin 
Preda. 


140 


Liviu 
| REBREANU 
(1885-1944) 


Când, în 1920, apărea romanul Jon, E. Lovinescu 
(reticent, ca teoretician şi promotor al 
modernismului sincronist, față de proza rurală, în 
favoarea celei citadine şi intelectuale) saluta în el 
primul roman românesc cu adevărat obiectiv, în 
vreme ce N. Iorga îl desfiinţa în termeni apocaliptici. 
Faptul e semnificativ pentru revoluţia săvârşită de 
autor: prin Ion, Liviu Rebreanu dădea lovitura de 
moarte întregii literaturi (şi ideologii) sămănătoriste. 
Revoluţia o pornise mai devreme, însă la scară mică 
şi fără vizibilitate, în nuvelistica pe teme țărănești, 
începută în 1912 cu volumul Frământări. Fresca 
satului ardelean de la 1900, avându-l în centru pe 
eroul exponențial şi simbolic, făcea loc, peste 13 ani, 
epopeii ce reconstituia tragedia țărănească de la 
1907, dând ampla şi memorabila imagine a 
psihologiei contradictorii a masei: romanul 
Răscoala. Intre timp, realismul rebrenian urmase şi 
alte traiectorii de succes: romanul psihologic prin 

Pădurea spânzuraților (1924), anticipat de 
puternicele nuvele Ițic Ștrul dezertor şi Catastrofa, 
şi cel ezoteric şi mistic prin Adam şi Eva, cu cel din 
urmă scriitorul arătând limpede (ca şi micul roman 
de psihologie abisală Ciuleandra) că poate trece şi 
„dincolo de realism” (I. Simuţ). Romanele ce au 
urmat experimentează fără reuşite notabile 
narațiunea erotică (Jar), a mediului citadin şi politic 
(Gorila) sau intriga polițistă (Amândoi). Prin 
capodoperele sale, Rebreanu rămâne un mare 
constructor al romanului, creator de planuri şi de 
mase ample ca şi de detalii cu grea semnificație, la 
care el ajunge printr-o însușire proprie doar marilor 
romancieri: calmul epic, al cărui efect e surprins de 
G. Călinescu într-o formulă memorabilă despre 
Răscoala, dar valabilă şi pentru celelalte 
capodopere: „Frazele, considerate singure, sunt 
incolore ca apa de mare ţinută în palmă, câteva sute 
de pagini au tonalitatea neagră-verde şi urletul 
mării”. 


„(Liviu Rebreanu) este un romancier al luptei şi al 
pasiunilor. Schema tuturor creaţiilor sale ar putea fi 
reprezentată într-un fel generalizat prin imaginea liniștii 
sfâşiate, a tăcrilor apaente sub care mocnesc pasiuni. 
Satul «părea» mort în Jon, ţara — liniștită în Răscoala, 
conştiinţa lui Apostol Bologa — împăcată în Pădurea 
spânzuraților.” (Lucian RAICU) 


„Pentru Liviu Rebreanu scrisul are o valoare etică 
supremă, pentru că dă rost vieţii sale, îl transformă ca 
om, iar unele dintre scrierile sale, cele mai bune, pot fi 
interpretate ca «rugăciuni» sau implorări simbolice de 

iertare, pentru că suspiciunea, care l-a afectat profund pe 
scriitor, stârneşte vinovăția — chiar şi fără justificarea 
reală, dar cu atât mai greu de înlăturat. [...] Deşi s-a «sfiit 
totdeauna să scrie pentru tipar la persoana întâi», după 
cum declară în Cred, Liviu Rebreanu nu poate ascunde 
o vinovăţie, mai mult sau mai puțin inventată, decât prin 
mecanismele  sublimării într-un imaginar care 
răscumpără şi disculpă trecând-o prin alambicurile 
nevăzute ale inconştientului.” (Ion SIMUȚ) 


x 


Ediție alcătuită de Mircea Coloşenco şi Ilderim 
Rebreanu. Prefață de Eugen Simion: 
147. Opere, vol. 1, 2001, LXXII+1320 pag. Ton; 
Pădurea spânzuraţilor; Adam şi Eva. 
148. Opere, vol. II, 2001, 1014 pag. Ciuleandra; 
Crăişorul Horia; Răscoala. 
149. Opere, vol. III, 2001, 1104 pag. Jar; Gorila; 
Amândoi. 
Vol. I-III: 280 lei. 


Ediţia va fi continuată cu volume cuprinzând 
nuvele, povestiri, dramaturgie, publicistică, 
memorialistică şi corespondență. Ilderim Rebreanu, 
unul dintre autorii ediției, este fiul lui Tiberiu 
Rebreanu, fratele cel mai mic al lui Liviu Rebreanu. 

Mihail 
SEBASTIAN 
(1907-1945) 


Dispărut, într-un absurd accident automobilistic, 
la nici 38 de ani împliniţi, Mihail Sebastian a lăsat 
nu numai o seamă de virtualităţi, ci şi realizări. Ca 
romancier, a exersat modalități diverse: lirică, 
realistă, eseistică şi ideologică; dramaturgul aduce 
o formulă proprie, mixând în chip original umorul 
cu poezia, în compuneri care s-au bucurat de succes 
la un public larg; jurnalul ţinut între 1935-1944 şi 
publicat după 1989 e un document complex: pentru 
propria creaţie, dar şi pentru generaţia din care 
autorul făcea parte (cea a discipolilor lui Nae 
Ionescu, între care s-a prenumărat), totodată jurnal 
politic, erotic, „de criză” şi, nu în ultimul rând, o 
meditaţie privind condiția evreului în cultura 
română. Valoroasa şi vasta lui activitate de cronicar 
literar este, în acelaşi timp, şi secțiunea cea mai puţin 
cunoscută a operei (au fost strânse în volum, de 
Cornelia Ştefănescu, doar începuturile acestei 
foiletonistici), de aceea actuala ediţie critică, 
restituindu-i integral creația, va deveni un 

instrument de lucru indispensabil pentru 
(re)descoperirea scriitorului. Ediția este rezultatul 
muncii unui grup de cercetători ai Institutului de 
Istorie şi Teorie Literară „G. Călinescu” al 
Academiei Române. 


„Calitatea principală a lui Mihail Sebastian a fost 
luciditatea, dublată de expresia rapidă, directă, tăioasă ca 
o lamă de Toledo. [...] Scrisul lui nu evită scrisul 
gazetăresc, stil vorbit, cu faţa la public, într-o vreme când 
critica literară se cam îmbâcsea într-un stil pe care Tudor 
Vianu l-a numit scriptic. Este însă totodată un scris dens, 
ferm, cu acel curaj al afirmației care-l relevă pe criticul 
de vocaţie.” (Şerban CIOCULESCU) 


x 


Ediție coordonată de Mihaela Constantinescu- 
Podocea. Text ales şi stabilit, note, comentarii şi 
variante de Mihaela Constantinescu-Podocea şi 
Oana Safta. Prefaţă de Eugen Simion: 
150 Opere, vol. I, 2011, LXXXII+1598 pag. Proză: 
Fragmente dintr-un carnet găsit; Femei (roman); 
De două mii de ani (roman); Cum am devenit 
huligan; Deschiderea stagiunii; Oraşul cu salcâmi, 
Accidentul. 


Ediţie coordonată de Mihaela Constantinescu- 
Podocea. Text ales şi stabilit, note, comentarii şi 
variante de Mihaela Constantinescu-Podocea, 
Liliana Corobca şi Petruş Costea. Postfaţă de 
Eugen Simion: 
151. Opere, vol. II, 2011, 1040 pag. Teatru: Jocul de-a 
vacanța; Steaua fără nume; Insula; Ultima oră; 

Nopți fără lună; Potopul; Corespondenţă. 
Vol. I-II: 131 lei. 


Ediţie coordonată de Mihaela Constantinescu- 
Podocea. Text ales şi stabilit, note, comentarii şi 
variante de Mihaela Constantinescu-Podocea, 
Oana Safta şi Petruş Costea: 
152. Opere, vol. HI, 2013, VIII+1352 pag. Publicistică 
(1926-1929). 
153. Opere, vol. IV, 2013, 1312 pag. Publicistică (1930- 
1932). Vol. II-IV: 161 lei. 


Ediţie coordonată de Mihaela Constantinescu- 
Podocea. Text ales şi stabilit, note, comentarii şi 
variante de Mihaela Constantinescu-Podocea şi 
Oana Safta. Prefaţă de Eugen Simion: 
154. Opere, vol. V, 2014, VIII+936 pag. Publicistică 
(1933-1934). 


Text ales și stabilit, note, comentarii şi variante de 
Oana Safta şi Petruş Costea: 
155. Opere, vol. VI, 2014, 1280 pag. Publicistică 
(1935). 
Vol. V-VI: 145 lei. 


Ediţie coordonată de Mihaela Constantinescu- 
Podocea. Text ales şi stabilit, note, comentarii şi 
variante de Mihaela Constantinescu-Podocea și 
Petruş Costea: 
156. Opere, vol. VII, 2015, VIII+1288 pag. Publicistică 
(1936-1937). 
157. Opere, vol. VIII, 2015, 1504 pag. Publicistică 
(1938-1945). 

Vol. VII-VIII: 145 lei. 

După finalizarea voluminoasei secțiuni a 
publicisticii scriitorului, urmează să fie tipărit şi 
Jurnalul acestuia cu mare ecou, nu numai în 
România, tipărit pentru întâia oară în anul 1996 de 
Gabriela Omăt. 

Ion D. 
SIRBU 
(1919-1989) 


Fiu de miner, singurul comunist (încă din 
ilegalitate) din Cercul Literar de la Sibiu, asistent al 
lui Blaga la catedra de Estetică a Universităţii 
clujene şi eliminat din învățământ odată cu acesta, 
arestat şi condamnat de regimul comunist la 
închisoare politică, şomer, apoi vagonetar de mină 
ŞI, în fine, secretar literar la un teatru, primind 
dreptul de a publica, dar neputându-şi tipări scrierile 
cele mai valoroase, mort de cancer cu numai trei luni 
înainte de căderea regimului Ceauşescu, Ifon] 
D|esideriu] Sîrbu a urcat, după 1989, pe culmile 
ierarhiei literare româneşti, fiind recunoscut drept 
unul dintre puţinii noştri mari scriitori cu operă de 
sertar. Romanul Adio, Europa! — o distopie 
radiografiind cu maximă luciditate şi putere de 
reprezentare totalitarismul comunist românesc — 
face pandant cu extraordinarul Jurnal al unui 
jurnalist fără jurnal, operă de bogată substanţă 
existențială, filosofică şi morală, o capodoperă a 
genului  diaristic, şi cu o voluminoasă 

corespondenţă, de aceeaşi complexitate ideatică şi 
existențială, aureolată de valoarea literară. 


„Cartea [Jurnalul unui jurnalist fără jurnal] este o 
amară meditație segmentată în aforisme despre condiția 
noastră în «epoca de aur», trecătoare, și în epoca 
balcanică, definitivă. Încercări de definire în timp și 
spaţiu. Sunt ziceri obsesive, care se înalță, cad şi iarăşi 
se cațără spre lumină, ca sforțările unuia de a trece peste 
un zid înalt. Ritm gâfâit, încordare aprigă. Se simte 
încordarea disperată de a se menține în lumea spiritului. 
După aceea vezi resemnare şi eşuare în melancolie. 
Cartea e dramatică şi tristă. «Sunt pagini de pus pe piept, 
când oi muri», mi-a spus odată.” (Marin SORESCU) 


As Isa 


ca de o adevărată religie, «orfanul de limbă maternă» 
Ion D. Sîrbu devine, prin toate scrierile sale, un adevărat 
performer al exprimării. Epitetul umoristic, adesea 
foarte politizat, derivat din substantivul propriu — epitet 
exploziv, eclatant prin noutate, prin surpriză — reprezintă 
doar unul din mijloacele acestei performanţe.” (Valeriu 
CRISTEA) 
x 
Ediție îngrijită, cronologie şi note de Toma Velici 
în colaborare cu Tudor Nedelcea. Introducere de 
Eugen Simion: 
158. Opere, vol. I, 2013, CXL+1268 pag. Jurnalul unui 
jurnalist fără jurnal. Volumul conține ilustrații. 
159. Opere, vol. II, 2013, XXXIV+1598 pag. 
Corespondenţă. 
Vol. I-II: 168 lei. 

loan 


SLAVICI 
(1848-1925) 


Clasat de Maiorescu, referindu-se la prozator, 
drept „cel mai capabil scriitor al Junimii”, 
subapreciat sau ignorat de critica interbelică, 
reabilitat şi trecut între marii clasici de G. Călinescu 
(Istoria... 1941), Ioan Slavici şi-a păstrat până astăzi 
acest loc prestigios în canonul literar românesc, 
prozatorul fiind recunoscut unanim ca întemeietor, 
la noi, al nuvelei realiste psihologice (Novele din 
popor, 1881; Pădureanca, 1884) şi ca precursorul 
cel mai afin şi mai valoros al lui Rebreanu, cu un rol 
decisiv în emanciparea prozei contemporane de 
lirism şi de tezismul idilizant, tocmai în epoca de 
pregătire şi de ecloziune a ideologiei literare 
sămănătoriste (romanul Mara, o capodoperă, apare 
în revistă în 1894, iar în volum abia în 1906). 
Pătrunderea psihologică şi simţul acut şi avizat al 
observaţiei sociale, alături de intenționalitatea 
pedagogică a celui care s-a vrut dintotdeauna dascăl, 
definesc şi memorialistica sa (Lumea prin care am 
trecut), conţinând pagini de neocolit în cunoaşterea 

lui Eminescu, student la Viena, sau a militantismului 
național ardelean („Tribuna” şi tribuniştii). 
Cuprinzând şi publicistica politică, civică şi 
culturală, actuala ediție umple un mare gol, fiindcă 
restituie o latură prea sumar cunoscută şi adesea 
tendenţios citită, dar care în realitate se constituie 
într-un nou relief pe harta operei întregi a 
scriitorului. Ea pune astfel la îndemâna cititorilor un 
Slavici de descoperit. 


„Aparent placid, tern (ca şi stilul prozei sale), el 
observă şi înregistrează, iar mişcarea sentimentală 
vizibilă doar în «idilele» primelor scrieri, cu viziunea 
ritualică a existenţei rurale, e repede reprimată, ca și 
accentul unui umor greoi, pentru care în mod vizibil 
nu avea vocație. Ascunsă, ca și puterea fizică bănuită 
în mâinile lui mari, de meșteșugar dedat cu uneltele 
primitive, aspiraţia acestui creator e forța, singura 
capabilă să cioplească mari ansambluri umane.” 
(Mircea ZACIU) 


x 


Ediţie de Constantin Mohanu. Prefață de Eugen 
Simion: 

160. Opere, vol. I, 2001, LXXIX+1102 pag. Nuvele: I. 
În volume: Popa Tanda, Scormon; Budulea taichii; 
Moara cu noroc şi altele. 

161. Opere, vol. II, 2001, 1092 pag. Nuvele în volume 
(continuare). II. În periodice. 

Vol. I-II: 130 lei. 


Text ales şi stabilit, note şi comentarii, repere 
critice şi glosar de Constantin Mohanu. Prefaţă 

de Eugen Simion: 

162. Opere, vol. III, 2003, 878 pag. Mara (roman); Din 
bătrâni (|. Luca, II. Manea — naraţiuni istorice). 

163. Opere, vol. IV, 2003, 1128 pag. Din două lumi; Cel 
din urmă Armaş; Corbei; Din păcat în păcat. 
Vol. II-IV: 130 lei. 

164. Opere, vol. V, 2004, 920 pag. Poveşti. Teatru. 
Vol. V: 130 lei. 

165. Opere, vol. VI, 2005, 112 pag. Memorialistică: 
Închisorile mele; Amintiri; Lumea prin care am 
trecut. 

Vol. VI: 58 lei. 

166. Opere, vol. VII, 2006, 1614 pag. Publicistică 
literară: Scrieri istorice şi etnografice. 
Vol. VII: 69 lei. 

167. Opere, vol. VIII, 2007, 1704 pag. Publicistică 
literară: Scrieri istorice şi etnografice, Scrieri 
sociale şi economice. 

Vol. VII: 66 lei. 
Volumele I-VIII au apărut în colaborare cu Editura 
Univers Enciclopedic. 


Ediție critică de Dimitrie Vatamaniuc. Prefață 
(vol. IX) şi cuvânt înainte (vol. X) de Eugen 
Simion: 
168. Opere, vol. IX, 2010, XXVIII+1540 pag. 
Publicistică social-politică: „Tribuna ” şi epoca sa. 
Vol. IX: 71 lei. 
169. Opere, vol. X, 2012, XVIII+1302 pag. Publicistică 
social-politică: Problema naţională. Memorandul. 
Vol. X: 75 lei. 
170. Opere, vol. XI, 2017, XX+1484 pag. Publicistică 
social-politică: De la Războiul de Independenţă la 

Primul Război Mondial. 

Vol. XI: 103 lei. 
Volumul XI a apărut în colaborare cu Muzeul 
Naţional al Literaturii Române. 


Volumul X cuprinzând publicistica lui Ioan 
Slavici din anii redactării şi procesului 
Memorandumului prezintă un excepţional interes în 
legătură cu opiniile patriotice ale acestuia privind 
lupta de supravieţuire a românilor din Transilvania 
la sfârşitul secolului al XIX-lea. 

Marin 
SORESCU 
(1936-1996) 


Opera diversă şi vastă a lui Marin Sorescu îşi 
datorează valoarea, pe lângă obligatoriile înzestrări 
native, şi unei inteligențe aşa-zicând de bun manager 
al propriilor creații, inteligență prin care şi-a 
conştientizat fără bovarism darurile, pe fiecare în 
parte şi pe toate în colaborarea lor, şi mai ales care 
l-a împiedicat „să-l ia scrisul pe dinainte” (expresia 
ea lui) şi astfel să cadă în cursa propriei maniere. În 
primii 10-12 ani, traducând pe limba tuturor marile 
teme existențiale, combinând original ludicul, 
parodicul, (auto)ironia, colocvialitatea, coborârea în 
imanent, pe de o parte, cu lirismul, gravitatea, 
sentența metafizică (de poet), pe de alta, poezia lui 
se îndrumă ulterior, prin suita La Lilieci (l-V), spre 
un lirism obiectiv, reconstituind în limbaj țărănesc 
şi într-o manieră narativă şi scenică satul ancestral, 
un topos aflat la graniţa dintre real şi imaginar. 
Aceeaşi inteligență artistică îl îndeamnă să-şi 
deschidă simultan drumul în teatru; un drum 
parabolic, pe suport biblic la început (lona, 

Paracliserul, Matca), pe suport istoric pe urmă 
(Răceala, A treia țeapă). Nu a greşit nici atunci când 
a trecut la roman (Trei dinţi din faţă, Viziunea 
vizuinii, postumul Japița), un gen pe care l-a adus 
în perimetrul înclinației sale excepționale spre 
improvizație, digresiune eseistică şi joc de limbaj. 
Tratat de inspirație şi Biblioteca de poezie 
românească sunt opera unui cultivat, fin şi creativ 
comentator de poezie, în timp ce culegerea Uşor cu 
pianul pe scări îl evidenţiază pe cronicarul literar 
dotat cu acut spirit critic, nimicitor atunci când 
aberaţia cerea intervenția de urgenţă a instituției 
ecarisajului. 


„Nici chiar Beckett n-a putut să creeze o sugestie mai 
intensă a singurătăţii omului pe lume. Totuşi, Sorescu îşi 
taie un drum propriu, de o ireductibilă marcă personală, 
încetând a mai fi un repezentant ortodox al absurdului. 
El își dă seama că acest absurd nu este o fatalitate 
inexorabilă care-l apasă pe omul modern, ci expresia unei 
erori a sa, ce poate fi înlăturată. Astfel, tot nonsensul 
vieții se datorește unei ruperi de rădăcini, care-l face pe 
omul actual să plutească haotic în gol. Sorescu străbate 
acest vid pentru a se întoarce la centrul de gravitate 
uman, care este legătura cu pământul, cu un anumit 
pământ.” (Edgar PAPU) 


* 
Ediție îngrijită de Mihaela Constantinescu- 
Podocea. Prefață de Eugen Simion: 

171. Opere, vol. I, 2002, LXXX+1816 pag. Poezii: 

Singur printre poeți. Parodii (1964), Poeme (1965); 
Moartea ceasului (1966); Tinereţea lui Don Quijote 

(1968); Tușiţi (1970); Suflete, bun la toate (1972); 
Astfel (1973); Şi aerul (1975), Descântoteca 
(1976), Sărbători itinerante (1978), Ceramică 
(1979); Fântâni în mare (1982); Apă vie, apă 
moartă (1987); Euatorul şi polii (1989), Poezii 
alese de cenzură (1991); Traversarea (1994); 
Poezii (1996). 

172. Opere, vol. II, 2002-1632 pag. Poezii: La Lilieci; 
Puntea (Ultimele) (1977); Din periodice, Din 
manuscrise. 

Vol. I-II: 180 lei. 

173. Opere, vol. II, 2003, VIII+1822 pag. Teatru: Iona; 
Paracliserul; Matca; Pluta Meduzei; Există nervi; 
Casa evantai; Desfacerea gunoaielor; Luptătorul 
pe două fronturi; Răceala; A treia țeapă; Vărul 
Shakespeare. 

Vol. II: 50 lei. 

174. Opere, vol. TV, 2005, VI+1570 pag. Publicistică: 
L În volume: Teoria sferelor de influență; Insomnii; 
Starea de destin; Uşor cu pianul pe scări; Tratat de 
inspirație; Jurnal, Romanul călătoriilor. 

175. Opere, vol. V, 2005, LXXX+1504 pag. 
Publicistică: Biblioteca de poezie românească; I. 
Din periodice. 

Vol. IV-V: 93 lei. 

176. Opere, vol. VI, 2006, 1240 pag. Romane: Trei dinți 
din față; Viziunea vizuinii. Proză scurtă: Japița. 
Vol. VI: 55 lei. 

Volumele I-VI au apărut în colaborare cu Editura 
Univers Enciclopedic. 


177. Opere, vol. VII, 2007, 1664 pag. Traduceri: 1. 
Poezii: Lirice (Boris Pasternak), Sare de lup; Casa 

din mijlocul drumului (Vasco Popa), Tratat de 
inspirație (Secţiune transversală printr-o 
mireasmă); Gazela de apă (Justo Jorge Padrón); 
Flori de prun (Tan Swie Hian); II. Proză. 

Vol. VII: 64 lei. 


“| Nichita 
STANESCU 
(1933-1983) 


Cel mai mare poet român de după Al Doilea 
Război Mondial, Nichita Stănescu, lider şi simbol 
al generaţiei '60, a jucat, încă de la debutul editorial 
cu Sensul iubirii (1960), un rol proeminent în 
reîntoarcerea poeziei noastre la lirism, după ce timp 
de un deceniu realist-socialist acesta fusese exilat şi 
desfigurat. Apoi, creatorul liric joacă un rol fără egal 
în revoluționarea temelor şi limbajului poetic 
românesc (nu întâmplător, în cartea Ioanei Em. 
Petrescu, Eminescu şi mutaţiile poeziei românești, 
îi este rezervată o secțiune comparabilă cu aceea 
acordată lui Eminescu şi Ion Barbu). Eugen Simion, 
exeget cu o aderenţă specială la poezie, distinge 
patru etape ale creației: (1) faza de „recuperare a 
subiectivităţii” şi de „reînnodare a relaţiei cu 
modernitatea” (de la volumul de debut până la 
Dreptul la timp), (2) „faza  reflexivă, 
conceptualizantă”, plonjând „în chiar inima 
metafizicului” (de la 77 elegii, 1966, până la Alfa, 
1967); (3) faza despărțirii de modernism prin 

„rescrierea” în spirit postmodern a „fantasmelor şi 
miturilor romantismului” şi a „destructurării 
discursului liric” (In dulcele stil clasic, 1970); (4) 
faza „metalingvistică” (Epica magna, 1978; Operele 
imperfecte, 1979; Noduri şi semne, 1982), numită 
astfel după un termen teoretizat de poet în 
Antimetafizica (carte postumă, 1985), unde el 
vorbeşte despre patru tipuri de poezie: „fonetică”, 
„morfologică”, „sintactică” şi, genul pentru care 
optează, „metalingvistică”. E de adăugat că în 
aceeaşi etapă el teoretizează, la modul metaforic, 
poezia „pulsatorie”, care nu-şi are centrul de 
greutate (nucleu, cuvinte-cheie) nici la început, nici 
la sfârşit, nici în alt loc precis determinat, ci 
diseminează pulsatoriu aceste nuclee, pe tot 
parcursul textului, o poezie fără început şi sfârşit, 
deschisă la ambele capete, neoferindu-se ca „operă” 
definitiv structurată şi finalizată, ci ca improvizație 
şi text în necontenit proces. Ceea ce confirmă 
concluzia aceluiaşi exeget: Nichita Stănescu este 
„spiritul cel mai liber pe care l-a dat literatura 
noastră, spiritul care a îndrăznit cel mai mult pe o 
plajă imensă de acțiune”. 


„Conștient sau instinctiv, Nichita Stănescu defineşte 
cu propria poezie o condiţie ideală a poeziei şi interesant 
e că o face fără să-şi epuizeze poezia. Căci, după ce ne 
obișnuise cu idea că nu mai are emoții, ci numai 
fulguraţii abstracte, după ce aproape ne consolase cu 
faptul că traduce întotdeauna şi nu se identifică niciodată, 
poetul trăieşte convingător în fața noastră nostalgia 
contactului direct şi sincer cu lumea.” (Mircea MARTIN) 

„Nichita Stănescu este cel mai important poet român 
de după Al Doilea Război Mondial. Odată cu el, prin el, 
logosul limbii române ia revanşa asupra poeților ei.” 
(Ştefan Aug. DOINAȘ) 


x 


Ediție alcătuită de Mircea Coloşenco. Prefață de 
Eugen Simion: 

178. Opere, vol. I, 2002, XCIV+1640 pag. Versuri: I. 
În volume: Sensul iubirii (1960); O viziune a 
sentimentelor (1964); Dreptul la timp (1965); Elegii 
(1966); Roşu vertical (1967); Alfa (1967); Oul şi 
sfera (1967); Necuvintele (1969); Un pământ numit 
România (1969); In dulcele stil clasic (1970); 
Belgradul în cinci prieteni (1972), Măreţia frigului 
(1972); Epica Magna (1978). 

179. Opere, vol. II, 2002, 1540 pag. Versuri: Operele 
imperfecte (1979); Carte de citire, carte de iubire 
(1980), Oase plângând (1982); Noduri şi semne 
(1982); Poezia începutului (1953-1957); Cântece 
la drumul mare (1955-1960); Album memorial 
(1984). 

180. Opere, vol. III, 2002, 1360 pag. ZI. În periodice 

(1957-2002); III. Inedite. 
Vol. I-III: 200 lei. 

. Opere, vol. IV, 2003, X+1262 pag. Partea întâi — 
Proză (din volume): Cartea de recitire (1972); 
Carte de citire, carte de iubire (1980), Respirări 
(1982); Amintiri din prezent (1985); Antimetafizică 
(1985); Partea a doua — Traduceri (din volume şi 
periodice). 

182. Opere, vol. V, 2003, 1262 pag. Partea a treia — 

Publicistică (din volume şi periodice); Partea a 

patra — Corespondenţă; Partea a cincea — Grafică; 
Addenda (poezii inedite, autografe, iconografie). 
Vol. IV-V: 150 lei. 
183. Opere, vol. VI, 2005, VI+682 pag. Versuri; Proză; 

Interviuri; Traduceri. 
Vol. VI: 34 lei. 

Volumele I-VI au apărut în colaborare cu Editura 

Univers Enciclopedic. 


Antologie şi prefaţă de Eugen Simion. Album 
alcătuit de Mircia Dumitrescu. Cronologie de 
Mircea Coloşenco: 

184. Poeme de dragoste. Fals jurnal intim. Album 
Nichita Stănescu, 2008, CXXXII+644 pag. 
Volumul cuprinde ilustraţii. 

Vol.: 70 lei. 


Volumul festiv, editat într-o prezentare grafică 
deosebită, asigurată de tipografia Monitorului 
Oficial, în care s-au imprimat toate lucrările din 
colecția „Opere fundamentale”, a apărut în anul 
2008, fiind menit să marcheze împlinirea la 13 
decembrie a unui sfert de veac de la despărțirea de 
Nichita Stănescu şi, totodată, apariția celui de al o 
sutălea volum din seria „Opere fundamentale”. 

Constantin 
STERE 
(1865-1936) 


Născut în Basarabia într-o familie boierească, 
implicându-se de timpuriu în activități subversive, 
deportat şi închis în Siberia, de unde evadează în 
1892, Constantin Stere se stabileşte în acelaşi an la 
laşi, unde devine dintru început teoretician şi 
promotor al poporanismului în latura lui socială, 
activând ca comiliton, la „Viaţa românească”, al lui 
G. Ibrăileanu. Om politic liberal, dar cu frecvente 
gândiri şi opţiuni independente, militează pentru 
intrarea României în războiul mondial alături de 
Puterile Centrale, ceea ce-l stigmatizează până la 
sfârşitul vieţii. Dezamăgit, retranşat în sine, 
izolându-se la moşia sa de la Bucov, scrie într-un 
ritm uluitor romanul /n preajma revoluției (1932- 
1936), ficțiune memorialistică rămasă neîncheiată, 
excelând în reconstituirea familiei, copilăriei şi 
adolescenţei lui Vania Răutu (alter ego al 
scriitorului), evocarea lumii basarabene şi a vieții de 
închisoare, zugrăvirea existenţei coloniilor de 
deportaţi, ca şi a naturii sălbatice şi stranii a Siberiei. 

Romanul revalidează mijloacele prozei tradiţionale 
într-o epocă în care romanul românesc se afla în plin 
proces de modernizare. 


„Volumul IV ne pune însă deodată în fața unui 
extraordinar prozator al geologicului. Desigur că Siberia 
însăși e o materie originală şi că interesul ar putea veni 
în bună parte din inedit. Dar proza lui Stere depăşeşte cu 
mult simpla documentaţie, ea e o epopee grandioasă a 
infernului geologic, o operă de contemplație şi de 
construcție. Autorul a fost zguduit de acest episod al vieții 
lui și l-a izolat într-o mare și fantastică pictură murală.” 
(G. CĂLINESCU) 


x 


Ediție îngrijită de Victor Durnea. Studiu 
introductiv de Eugen Simion. Postfață de Mihai 
Cimpoi: 

185. Opere, vol. 1, 2010, XCVI+1360 pag. În preajma 
revoluției I (roman): I. Smaragda Theodorovna; I. 
Copilăria şi adolescența lui Vania Răutu; III. Lutul; 
IV. Hotarul; V. Nostalgii. 

186. Opere, vol. II, 2010, 1632 pag. În preajma 
revoluției II (roman): VI. Ciubăreşti; VII. În ajun; 
VIII. Uraganul. 

Vol. I-II: 126 lei. 


Publicarea unuia dintre puţinele romane-fluvii 
din literatura română (rămas neterminat) va fi 
urmată de alte volume cuprinzând selecții din 
scrierile social-politice şi de memorialistică ale 
autorului basarabean. 


163 


(1935-1985) 


„Dacă postmodernismul românesc are, în epica 
românească postbelică, un precursor temeinic, 
acesta este Sorin Titel. Spre deosebire de prietenul 
şi comilitonele său, bănățeanul D. Țepeneag, 
părintele onirismului, alături de Dimov, autorul 
Lungii călătorii a prizonierului (1971) (carte de 
răscruce în evoluția sa), n-a ales aventura scriiturii 
(textualismul), a ales altceva, şi anume: a introdus 
şi a folosit cu abilitate aventura scriiturii în cadrele 
generale şi solide ale scriiturii aventurii, proprie 
romanului tradițional. In felul acesta, el n-a părăsit 
omul ca subiect prioritar al romanului, dar a 
examinat condiția omului din mai multe direcții şi 
cu mijloace variate. Introduce, între altele, mai multe 
voci narative, rupe planurile temporale şi le 
amestecă, foloseşte intens parabola şi, în genere, 
stilul parabolic într-o proză lucrată bine, lucrată — aş 
zice — «nemţeşte», adică în chip riguros, temeinic, 
cu țesătură deasă şi trainică, în fine, [...] combină 
realismul programatic, tern, descriptiv, îngroşat şi 

legat cu noduri strânse, cu alt tip de proză, plină de 
semne Şi de simboluri.” (E. Simion, din Prefaţa la 
actuala ediţie). 


„În cadrul literaturii române, prin acţiunea lui Titel — 
şi prin cea, omoloagă ori convergentă, a unora dintre 
colegii săi de generaţie — deja vechea problemă a 
«inferiorității» literaturii pe teme rurale a fost rezolvată 
prin eliminare. Un întreg domeniu de inspiraţie, care a 
putut, la un moment dat şi în condiţiile date, selecta 
moduri de tratare diferite de cele aplicate domeniului 
«citadin» (şi, de regulă, conservatoare), a fost pe deplin 
«sincronizat» cu curentul major al literaturii 
contemporane și repus în drepturi pe de-a întregul, readus 
în sfera marii literaturi printr-o abordare conformă cu 
orizontul estetic al contemporaneității.” (Nicolae 
BÂRNA) 

* 

Text stabilit, cronologie, note, comentarii, variante 

şi repere critice de Cristina Balinte. Prefață de 

Eugen Simion: 

187. Opere, vol. I, 2005, LXXXII+1586 pag. I. Schițe 
şi povestiri: Copacul; Valsuri nobile şi sentimentale 
(1967). II. Nuvele: Noaptea inocenților (1970); În 
periodice; III. Romane: Reîntoarcerea posibilă; 
Dejunul pe iarbă; Lunga călătorie a prizonierului, 
Tara îndepărtată; Pasărea şi umbra. 

188. Opere, vol. II, 2005, 1624 pag. Romane: Clipa cea 
repede; Femeie, iată fiul tău; Melancolie; Scenarii 
de film. Volumul cuprinde ilustraţii. 

Vol. I-II: 115,50 lei. 
Volumele au apărut în colaborare cu Editura 
Univers Enciclopedic. 

George 
TOPIRCEANU 
(1886-1937) 


Un adevărat „caz” al criticii şi istoriei literare 
româneşti este G. Topîrceanu. Etiologia 
inconfortabilului său statut a fost prinsă de G. 
Călinescu în termeni memorabili: „E nu-i niciodată 
atât de liric încât să fie mare, niciodată atât de facil 
încât să nu fie poet”. Schema călinesciană, adăugată 
unei inadecvări fundamentale — poet tradiționalist în 
plină epocă de expansiune a lirismului modern — i- 
a atras simultan reticența (când nu negația) criticilor 
de meserie şi o imensă popularitate în masa 
cititorilor, care l-au selectat şi ca reacție la poezia 
modernă, taxată de ei drept solilocvială, dificilă, 
ermetizantă. Fenomenul e similar cazului Minulescu 
— instanța democratică a simbolismului românesc — 
„ ambii poeţi săvârşind, într-un ev de maximă 
specializare şi închidere solipsistă a limbajului 
poetic, o operaţie salutară de salvgardare, fie şi prin 
„vulgarizare”, a interesului pentru poezie în publicul 
larg. Dincolo însă de această disjuncţie în receptare, 
există suficiente argumente ce motivează editarea 

lui Topîrceanu în seria „Opere fundamentale”: 
gravitatea din poeme ca Balada munților sau Balada 
morții, vivacitatea umorului melancolizat al 
Rapsodiilor..., truculenţa şi iconoclastia vecină cu 
Avangarda (zice Petru Poantă) din „stanţele 
aprocrife la Divina Comedie”, superba parafrază la 
Odiseea şi celelalte „parodii originale”, pastişele 
epice (Din vremea lui Ciubăr-vodă), tragismul 
paginilor de proză autenticistă din Pirin-Planina, 
totul într-o limbă atât de îngrijită, încât ea va fi 
reprezentat motivul ca Nichita Stănescu să afirme 
că Topîrceanu „ne-a scos din vulgaritate”, într-o 
vreme (a anilor '50) de triumf al limbii de lemn. 
Comparativ cu cele precedente, ediția de acum, 
alcătuită de un reputat istoric literar, Al. Săndulescu, 
vechi cercetător al vieții şi operei scriitorului, 
cuprinde un număr sporit de articole, cronici şi 
recenzii. 


„DI Topîrceanu este mai întâi un poet liric. Dar un 
poet liric de o natură specială. D-sa combină în multe 
din poeziile sale, și anume în cele mai reușite, 
impresionabilitatea și pasiunea celui mai subiectiv liric 
cu observaţia pătrunzătoare a unui realist. Poate din 
această cauză, inspiraţia sa poetică ne dă o impresie 
neobişnuită de luciditate, dacă cumva luciditatea 
aceasta nu se datoreşte controlului pe care-l exercită 
inteligența asupra inspiraţiei. A releva rolul prea 
excesiv al inteligenţei în creaţia lirică nu credem că 
este un elogiu de invidiat pentru un poet liric. De aceea 
ne vom permite să-i aducem dlui Topîrceanu acest 
elogiu.” (G. IBRĂILEANU) 

x 


Ediție îngrijită, note, variante, comentarii 
cronologie, aprecieri critice și bibliografie de Al. 
Săndulescu. Introducere de E. Simion: 

189. Opere, vol. 1, 2014, LXXXVI+950 pag. Poezii: 
Balade vesele şi triste, Parodii originale, Migdale 
amare, Din periodice, Postume, Fragmente 
dramatice în versuri; Proză literară: Traduceri din 
Nadeja Știrbey; Scrisori fără adresă; Pirin-Planina; 
Minunile Sfântului Sisoe. 

190. Opere,vol. II, 2014, 1068 pag. Proză literară 
(Parodii în proză), Jurnale; Articole; 
Corespondenţă. 

Vol. I-II: 145 lei. 

Ion 
VINEA 
(1895-1964) 


Dacă Tudor Arghezi a debutat editorial abia la 
47 de ani, destinul literar al lui Ion Vinea 
(pseudonimul lui loan Eugen lovanache) a vrut să 
fie mai spectaculos, dar și mai dramatic: poetul și-a 
putut vedea abia pe patul morții primul și ultimul 
său volum publicat în timpul vieții, pe care-l 
intitulase Ora fântânilor. Mai mult, acest unic 
volum antum a fost rezultatul unei selecții grăbite şi 
nu foarte inspirate, aşa cum arată şi îngrijitoarea 
volumului, Elena Zaharia Filipaş, veche şi reputată 
exegetă a poetului, romancierului şi publicistului. 
Așa s-a făcut că, spre deosebire de cei mai mulți 
dintre confrații lui, Vinea a devenit un poet al 
posterităţii. Insă nu numai poetul a avut această 
soartă. Autor a sute de articole rămase în presa 
interbelică, ziaristul a rămas ca şi necunoscut 
posterității, cu excepția celor puțini — specialiștii — 
care au foiletat periodicele epocii ori s-au ocupat 
special de editarea publicisticii lui Vinea (una de 
stânga), aşa cum a procedat tot exegeta menționată, 

căci sub îngrijirea sa şi a universitarei Magda Răduță 
a apărut de curând, şi tot la Fundaţia Naţională 
pentru Ştiinţă și Artă, însă într-o altă colecție, un 
prim și substanțial volum. A fost o temă pasionantă 
a criticii, aceea de a urmări relația dintre programul 
atât de îndrăzneţ al celui care alături de Tristan Tzara 
a pus, încă de la începutul deceniul 2 al secolului 
trecut, bazele avangardismului românesc, pe de o 
parte, şi poezia sa, pe de alta. „Vinea a prelungit, 
după părerea mea, simbolismul în modernitatea 
românească de după Arghezi, Bacovia, Blaga şi 
Barbu — scrie Eugen Simion în introducerea la 
actuala ediție — şi a deschis, mai înainte, împreună 
cu Tristan Tzara, calea avangardei româneşti. A 
părăsit-o când și-a dat seama că avangarda poate 
debarasa, într-adevăr, spațiul literaturii de 
convențiile ei statice şi infecunde, dar nu poate să 
pună nimic în loc dacă nu dă un sens creator, fertil 
estetic radicalismului său. Cu disponibilitățile și cu 
limbajul nou al metafore: (mai exact, cu imagismul 
fervent şi turbulent al metaforei- obiect), el s-a 
orientat spre o modernitate mai permisivă, mai 
gravă, cenzurată într-adevăr, de estetică, dar nu și de 
intoleranțele clasice ale esteticii.” La rândul său, 
Ov.S. Crohmălniceanu observa că, asemenea lui 
Pierre Reverdy, limbajul poetic al lui Vinea „nu 
pune mare preţ pe nonconformismele spectaculoase 
şi superficiale”, dar şi că, „deși lasă impresia falsă 
de moderație”, poezia sa îşi va vădi „efecte 
inovatoare profunde, în nu puține aspecte ale liricii 
contemporane”. Ediţia de față se înscrie între cele 
mai complexe din colecția „Opere fundamentale”. 
Deși nu se recomandă ca atare, ea este de fapt o 

ediție critică, aparatul ei de note, variante și 
comentarii alcătuind o veritabilă, riguroasă 
enciclopedie istorico-literară. Ea cuprinde toate 
datele de natură a lumina geneza și metamorfozele 
poemelor (nu puţine au avut evoluții spectaculoase, 
unele variante constituind poeme de sine stătătoare), 
sensurile obscure, elucidate (Și) prin apelul la alți 
comentatori, raportările la poezia interbelică etc. 


„Treapta la care a ajuns poetul Orei fântânilor este 
nostalgia: o nostalgie lipsită de cutremur, domoală și nu 
lipsită de decorativism; dar, prin aceasta, deloc exclusă 
de la contactul intim cu o realitate adâncă a universului, 
cu o zonă a lui, de blânde fulgerări, de apariţii de o clipă, 
de visare care acoperă discret datele cumplite ale lumii 
înconjurătoare.” (Ștefan Aug. DOINAȘ) 


x 


Text ales şi stabilit, note, comentarii, variante, 
cronologie şi indici de Elena Zaharia Filipaş. 
Introducere de Eugen Simion: 
191. Opere, 2016, LXXVI+652 pag. Poezii: Ora 
fântânilor; Din periodice; Postume; Addenda. 
Vol.: 51 lei. 

Mircea , 


VULCANESCU 
(1904-1952) 


În măsura în care se pot opera judecăţi de 
ierarhizare în interiorul unui grup de elită care a 
solidarizat personalități de talia lui Eliade, Cioran, 
Ionescu, Noica, se poate spune că Mircea 
Vulcănescu a fost cea mai luminoasă figură a 
generației 1930. Luminoasă prin viziunea sa asupra 
fiinţei româneşti, care îl situa la antipodul radicalului 
scepticism cioranian, luminoasă prin desăvârşitul 
altruism moral şi cultural, care l-a predispus în chip 
asumat la gândirea şi acţiunea exclusiv pentru 
Celălalt, luminoasă prin însuşi sfârşitul său, în 
cumplita închisoare de la Aiud, unde a lăsat cu limbă 
de moarte o propoziție ce-l saltă în zona sfințeniei 
creştine: „Să nu ne răzbunaţi!” Parte a unei generaţii 
de creaţie care a trăit cu sentimentul urgenţei într- 
un moment al istoriei presimțit de ea ca nelăsându-i 
timpul cuvenit pentru visatul (de către reprezentanții 
ei) stat de cultură la gurile Dunării, ilustrând ca 
nimeni altul tipul cultural al „sămănătorului de idei”, 
de idealuri şi de imbolduri, a făurit şi a început 

proiecte despre care E. Simion scrie în studiul 
introductiv: „Primul lucru pe care îţi vine să-l spui 
când vezi aceste programe faraonice este că autorul 
lor se pregătea să trăiască câteva sute de ani, ca omul 
biblic, şi că îşi asumase destinul întregii lumi 
româneşti.” 


„Era inima şi temeiul grupului ce-și spunea 
«generația tânără», deși se manifesta în public cel mai 
puţin. Dacă Mircea Eliade era socotit «șeful» 
generaţiei (dinainte de abdicarea ei de la pura cultură 
şi pierderea în dezbinarea politică), Mircea Vulcănescu 
era cel care o legitima în adânc... [...]. Cu toţii l-am fi 
ales pe el să ne reprezinte nu numai în fața generațiilor 
vechi sau a străinilor, dar și în faţa oricărei instanțe și 
a Marelui Străin. Gândindu-mă că l-aş alege pe Goethe 
să ne reprezinte, ca un Noe al timpurilor mai noi, 
înaintea bunului Dumnezeu, avea să-mi treacă prin 
minte și chipul lui Mircea Vulcănescu. Avea ceva de 
Noe în el. Ar fi ştiut să umple cum tebuie o arcă.” 
(Constantin NOICA) 


„Deşi avea toate calitățile să creeze o mare operă în 
domeniile pe care le-a îmbrățișat cu ardoarea spiritului 
său disociativ, n-a avut răgazul să-şi ducă, din păcate, 
proiectele la capăt; istoria și disponibilitatea lui 
nemăsurată l-au risipit în fragmente și în proiecte, e drept, 
excepționale. Un paradox: omul de sistem nu s-a putut 
realiza decât în fragmente.” (Eugen SIMION) 


x 


Ediţie îngrijită de Marin Diaconu. Prefaţă de 
Eugen Simion: 

192. Opere, vol. I, 2005, CXXIV+1344 pag. I. Pentru 
o nouă spiritualitate filosofică; II. Către fiinţa 
spiritualităţii româneşti. 

193. Opere, vol. II, 2005, 1648 pag. III. Chipuri 
spirituale; IV. Prolegomene sociologice la satul 
românesc; V. Dimitrie Gusti — profesorul; VI. 
Scoala sociologică a lui Dimitrie Gusti. 

Vol. I-II: 117 lei. 
Volumele au apărut în colaborare cu Editura Univers 
Enciclopedic. 


Nu poate fi subliniat îndeajuns meritul lui Marin 
Diaconu, unul dintre cei mai harnici şi mai 
competenți editori de texte clasice, de a strânge între 
copertele a două masive tomuri, cu un aparat critic 
impresionant, această operă a celei mai generoase şi 
stimulatoare risipiri. 

Duiliu 
ZAMFIRESCU 
N (1858-1922) 


Statutul de romancier al lui Duiliu Zamfirescu 
nu a depăşit niciodată plasamentul în zona 
intermediarului (şi axiologic, nu doar cronologic, 
fatal acesta): între tatonările din a doua jumătate a 
veacului al XIX-lea și izbânzile plenare și 
necontroversabile din anii '30 ale genului. Prin Viața 
la țară, Tănase Scatiu, In război, apoi prin unele 
pasaje și procedee din celelalte două titluri ale 
Romanului Comăneștenilor, scriitorul a depășit 
elementaritatea mijloacelor predecesorilor şi i-a 
anunțat pe triumfători fără a ajunge el însuși la 
împlinirile acestora din urmă (citatul de mai jos din 
Istoria lui G. Călinescu este edificator). O atare 
situare este principial ingrată, fiindcă însăşi 
celebrarea — la capătul lungului drum spre deplina 
maturizare — a succeselor romanului românesc trece 
în umbră epoca eroică a pionieratului. Și chiar în 
uitare. Un articol din ziarul „Cuvântul” din 1932, 
glosând că Duiliu Zamfirescu romancierul n-a fost 
ocultat prin neîndurătoarele confruntări literare, 

folosea tocmai cuvântul de mai sus: „a fost uitat, n- 
a fost lichidat”. In anul 1937, Emanoil Bucuţa 
editează scrisorile lui Duiliu către Maiorescu și 
apariția volumului produce o revelație, comparabilă 
cu aceea care a urmat publicării jurnalului lăsat de 
mentorul Junimii. Apariția masivului lot de scrisori, 
cel mai valoros din întregul epistolar zamfirescian, 
scotea la lumină nu numai chipul firesc al omului, 
acoperit până atunci de imaginea scorțoasă a 
diplomatului (singura lui față cunoscută până 
atunci), ci şi un discurs de escortă al romanelor (al 
celor mai bune), vizându-le deoptrivă formula epică 
şi geneza. Editarea epistolarului nu a provocat salturi 
în poziționarea scriitorului pe scara de valori a 
romanului românesc, dar a condus la mai buna 
comprehensiune a operei lui epice și a consolidat 
judecăți până atunci timide sau oscilante. 

Ediţia de acum are toate premisele să continue 
acest proces. Intocmită de un istoric literar consacrat 
de multă vreme creației zamfiresciene (între altele, 
după o antologie critică, el a dat o monografie a 
operei: Introducere în opera lui Duiliu Zamfirescu, 
1979) și apreciat pentru contribuţiile sale temeinice, 
aceasta este prima ediție integrală a operei de 
romancier a autorului. Integrală în dublu sens: 1) 
cuprinde toate romanele scrise de acesta şi 2) textul 
acestora este reprodus integral, fără eliminările 
impuse de cenzură în volumele apărute în timpul 
regimului comunist. Cu toate că nu se specifică pe 
pagina de gardă şi nici în nota preliminară, avem de- 
a face cu o ediție critică, incluzând toate secțiunile 
unei asemenea întreprinderi. Diplomatul Duiliu 
Zamfirescu s-ar fi simțit bine în costumul de gală 

oferit de un asemenea aparat, ca și de calitatea 
materialului şi a tehnicii în care este înveșmântată 
acum integrala epicii lui de mari dimensiuni. 


„Latura cea mai originală a romanelor lui Duiliu 
Zamfirescu este intenţia de a nota intimitatea dintre 
sufletele fine, clipele de extaz erotic. Deşi tratarea 
rămâne exterioară, apare aici pentru întâia oară pagina 
analitică, întrucât obiectul scriitorului nu e omul, ci o 
stare în sine, studiată monografic. Luate în chip absolut, 
aceste pagini sunt încă insuficiente, adesea naive, dar în 
cuprinsul literaturii noastre ele reprezintă întâiele 
încercări.” (G. CĂLINESCU) 


x 


Editie îngrijită de Ioan Adam şi Georgeta Adam. 
Studiu introductiv, cronologie, comentarii, note, 
variante şi glosar de Ioan Adam. Postfață de 
Eugen Simion: 

194. Opere, 2015, CX+1634 pag. Integrala romanelor: 
In fața vieții; Lume nouă şi lume veche; Viața la 
țară; Tănase Scatiu; In război; Indreptări; Anna 
sau Ceea ce nu se poate; Lydda. Scrisori romane 
[Romanul Deduleştilor]. Volumul cuprinde 
ilustrații. 

Vol.: 78 lei. 


Volumul a primit Premiul „B.P. Hasdeu” al 
Academiei Române. 

CULEGERI / ANTOLOGII 


BASME 
POPULARE 
ROMÂNEŞTI 


Doe e ae 
TI Ni: Ar. A 


ză 
> 
PNI 
i5 


3 


k 
OMÀNĀ 
O ACADEMA ROMĀNA 
uzina Naţională penru Stith și Artă 


AVANGARDA | 
ROMANEASCA 


Discursul asupra avangardei româneşti poate fi 
precedat de câteva teme de reflecţie — unele frizând 
paradoxul — legate chiar de apariția ei la noi. Mai 
întâi, avangarda reprezintă, în chip clar şi decis, 
prima mișcare artistică şi literară românească 
apărută fără model european (i s-ar putea alătura, 
din acelaşi punct de vedere, sămănătorismul, însă 
curente precum cel de la revista tutelată de Iorga au 
apărut relativ simultan în mai toate țările 
preponderent agrare intrate brusc și brutal în era 
citadină şi industrială). In al doilea rând, avangarda 
românească apărea într-o literatură foarte tânără 
comparativ cu marile literaturi occidentale; prin 
urmare, ea nu avusese timp să-şi uzeze şi să-şi 
convenționalizeze temele şi mijloacele formale: 
orice revoluție se produce, nu-i aşa, când toate 
condiţiile sunt coapte... In fine, avangarda se 
produce la noi aproape simultan cu iradierea în masă 
a stărilor de spirit afiliate tradiționalismului, primele 
ei manifestări (prin foarte tinerii Ion Vinea, Tristan 
Tzara şi Adrian Maniu — cel din întâile lui cărți de 
proză, eminamente parodice și dezvăluitoare de 
clişee mentale și lingvistice) datând din jurul lui 
1910. Dacă mişcarea are într-adevăr un înaintaș, 
acela este, precum se știe, unul autohton, 
surprinzătorul Urmuz, pe care de altfel avangardiștii 
înșiși și-l vor revendica cu fală drept precursor, 
întemeind și o revistă purtând numele lui. Există şi 
alte teme de reflecţie — veche şi mereu nouă — asupra 

statutului revoluționarului, moment a cărui filosofie 
negatoare ar putea fi rezumată în cuvântul de ordine 
pronunțat de Ion Vinea la 1922 în coloanele revistei 
sale „Contimporanul”: „Jos arta, căci s-a prostituat!” 
Formulată de mult, stăruie încă — fie și sotto-voce 
rostită -— întrebarea dacă această mişcare 
eminamente rebelă şi, încă în termeni violenți și 
gesticulatori, răsturnătoare de toate convențiile 
literar-artistice, nu se rezumă cumva la teribil de 
abrazivul ei gest de frondă şi la setul ei de idei 
doctrinare, teoretice, fiind lipsită de materia care să 
dea manifestărilor şi produselor sale minima 
substanțialitate de natură a le acroșa creaţiei majore. 
Un răspuns cu actele pe masă (atât cu cele 
doctrinare, cât şi cu ilustrarea lor poetică şi narativă) 
ni-l oferă chiar antologia de față, numărând aproape 
1.700 de pagini. Un altul, obiectiv-comprehensiv și 
plauzibil, ne este oferit de cercetarea aprofundată a 
fenomenului sub toate aspectele de către criticul şi 
istoricul literar Ion Pop, într-un cunoscut studiu care 
precedă antologia. Una dintre concluziile lui afirmă: 
„Adeseori discursul manifestelor sună mai 
convingător și mai autentic decât al creaţiei propriu- 
zise ce suferă din cauza imixtiunilor doctrinare, 
după cum ceea ce s-a numit convenția fugii de 
convenție subminează multe dintre producțiile 
avangardiştilor noştri, conducându-i spre acea 
«originalitate de grup» care e de fapt un alt nume al 
uniformizării datorate unei ilustrări fidele a 
«manifestului». S-a putut observa însă pe parcurs că 
nici creaţia adevărată nu e neglijabilă în acest spațiu, 
oricâte obiecții de «metodă» s-ar putea face. 
Proaspăta efervescenţă a imagismului unui Voronca, 

exasperarea «poemelor invectivă» bogziene sau 
tulburătoarea alchimie verbală din «athanorul» 
poetic al lui Gellu Naum sunt realități peste care nu 
se poate trece, asociate organic unui aport teoretic 
novator.” Privind din altă perspectivă, a intensității 
şi gradului de radicalitate ale fenomenului, un alt 
campion al înțelegerii și judecății echilibrate, Lucian 
Raicu, asertează: „Manifestele, foile volante ale 
epocii, erau adesea de o violență programatică ieșită 
din comun [...], mărturisind o fermă decizie de a o 
încheia cu un ciclu al artei şi de a instaura în locul 
lui un altul, dar o privire cât de cât lucidă discerne 
aici o violență mai curând verbală, făcută din 
cuvinte, şi nu expresia caracterului profund al 
avangardei noastre. Ceea ce rămâne, s-ar zice, 
specificitatea acesteia, este o anumită relaxare, o 
anumită destindere, o mişcare lină şi liniștită, 
temperată şi nonşalantă, un mod în cele din urmă 
ezitant de a înţelege înnoirea, o discontinuitate şi o 
anumită slăbiciune a angajării într-o experiență care 
cere implicarea totală, intensă şi fanatică.” 


x 


Antologie, studiu introductiv, cronologie, 
referințe critice şi note de Ion Pop. Postfață 
de Eugen Simion: 

195. Avangarda Românească, 2015, XCIV+1666 
pag. Cuprinde următorii scriitori: Urmuz, 
Tristan Tzara, Ion Vinea, Jacques G. Costin, H. 
Bonciu, Ion Călugăru, F. Brunea, Ilarie 
Voronca, Stephan Roll, Mihai Cosma, Geo 
Bogza, Saşa Pană, Marcu Taingiu, Virgil 
Gheorghiu, Grigore Culcer, Constantin 

Nisipeanu, Virgil Carianopol, Mihai 
Avramescu, M. Blecher, Eugen Ionescu, Victor 
Valeriu Martinescu, Taşcu Gheorghiu, Dan 
Faur, Miron Radu Paraschivescu, Vasile 
Dobrian, Gherasim Luca, Sesto Pals, Gellu 
Naum, Paul Păun, Dolfi Trost, Virgil 
Teodorescu, Paul Celan. 

Vol.: 78 lei. 

Volumul a apărut în colaborare cu Muzeul 
Naţional al Literaturii Române. 

BASME 
POPULARE 
ROMÂNEŞTI 


Simplul fapt că o culegere de basme apare în 
colecția „Opere fundamentale”, şi încă în condiţii 
grafice de lux, indică prestigiul de care se bucură 
folclorul — în general şi basmul — în particular, în 
lumea academică, precum şi în cea a publicului larg. 
Întocmite de specialişti cu vechi acte de acreditare 
în domeniu, cele două volume sistematizează 
materia în funcţie de inventarul protagoniştilor 
(basme cu Ileana Cosânzeana, basme cu Pasărea 
măiastră etc.). Prin studiul introductiv întocmit de 
profesorul Nicolae Constantinescu şi prin aparatul 
ei critic, din care nu lipsesc reperele exegezei 
româneşti a basmului, ediția tinde către o veritabilă 
enciclopedie a acestei specii folclorice, aşa cum este 
ea reprezentată în literatura română. 


* 


Antologie, cronologie, notă asupra ediției, 
repere bibliografice şi glosar de Iordan Datcu, 
Nicolae Constantinescu și A.Gh. Olteanu. 
Studiu introductiv de Nicolae 
Constantinescu: 

196. Basme populare româneşti, vol. I, 2008, 
XCIV+930 pag. Ileana Cosânzeana, Broasca 
țestoasă cea fermecată; Aleodor-impărat; 
Porcul cel fermecat; Inşir-te mărgăritari, 
Lupul cel năzdrăvan şi Făt-Frumos; Prâslea 
cel voinic şi merele de aur; Voinicul cel fără de 

tată; Făt-Frumos cu părul de aur; Zâna 
munţilor; Balaurul cel cu şapte capete; 
Greuceanu, Cele douăsprezece fete de împărat 
şi palatul cel fermecat; Ciobănaşul cel isteţ sau 
țurloaiele blendei; Poveste țărănească; Cei trei 
fraţi împărați; Cotoşman năzdrăvanu, Pasărea 
măiastră; Țugulea, fiul unchiaşului şi al 
mătuşei. 

197. Basme populare româneşti, vol. II, 2008, 904 
pag. Copiii văduvului şi iepurele, vulpea, lupul 
şi ursul; Fata moşului cea cu minte; Fata de 
împărat şi fiul văduvei; Cele trei rodii aurite; 
Hoţu împărat; Luceafărul de ziuă şi luceafărul 
de noapte; Împăratul şerpilor; Bogdan 
Viteazul; Tăleruş; Piciul ciobănaşul şi pomul 
cel fără căpătâi; Împăratul cel fără-de-lege; 
Ioviţă, Făt-Frumos; Cei trei fraţi săraci; Cei 
trei fraţi dornici; Un basm mitologic; Coman 
vânătorul; Cei trei fraţi neguţători; Dunăre 
Voinicul; Lucear şi Aman Cătcăun; Tinerețe 
fără de bătrâneţe şi viaţă fără de moarte. 

Vol. I-II: 97 lei. 


Editorii au avut fericita idee de a așeza în fruntea 
fiecărei categorii de basme un basm reprezentativ 
din culegerea lui Petre Ispirescu, probabil cel mai 
important culegător de folclor din literatura română. 

CRONICARI 
MUNTENI 


O culegere ce reuneşte şase cunoscute cronici pe 
care o privire sintetizatoare nu le poate gândi fără 
raportarea la surorile lor moldoveneşti, din punerea 
față-n față lămurindu-se mai bine personalitatea 
amândurora. G. Călinescu nu putea lăsa să-i scape 
ocazia paralelei, în care e un maestru inegalabil, şi 
a făcut-o în termeni lapidari şi memorabili: 
„Cronicarii munteni n-au arta portretistică a 
moldovenilor, în schimb, graţie limbii lor nervoase, 
a repeziciunii munteneşti, ei pot dramatiza mai viu, 
mai familiar”. Amplul studiu introductiv al 
profesorului Dan Horia Mazilu e rezultatul unei 
lecturi cu care ne-au familiarizat cărțile sale de după 
anul 2000 şi din care rezultă o prezentare îmbinând 
erudiția şi disciplina academică cu naraţiunea liberă, 
colocvială şi actualizantă, de natură a topi distanţele 
temporale şi a spulbera prejudecata anacronismului, 
indusă de sintagma „literatură veche”. 


x 


Selecția textelor, studiu introductiv, note, 
comentarii şi glosar de Dan Horia Mazilu: 
198. Cronicari munteni, 2004, C+994 pag. Con- 
stantin Cantacuzino Stolnicul: Istoriia Tărâi 
Rumâneşti întru care să cuprinde numele ei cel 
dintâi şi cine au fost lăcuitorii ei atunci şi apoi 
cine o au mai descălecat şi o au stăpânit până 
şi în vremile de acum, cum s-au tras şi stă; 
Istoriia Țărâi Rumâneşti de când au descălecat 
pravoslavnicii creştini (Letopiseţul 

cantacuzinesc); Cronica Bălenilor (din Istoriile 
domnilor Țării Româneşti), Radu Greceanu: 
Istoria domniei lui Constantin Basarab 
Brâncoveanu Voievod, Istoria Ţării Româneşti 
de la octombrie 1688 până la martie 1717; 
Radu Popescu: Cronica lui Nicolae 
Mavrocordat. 

Vol.: 34 lei. 

Volumul a fost realizat în colaborare cu Editura 
Univers Enciclopedic. 


LITERATURA 
ROMÂNĂ | 
MEDIEVALĂ 


În opinia comună, literatura română medievală 
(mai numită şi „veche”) se rezumă la opera 
istoriografică a marilor cronicari moldoveni şi 
munteni, cu care cititorul obişnuit ia contact în 
şcoală (dar îl mai ia oare?). Simpla lectură a titlurilor 
de secțiuni ale culegerii alcătuite de eminentul 
specialist Dan Horia Mazilu arată însă că sfera ei 
este cu mult mai largă şi mai bogată, conturând un 
adevărat continent cultural de sine stătător, dar care 
atestă şi că, în pofida plasamentului geografic 
marginal şi a vicisitudinilor istoriei, spaţiul 
intelectual şi spiritual românesc al vechilor veacuri 
nu a evoluat rupt de cel occidental, realizând 
totodată o sinteză Vest-Est, în spiritul unei culturi de 
tip „carrefour”, cum a caracterizat-o odată Mihai 
Ralea. Culegerea ne face, o dată mai mult, să 
înțelegem de ce literatura română modernă, de la 
scriitorii paşoptişti până la cei postmoderni, nu a 
încetat să valorifice şi să „provoace” vechile noastre 
texte, stimulându-le (şi adesea inducându-le) 
actualitatea. 


x 


Antologie alcătuită de un colectiv condus de Dan 
Horia Mazilu. 


199. Literatura română medievală, 2003, 
CXX+1118 pag. I. Scrisori; I. Literatura 


188 


hagiografică; III. Literatură parenetică, IV. 
Literatura istoriografică; V. Cronografe, VI. 
Cosmografii; VII. Literatura juridică; VIII. 
Literatură astrologică şi de prevestire; IX. 
Proză oratorică; X. Literatura de ceremonial, 
XI. Literatura dramatică; XII. Romanul; XIII. 
Poezia, XIV Cărţile populare. 

Vol.: 50 lei. 

Volumul a fost realizat în colaborare cu Editura 
Univers Enciclopedic. 

MARII 
CRONICARI 
AI MOLDOVEI 


Patru autori şi tot atâtea feluri de a relata: de o 
sobrietate, lapidaritate şi precizie clasică la Grigore 
Ureche (cca 1595-1647), rafinat de cultura umanistă 
şi de meşteşugul retoric la Miron Costin (1633- 
1691) şi, nu mai puţin, la fiul său Nicolae (cca 
1660-1712), însă cu un plus de subiectivitate, care 
la Ion Neculce (cca 1672-1745 sau 1746) izbucnește 
în toată libertatea, cel mai puţin şcolit dintre tuspatru 
fiind, prin surplus de talent (înnăscut), şi cel mai 
scriitor dintre ei. Punerea lor alături oferă, în 
manieră cronicărească, o imagine completă asupra 
devenirii Moldovei de la „descălecat” (întemeierea 
principatului, 1359) până la 1741 şi, în acelaşi timp, 
oferă un fel de sinoptic al modurilor/stilurilor de a 
înregistra şi comenta evenimentul, dincolo de 
diferenţe stând ca numitor comun grija tuturor de a 
nu „hicleni cronica”. 


x 


Ediție, studiu introductiv, glosare, repere 
istorico-literare de Gabriel Ştrempel: 

200. Mari cronicari ai Moldovei, 2003, 
XXXVI+1596 pag. Grigore Ureche: 
Letopiseţul Tărâi Moldovei de când s-au 
descălecat fara şi de cursul anilor şi de viiața 
domnilor carea scrie de la Dragoş Vodă până 
la Aron Vodă, Miron Costin: Letopiseţul Ţărăi 
Moldovei de la Aaron Vodă încoace; De 
neamul moldovenilor. din ce ţară au eşit 

strămoşii lor, Nicolae Costin: Letopiseţul Țării 
Moldovei de la zidirea lumii până la 1601; Ion 
Neculce: Letopiseţul Țării Moldovei de la 
Dabija Vodă până la a doua domnie a lui 
Constantin Mavrocordat; O samă de cuvinte. 
Vol.: 50 lei. 

Volumul a fost realizat în colaborare cu Editura 
Univers Enciclopedic. 


SCRIITORI STRĂINI 


WILLIAM 
SHAKESPEARE 


OPERE COMPLETE 
l 


Comedii 


Immanuel 
KANT 
(1724-1804) 


Prezența trilogiei kantiene (Critica rațiunii pure, 
Critica rațiunii practice, Critica facultății de 
judecare) într-o colecţie destinată principial 
literaturii își are... rațiunea ei. Așa cum observă 
filosoful Ilie Pârvu în nota asupra ediției, „opera lui 
Kant a influențat profund și filosofia, și cugetarea 
românească, ea reprezentând referința cea mai de 
seamă a oricărei întreprinderi toretice din acest 
spaţiu ideatic”. În al doilea rând, trecerea — fie şi 
fragmentară — a acestei trilogii în limba română l-a 
preocupat intens pe cel mai mare poet al românilor 
şi nu a lipsit nici din atenţia fondatorului criticii 
româneşti. Astfel, Mihai Eminescu a tradus o parte 
deloc neglijabilă cantitativ din Critica rațiunii pure 
(aproape 150 de pagini în formatul colecției „Opere 
fundamentale”), iar T. Maiorescu — fragmente de o 
mai mică întindere din secțiunea „Estetica 
transcendentală” a aceleiaşi lucrări. Referindu-se la 
prima tălmăcire (pe care de altfel a şi transcris-o şi 
adnotat-o împreună cu mai tânărul Alexandru 
Surdu, academicianul de azi), Constantin Noica 

afirma că „este traducerea celui care putea deveni 
cel mai mare filosof al țării noastre, dacă nu se 
întâmpla să fie cel mai mare poet al ei”. lar mai 
departe metafizicianul enunța ideea schimbătoare de 
perspective că reexaminarea relației poetului cu 
filosofia lui Kant conduce la regândirea relaţiei lui 
cu filosofia lui Schopenhauer, fără a minimaliza 
înrâurirea acesteia din urmă. În al treilea rând, 
prezența trilogiei kantiene în aceeași colecție cu 
Shakespeare şi Proust este motivată din perspectiva 
limbii. Asemenea traducerilor din cei doi mari 
scriitori universali, versiunea românească a lui Kant 
stă mărturie pentru capacitatea idiomului nostru de 
a transporta pe solul lui un limbaj dintre cele mai 
originale şi dificile, de data aceasta unul al 
abstracțiunilor. Versiunea aleasă de editor ca text de 
bază pentru Critica rațiunii pure — o versiune-reper, 
semnată de Nicolae Bagdasar și Elena Moisuc, cel 
dintâi fiind şi traducătorul următoarei secțiuni a 
trilogiei —, raportată la fragmentul tradus de 
Eminescu, dă seama încă o dată de dificultatea 
translării uriașei opere, de progresele limbii noastre 
pe acest teren, dar şi de calitatea superioară a unora 
dintre corespondențele propuse de poet. 


„Da! orice cugetare generoasă, orice descoperire 
mare purcede de la inimă și apelează la inimă. Este 
ciudat, când cineva a pătruns o dată pe Kant, când e pus 
pe același punct de vedere atât de înstrăinat acestei lumi 
şi voinţelor ei efemere, mintea nu mai e decât o fereastră 
prin care pătrunde soarele unei lumi nouă — și pătrunde 
în inimă. Şi, când ridici ochii, te afli într-adevăr în una. 
Timpul a dispărut şi eternitatea cu faţa ei cea serioasă te 

privește din fiece lucru. Se pare că te-ai trezit într-o lume 
încremenită cu toate frumuseţile ei şi cumcă trecere și 
naștere, cumcă ivirea şi pierirea ta înșile sunt numai o 
părere. Și inima numai e în stare a te transpune în această 
stare. Ea se cutremură încet din sus în jos, asemenea unei 
arfe eaoliane, ea este singura ce se mișcă în această lume 
eternă... ea este orologiul ei.” (M. EMINESCU) 


x 
Editie îngrijită de Ilie Pârvu. Studiu introductiv 
de Ilie Pârvu: 

201. Opere, 2017, XXXVIII+1626 pag. Critica rațiunii 
pure, traducere de Nicolae Bagdasar şi Elena 
Moisuc, revăzută şi corectată de Ilie Pârvu. Critica 
rațiunii practice, traducere, studiu introductiv şi 
note de Nicolae Bagdasar. Critica facultăţii de 
judecare, traducere de Vasile Dem. Zamfirescu şi 
Alexandru Surdu (traducerea primei introduceri de 
Constantin Noica). Anexe (traduceri, fragmente — 
Critica raţiunii pure). Mihai Eminescu şi Titu 
Maiorescu. 

Vol.: 90 lei. 
Volumul a apărut în colaborare cu Muzeul Naţional 
al Literaturii Române. 

Thierry de 
MONTBRIAL 
(1943) 


„Profesorul Thierry de Montbrial este, la origine, 
matematician. Azi el este cunoscut în toată lumea 
intelectuală ca un specialist de mare clasă în 
domeniul economiei și politologiei. Inainte de orice, 
mi se pare a fi, în tot ceea ce scrie, un filosof al 
sistemelor care guvernează acum o lume în plin 
proces de mondializare. Un filosof lucid, un filosof 
al acțiunii nu numai al reflecției, în fine, putem 
spune, un gânditor pentru care adevărul există, poate 
fi determinat şi definit. Este, indiscutabil, una dintre 
marile personalități ale lumii intelectuale europene. 
Are totdeauna idei, este la curent cu literatura 
problemei în discuție, în fine, acest spirit fin și 
diplomatic este un om profund. I-a citit bine, se vede 
limpede, pe Montaigne și Pascal, iar ca 
matematician a încercat să aplice metodele ştiinţei 
sale în economie (un curent de gândire specific 
lumii postmoderne) și a pregătit la Universitatea din 
California — la Berkeley — un doctorat în economie, 
cu Gerard Debreu (premiul Nobel pentru 
economie). I-a citit cu atenţie, îmi dau seama, pe 

moraliștii din secolul al XVII-lea și cărțile sale arată 
că spiritul de fineţe nu se poate dispensa — când este 
vorba despre filosofia istoriei, de economie și de 
politică — de spiritul geometriei.” (Eugen SIMION) 


x 


Ediție în limba franceză îngrijită de Doina 
Romanenko. Introducere de Eugen Simion: 
202. La pensée et Paction, 2015, CXXIV+1588 pag. 
Livre I: Praxéologie;, Livre II: Variété). 
Vol.: 72 lei. 


MARC EL PROL ST 
OPERE 


Marcel 
PROUST 
(1871-1922) 


Se poate vorbi de o vocaţie specială a românilor 
pentru opera lui Marcel Proust? Faptele răspund 
afirmativ, începând cu momentul foarte timpuriu al 
receptării ei în literatura noastră, când, aşa cum arată 
E. Simion în postfaţa având ca temă tocmai această 
receptare, „românii [...] s-au dovedit, de data 
aceasta, spirite foarte sincrone”. Totul începe cu 
Mihai Ralea, care în ale sale Scrisori din Paris, 
apărute în numărul din octombrie 1920 al revistei 
„Viaţa românească”, publica o cronică la volumul A 
l'ombre des jeunes filles en fleurs, unde, dincolo de 
explicabile erori de percepţie cauzate de marea 
noutate a scriitorului, sunt spuse câteva lucruri 
pertinente. În mod paradoxal, prima receptare a 
romanului proustian are loc în paginile acestei 
publicaţii tradiționaliste (un tradiționalism, ce-i 
drept, temperat şi deschis), directorul ei literar, G. 
Ibrăileanu, formulând în Creație şi analiză (1926), 
propoziţii critice esenţiale despre scriitorul francez. 
Proust devine repede, alături de Gide, dar din motive 
diferite, argumentul forte al partizanilor 

modernizării romanului nostru — pledoaria lui Camil 
Petrescu din lungul articol teoretic Noua structură 
şi opera lui Marcel Proust (1935) (articol care e 
mutatis mutandis un Contre Sainte-Beuve 
românesc) fiind numai un exemplu. 

După traducerea mai veche datorată lui Radu 
Cioculescu, prin aceasta de acum se produce la noi 
un nou eveniment de mare cultură. Despre calitatea 
traducerii ca atare îşi va da seama pe cont propriu 
cititorul celor trei volume. Merită însă, aici, să cităm 
câteva fraze ce prefigurează modalitatea prin care 
eminenta specialistă şi poetă Irina Mavrodin, de 
curând dispărută, încearcă să redea cât mai fidel 
spiritul marii opere: „În cazul romanului proustian, 
ca şi în cazul poeziei, traducătorul nu are voie să 
rateze niciun singur cuvânt, el jucând în economia 
frazei rolul pe care îl joacă fiecare cuvânt în 
economia unui vers. Fraza ascultă de aceste legi 
arhitectonice sau simfonice de care ascultă fiecare 
volum al ciclului /n căutarea timpului pierdut, pe de 
o parte, şi întregul ciclu, pe de alta, totalitatea, la cele 
două niveluri, reflectând (punând în abis) structura 
frazei, după cum fraza reflectă totalitatea.” 


x 


Studiu introductiv, tabel cronologic, traducere, 
note şi comentarii de Irina Mavrodin. Nemurirea 
lui Proust de Thierry de Montbrial. Postfață de 
Eugen Simion: 
203. Opere, vol. I, 2011, LXXXIV+1268 pag. În 
căutarea timpului pierdut. Swann, La umbra 
fetelor în floare. 

204. Opere, vol. II, 2011, 1544 pag. În căutarea 
timpului pierdut. Guermantes; Sodoma şi Gomora. 
205. Opere, vol. III, 2011, 1504 pag. În căutarea 
timpului pierdut: Prizoniera; Plecarea Albertinei, 
Timpul regăsit. 
Vol. I-II: 205 lei. 


Românii au fost printre primii care au receptat 
cu pertinenţă opera lui Proust, începând încă din anii 
1920. In bibliografia ediţiei, realizată de marea 
traducătoare care a fost regretata Irina Mavrodin, 
găsim enumerate contribuţiile româneşti, unele 
remarcabile, aparținând unor scriitori precum Camil 
Petrescu, Anton Holban ş.a. 

naia William 
„Mm mr” SHAKESPEARE 
(1564-1616) 


Cel mai mare dramaturg al lumii, William 
Shakespeare, a pătruns la noi mai întâi prin 
spectacole date de trupe străine (austriece, 
italieneşti), apoi prin traduceri, făcute inițial prin 
filieră franceză, după aceea direct după originalul 
englez, primul asemenea traducător fiind junimistul 
P.P. Carp (tragedia Macbeth, 1864). In paralel cu 
primele traduceri apar şi primele comentarii (la 
Cezar Bolliac, bunăoară) şi influenţe (ca în poezia 
şi nuvelistica lui Gh. Asachi), preocuparea pentru 
scriitorul englez crescând vertiginos o dată cu 
Eminescu, în a cărui operă intertextul shakespearian 
se îmbină cu comentariul şi cu elogiul neprecupețit 
al supremului model: „Greşind cu tine chiar iubesc 
greşala: / S-aduc cu tine mi-este toată fala”, 
mărturiseşte poetul în postuma Cărţile. Model este 
„geniala acvilă a Nordului” şi pentru Caragiale, dat 
ca exemplu pentru naturaletea şi vigoarea de „tată 
zdravăn” cu care îşi construieşte eroii, de pildă pe 
unul preferat de dramaturgul român: fabulosul 

Falstaff. Secolul al XX-lea aduce şi primele studii, 
unele monografice, cum este Miracolul 
shakespearian din cartea Fenomenul englez a 
doctorului în anglistică de la Sorbona, Dragoş 
Protopopescu, unul dintre cei mai valoroşi 
shakespearologi şi traducători români. Puțin mai 
târziu, se poate vorbi de o veritabilă şcoală de 
traductologie shakespeariană, alcătuită din Leon 
Leviţchi, Dan Duţescu, Ion Frunzetti, Mihnea 
Gheorghiu, Dan Grigorescu şi alții, critici de 
prestigiu ai literaturii române, ca Tudor Vianu, îi 
consacră studii de referință, Vladimir Streinu dă o 
traducere memorabilă a tragediei Hamlet, însoțită 
de un valoros comentariu, iar G. Călinescu, în 
Istoria... din 1941, îl foloseşte pe Shakespeare ca 
termen de raportare spre a dovedi europenitatea 
implicită a literaturii noastre (Vitoria din Baltagul şi 
Anca din Năpasta ilustrează „cazul lui Hamlet 
feminin”, în poezia lui Emil Botta întâlnim un 
„hamletism sistematic” etc.). După Al Doilea 
Război Mondial, Shakespeare revine ca model 
inegalabil (e tematizată însăşi imposibilitatea 
măsurării cu el) în creaţia unor mari scriitori, ca V. 
Voiculescu (în sonete) şi Marin Sorescu (poemul 
Shakespeare şi piesa de teatru Vărul Shakespeare). 
Dar lectorul interesat de „destinul” „marelui Will” 
în literatura română poate citi studiul cu care 
eminentul anglist Dan Grigorescu îşi prefațează 
ediția de față, care selectează ceea ce acesta 
consideră a fi cele mai bune traduceri româneşti. 


x 

Ediţie îngrijită, studiu introductiv (Shakespeare 
în România — schiță de istorie), cronologie, note şi 
comentarii de Dan Grigorescu. Studiu introductiv 
(Miracolul  shakespearian) de Dragoş 
Protopopescu. Cuvânt înainte de Eugen Simion: 
206. Opere, vol. I, 2007, CLXXXVI+1038 pag. 
Comedii: Zadarnicele chinuri ale dragostei 
(traducere de Ion Frunzetti şi Dan Grigorescu); 
Comedia erorilor (traducere de Ion Frunzetti şi Dan 
Duţescu);, Cei doi tineri din Verona (traducere de 
Mihnea Gheorghiu);  Îmblânzirea  scorpiei 
(traducere de Dan A. Lăzărescu), Mult zgomot 
pentru nimic (traducere de Leon Leviţchi), Cum vă 
place (traducere de Virgil Teodorescu); Visul unei 
nopți de vară (traducere de Dan Grigorescu). 
207.Opere, vol. II, 2007, 1186 pag. Comedii: A 
douăsprezecea noapte sau ce doriţi (traducere de 
Mihnea Gheorghiu); Totu-i bine când se sfârşeşte 
cu bine (traducere de Ion Fruzetti); Nevestele vesele 
din Windsor (traducere de Vlaicu Bârna), După 
faptă şi răsplată (traducere de N. Argintescu- 
Amza). Poeme: Venus şi Adonis (traducere de Dan 
Grigorescu), Necinstirea Lucreţiei (traducere de 
Dan Grigorescu), Jeluirea unei îndrăgostite 
(traducere de Dan Grigorescu); Pătimaşul pelerin 
(traducere de G. Ciorănescu); Phoenix şi turtureaua 
(traducere de Dan Grigorescu). Sonete (traducere 
colectivă). 
Vol. I-II: 92 lei. 


Ediţie îngrijită, cronologie, note şi comentarii de 
Dan Grigorescu şi revăzută de George Volceanov: 
208. Opere, vol. III, 2016, 1696 pag. Drame istorice: 

Regele loan (traducere de Dan Botta), Richard al 
II-lea (traducere de Mihnea Gheorghiu), Henric al 
IV-lea (Partea întâi — traducere de Dan Duţescu; 
Partea a doua — traducere de Leon Leviţchi), Henric 
al V-lea (traducerea de Ion Vinea), Henric al VI-lea 
(traducere de Barbu Solacolu), Richard al III-lea 
(traducere de Dan Duţescu), Henric al VIII-lea 
(traducere de Dan Grigorescu). 

209. Opere, vol. IV, 2016, 1564 pag. Drame antice: 
Titus Andronicus (traducere de Dan Duţescu), Juliu 
Cezar (traducere de Tudor Vianu), Antoniu şi 
Cleopatra (traducere de Tudor Vianu), Coriolan 
(traducere de Tudor Vianu), Troilus şi Cresida 
(traducere de Leon Leviţchi), Timon din Atena 
(traducere de Dan Duţescu şi Leon D. Leviţchi), 
Cymbeline (traducere de Leon Leviţchi), Pericle, 
Prinţ al Tyrului (traducere de Taşcu Gheorghiu), 
Doi veri de stirpe aleasă (traducere de George 
Volceanov). 


Ediţie îngrijită şi note de George Volceanov: 
210. Opere, vol. V, 2016, 1396 pag. Tragedii: Romeo şi 
Julieta (traducere de Virgil Teodorescu), 
Neguţătorul din Veneţia (traducere de Horia 
Gârbea), Hamlet (traducere de Violeta Popa şi 
George Volceanov), Othello (traducere de Ion 
Vinea), Regele Lear (traducere de Mihnea 
Gheorghiu), Macbeth (traducere de Horia Gârbea), 
Poveste de iarnă (traducere de Violeta Popa), 
Furtuna (traducere de George Volceanov. 
Vol. II-V: 260 lei. 
Volumele II-V au apărut în colaborare cu Muzeul 
Naţional al Literaturii Române. 

Tudor ARGHEZI, Opere, vol. XIII-XIV (Traduceri) 
Charles BAUDELAIRE, Opere (Poezii) 
Pompiliu CONSTANTINESCU, Opere, vol. I-II 
Nae IONESCU, Opere, 2 vol. (Cursurile de filosofie) 
E. LOVINESCU, Opere, vol. II-III (Ciclul junimist) 
T. MAIORESCU, Opere, vol. IV (Jurnal) 

T. MAIORESCU, Scrieri filosofice 

Jon MINULESCU, Opere (Poezii) 


Marin PREDA, Opere, vol. V (Jurnal intim, scrieri 
confesive, corespondenţă) 


Existenţialismul românesc, Opere, vol. I-Il 


Şcoala ardeleană, Opere, vol. I-II 

